
Introducere 


Experienţa operei de artă poate fi apropiată de 
experiența absolutului. Această afirmaţie, cunoscută de 
multă vreme, îşi poate găsi justificare şi printr-o interpretare 
fenomenologică. Este ceea ce va încerca să facă lucrarea de 
față. Arta abstractă, desăvârşire a întregului act artistic, se 
împlineşte ca o revelaţie în tăcerea absolută a picturii. Ea 
renunţă progresiv la orice reprezentare a vizibilului pentru a 
ajunge să redea invizibilul. Renunţă la toate lucrurile şi 
obiectele care împiedică arta să se arate în sine însăşi, într-o 
reducţie ce se apropie de epoche şi se constituie ca un punct 
comun între abstracţie şi fenomenologie. 

Interpretarea artei abstracte prin grilă fenomenologică 
porneşte de la conceptele de rtranscendență şi de imanenţă, 
aşa cum sunt ele gândite în aşa zisa „turnantă teologică” a 
fenomenologiei actuale. Mai precis, este vorba despre 
regăsirea înţelesului conceptelor din „teologia revelată”, din 
mistica isihastă a primelor secole creştine. Transcendenţa, 
înțeleasă în acest fel, este „transcendenţa în inima 
imanenţei”, este acel profund mai „profund decât noi înşine” 
despre care vorbea Sfântul Augustin. 

În ceea ce priveşte arta, există multe interpretări şi 
justificări ale ei: arta ca nevoie psihologică de exteriorizare, 
arta ca necesitate socială de comunicare, arta ca limbaj, arta 
ca joc şi altele. Toate acestea le socotim secundare şi 
incapabile de a da o explicaţie valabilă, un răspuns pertinent 

cu privire la esența artei, care este sacrul. Tocmai această 
esenţă a artei este cea care este luată în discuţie aici. 

Nu o anumită tendinţă spre sacralitate a uneia sau alteia 
dintre direcţiile artistice contemporane este ceea ce mă 
interesează, ci esenţa însăşi a artei, a întregii arte, a oricărui 
act creator, în măsura în care acesta este cu adevărat un act 
creator din care se naşte o operă de artă autentică. Această 
esenţă a artei ţine de dimensiunea sacrului, de revelaţie, fie 
că artistul o recunoaşte sau nu, fie că opera de artă o 
dezvăluie explicit sau nu. Este posibil ca la prima vedere o 
operă să pară a nu avea nici o legătură cu sacralitatea, şi cu 
atât mai puţin cu religiozitatea. Totuşi actul creator autentic, 
aşa cum vom arăta ulterior, nu este o simplă născocire a 
artistului, ci are întotdeauna o dimensiune revelată. Artistul 
nu se constituie decât ca intermediar, ca receptor care pro- 
duce, materializează, ceea ce i-a fost transmis, ceea ce a 
primit. Şi chiar dacă o operă se concretizează uneori sub 
chipuri care ne-ar face în primul moment să nu ne gândim la 
nimic sacru, nu trebuie să uităm că, aşa cum arată J.-L. 
Marion, Dumnezeu însuşi, prin întruparea şi prin asumarea 
condiției umane, a îndurat suferinţele şi cruzimile acestei 
lumi, iar trupul i-a fost atât de mutilat încât devine de 
nerecunoscut. În acest caz trebuie să ne dăm seama că, 
pentru a fi o revelaţie a sacrului, o operă nu trebuie să fie 
neapărat frumoasă, liniştită, armonioasă. Dacă însăşi 
întruparea Domnului poate lua forme atât de 
înspăimântătoare pentru privirea umană, nu trebuie să ne 
mirăm că şi alte valenţe ale sacrului pot să prindă uneori chip 
în forme care par fără nici o legătură cu Acesta. 

Din perspectivă inversă, trebuie să observăm de 
asemenea că nu tot ceea ce este denumit de către critică, de 
către artişti sau chiar de către publicul larg cu numele de 
artă, este într-adevăr artă. Există multe „pro-duceri” care 
trec drept artă, dar care nu sunt în esenţa lor aşa ceva, adică 
pro-ducere în sens heideggerian, scoatere din ascundere, 

dezvăluire, revelare. Esența acestor lucrări ţine de acele 
elemente neesenţiale din punct de vedere al artei, cum sunt 
ideologia, sociologia, psihologia, şi multe altele. Un exemplu 
ar fi aşa zisa „artă” angajată. Când arta nu se mai spune pe 
sine însăşi, când nu se mai constituie ca revelare a 
invizibilului, când ea este folosită ca mijloc de propagare a 
unor idei, când arta se supune ideologiei (oricare ar fi 
aceasta), ea îşi pierde calitatea de artă şi devine orice altceva 
numai artă nu. Realismul socialist este exacerbarea acestei 
arte angajate, nu însă şi singurul exemplu. Cu cât ideologia 
este mai pregnantă într-o lucrare, cu atât arta este mai 
absentă. 

Sentimentul artistului în actul creator, cât şi cel al 
spectatorului care priveşte opera, sunt comparabile, atunci 
când este vorba despre adevărate opere de artă şi despre 
receptări autentice, cu trăirea absolutului. Arta şi 
fenomenologia contemporană se întâlnesc pe acest teren al 
experienţelor ultime, ceea ce se constituie ca argument 
pentru interpretarea uneia cu ajutorul celeilalte. 

Lucrarea este structurată în două părţi. În prima parte 
sunt clarificate conceptele de imanenţă, transcendenţă şi 
artă abstractă, aşa cum sunt înţelese în istoria filosofiei şi a 
artei. Analiza făcută artei poate să ajungă la concluzia că 
„orice artă este abstractă”, iar această demonstraţie este 
făcută din două perspective, metafizică şi fenomenologică. 
Noţiunile de transcendenţă şi imanenţă sunt prezentate din 
perspectivă fenomenologică. Traversând gândirea filosofilor 
E. Husserl, M. Heidegger şi J.-L. Marion, am încercat să 
arătăm în ce fel fenomenologia ajunge să întâlnească 
noțiunile de revelaţie şi contemplaţie din practica isihastă. 

Partea a doua exemplifică, atât prin operele artiştilor cât 
şi prin scrierile lor, faptul că arta (ne-am oprit doar la 
curentele abstracte, dar acest lucru este valabil pentru orice 
gen de artă, deoarece, aşa cum vom vedea, orice artă poate fi 

văzută ca abstractă) atinge conceptele de imanenţă 
transcendenţă din fenomenologia contemporană. 

Prima parte 


FILOSOFIE ŞI ARTĂ 


Marina Abramovic, Balkan 
baroque, 1997, Imagine video din 
performance-ul realizat pentru 
Bienala de la Veneţia 

Imanenţa şi transcendenţa în filosofie 


Dumnezeu ca problemă filosofică 


Transcendenţa, cel puţin până la un anumit moment, pare 
să fi fost problema fundamentală a filosofiei. În tradiţia 
metafizică  transcendenţa se apropie de conceptul de 
Dumnezeu. Imanenţa este în acest caz lumea. Ulterior 
imanenţa va fi ego-ul, iar transcendenţa, lumea. E. Escoubas 
defineşte aceste două situaţii în termenii următori: imanenta şi 
transcendenţa se opun fie ca „ceea ce este efectiv cunoscut în 
ființare şi ceea ce nu este”, fie ca „datul absolut, donația 
însăşi în sens absolut şi ceea ce nu este dat în mod absolut”!. 
Vom urmări transformările acestor noţiuni pentru a înţelege 
sensurile pe care ele le-au căpătat de-a lungul timpului. 

Teoretizarea Fiinţei, transformarea ei într-o problemă 
filosofică ce provoacă naşterea filosofiei în spaţiul Greciei 
antice, îşi are originea în sentimentul pierderii iremediabile a 
unui lucru considerat esenţial. Din acel moment gândirea se 
îndepărtează de esenţa sa, de Fiinţă, încetează să mai fie 
gândire a Fiinţei, nu-i mai aparţine şi n-o mai ascultă?. Omul 
se trezeşte atunci în mijlocul lumii sensibile, în permanentă 
transformare, în permanentă schimbare a vieţii şi a morții. 
Nemaisimţindu-se în relaţie cu Fiinţa, omul simte nevoia de a 
găsi un răspuns la perpetua instabilitate a lucrurilor vizibile. 


' E. Escoubas, L 'espace picturale, Encre marine, 1995, p. 100. 
? M. Heidegger, Scrisoare despre umanism, în Repere pe drumul 
gândirii, tradus de Gabriel Liiceanu şi Thomas Kleininger, Editura 
Politică, Bucureşti, 1988, p. 324. 

Exigenţa unei instanţe neschimbătoare, imuabilă, a unei 
certitudini raţionale, devine evidentă. Apariţia însăşi a unui 
concept desemnând o esenţă eternă şi imuabilă demonstrează 
că omul nu se simţea în largul său printre lucrurile 
schimbătoare ale unei lumi sensibile şi efemere: aşa cum 
„trebuie să fi auzit deja ceva pentru a tăgădui că a existat o 
chemare de auzit; trebuie să fi încercat (aşteptat) deja să auzi 
pentru a fi dezamăgit de tăcere”5, tot aşa, trebuie să fi trăit şi 
gândit vreodată adevărul Fiinţei eterne (trebuie s-o fi ascultat 
ŞI să-i fi aparţinut) pentru a-i simţi lipsa într-o lume fugitivă. 
Încă din antichitatea greacă, filosofii gândesc după 
categoriile universalului adevărul unei realităţi 
necondiționate posibilului şi contingentului. Această instanță 
„superioară? este concepută a fi inaccesibilă cunoaşterii. 
Astfel, se stabileşte o diferenţă radicală între cele două lumi, 
una schimbătoare, relativă, supusă temporalităţii, cealaltă 
permanentă, neschimbătoare şi eternă. Se vorbeşte despre 
lumea „de aici”, sensibilă, accesibilă simţurilor, şi de cea „de 
dincolo” care o „transcende” pe prima. Legăturile între cele 
două lumi nu sunt în totalitate absente, deoarece lumea 
inflexibilă a esenţelor este cea care structurează şi dă sens şi 
armonie fluctuaţiilor supuse devenirii, ale lumii „de aici”. 
„Numărul” pitagoreicilor, asemenea unui „în sine”, ordonă 
universul pentru a face din el un „cosmos”, Ideile 
platoniciene se constituie ca model, paradigmă pentru 
lucrurile materiale. Lumea superioară a esenţelor se dezvăluie 
şi se manifestă în lumea sensibilă pe care şi-o subordonează. 
În ierarhia pe care o face cunoaşterii, Aristotel 
privilegiază filosofia ca ştiinţă a cărui obiect este cunoaşterea 
divinului, ousia. Din această cauză filosofia este considerată 


* J.-L. Marion, Etant donne Essai d'une phénoménologie de la 
donation, P.U.F. 1997, p. 398 ; traducere românească Fiind dat O 
fenomenologie a donaţiei, tradus de Maria-Cornelia şi loan I. Ică 
jr, Editura Deisis, Sibiu, 2003, p. 443. 

fundament al tuturor ştiinţelor, „filosofie primă” (rporn 
pui.oocopia ). Acest privilegiu va reveni ulterior metafizicii, ca 
filosofie a substanţei, filosofie a cauzelor ultime ale lucrurilor 
sau ca filosofie a ego-ului”. 

Filosofia substanţei în Evul Mediu cunoaşte distincția 
între lumea sensibilă şi cea inteligibilă, între lumea materiei şi 
a substanţei. Traducerile şi interpretările latine ale ousia ca 
substanţă sau esenţă, conduc spre argumentul lui R. Descartes 
după care substanţa nu poate fi concepută fără atributele sale, 
însă doar acestea din urmă pot fi cunoscute. Substanţa în sine 
rămâne necunoscută. 

Tradiţia metafizică se îndreaptă ulterior spre considerarea 
noeticului drept fundament, drept certitudine filosofică pentru 
orice cunoaştere. R. Descartes ajunge să considere astfel 
existența lui ego cogito ca indubitabilă. Evidenţa lui ego 
cogito este luată ulterior ca punct de plecare şi origine pentru 
toate celelalte raționamente. Rațiunea (facultas rationis) este 
o replică a raţiunii divine. Existenţa lui Dumnezeu ca o ființă 
perfectă este dedusă raţional de către R. Descartes, ca urmare 
a existenţei gândirii reflexive”. Dar ego-ul este imanenţa 
radicală, este „aici”-ul evident al omului raţional. 

Afirmarea raţională a lui Dumnezeu în tradiția metafizică 
europeană va conduce în cele din urmă la negarea sa 
rațională. Existenţa unui Dumnezeu identificat cu cauza 
(causa prima) sau cu principiul autorităţii absolute în etică 
(principium auctoritatis) devine o necesitate raţională care 
exclude existenţa practică, viaţa factică, experimentală. 


4 J.-L. Marion, În plus Studii asupra fenomenelor saturate, 


traducere de Ionuț Biliuţă, Editura Deisis, Sibiu, 2003, p. 12-13. 

* R. Descartes, Discurs despre metoda de a ne conduce bine 
rațiunea şi a căuta adevărul în ştiinţe, traducere de Daniela 
Rovenţa-Fruşuşani şi Alexandru Boboc, Editura Academiei 
Române, 1990, p. 131. 

Pentru Spinoza, Dumnezeu este Întindere şi Gândire 
infinită. Dumnezeu, în măsura în care este Dumnezeu, adică 
absolut, este Substanţa cu atributele sale care-i constituie 
esenţa, Gândirea şi Întinderea. Natura este formată din lucruri 
mobile şi succesive, din suflete schimbătoare şi corpuri 
perisabile care au o apariţie fugitivă, dar care exprimă în felul 
lor perfecțiunea Întinderii, Gândirii, Fiinţei. Nu există 
separație între Natură şi Dumnezeu, Dumnezeu nu există fără 
Natură şi Natura nu există fără Dumnezeu. Există mai 
degrabă „o Natură considerată rând pe rând cauză şi efect, 
substanță şi mod, infinită şi finită”. Această Natură se 
diferenţiază doar în natura creatoare şi natura creată (natura 
naturans, natura naturata). 

Autonomia facultăţilor intelective este dusă mai departe 
de către G.W. Leibniz care consideră că şi cunoaşterea fizică 
şi cea metafizică trebuie să se supună strictelor exigenţe ale 
cunoaşterii ştiinţifice, evidenţei şi demonstraţiei raționale. 
Pentru a demonstra existenţa lui Dumnezeu, G.W. Leibniz 
prezintă patru argumente logice: argumentul ontologic (după 
Anselm), argumentul cosmologic (Dumnezeu este „primul 
motor”, este „raţiunea suficientă” a universului), argumentul 
adevărurilor eterne (Dumnezeu este raţiunea însăşi, raţiunea 
pură) şi argumentul teleologic. Necesitatea credinţei este 
justificată rațional”. Singura cale de cunoaştere metafizică 
este raționalitatea. 

I. Kant? limitează posibilitatea cunoaşterii raţionale în 
aşa fel încât existenţa sau inexistenţa lui Dumnezeu nu-i mai 


* Oeuvres de Spinoza, traducere de Emile Saisset, tome I, 


Introduction critique de Emile Saisset, Charpentier, Paris, 1961, p. 
63. 
1 GW. Leibniz, Eseuri de teodicee asupra bunătății lui Dumnezeu, 
a libertății omului şi a originii răului, traducere de Diana Morăraşu 
şi Ingrid Ilinca, Polirom, laşi, 1997. 
* Kant, Critica raţiunii pure, traducere de Nicolae Bagtasar şi Elena 
Moisuc, Editura Iri, Bucureşti, 1994. 

este accesibilă. Transcendenţa lui Dumnezeu nu mai este 
abordabilă de rațiunea imanentă. Dar imposibilitatea rațională 
a afirmării existenţei lui Dumnezeu deschide calea 
posibilităţii afirmării inexistenţei sale. De unde nihilismul şi 
constatarea morţii Dumnezeului conceput raţional. Tradiţia 
metafizică presupune primatul logicii, încrederea în rațiune”. 
În spaţiul occidental, autoritatea lui Dumnezeu este înlocuită 
progresiv de conştiinţă şi de rațiune. 


„[elul transcendent al fericirii eterne este 
înlocuit de acela al bunăstării maselor. Cultului 
religios al lui Dumnezeu îi ia locul cultul entuziast 
al creației şi civilizaţiei tehnice. Creativitatea, 
altădată atribut exclusiv al Dumnezeului biblic, 
devine particularitate a activităţii omeneşti. Creaţia 
este, în cele din urmă, înlocuită de fabricaţie”!0. 


O parte din arta contemporană este reprezentativă pentru 
ilustrarea acestei mentalități. 

Certitudinea pe care filosofia o găseşte în rațiune, în ego- 
ul care devine principiu, îi oferă posibilitatea de a se dispensa 
de Dumnezeu, care nu mai este decât o idee, o noţiune 
abstractă, o valoare convenţională. El nu mai are nici un rol în 
viaţa concretă şi nu mai structurează existenţele oamenilor. 
Este absent, inaccesibil, mort. Nihilismul intră astfel în 
filosofie. F. Nietzsche nu face decât să constate un eveniment 
care nu este decât sfârşitul unui lung proces evolutiv din 
istoria metafizicii!!. 


"M. Heidegger, Nietzsche, Pfullingen, Neske Verlag, 1961, vol. I, 
pp. 530-532. 
M. Heidegger, Holzwege, Frankfurt, Klostermann Verlag, 1963: 
Nietzsche Wort « Gott ist tot », p. 203. 
1 M. Heidegger, Nietzsche, Pfullingen, Neske Verlag, 1961, vol. II: 
Der europänische Nihilismus, pp. 31-256. 

Creştinismul în tradiţia occidentală europeană s-a 
îndepărtat de trăirea creştină, aşa cum era ea concepută de 
tradiția apostolică. Datorită faptului că încearcă să-l cunoască 
pe Dumnezeu raţional, metafizica sfârşeşte în nihilism. 
Moartea lui Dumnezeu nu este resimţită doar de cei care mai 
resimt încă acest gol. Cei care nu cred, aşa cum spune J.-L. 
Marion, refuză de fapt „datul”, „donaţia”, şi refuză chiar să 
recunoască existența „datului”, a „donaţiei”. !?. În spaţiul 
occidental, absenţa lui Dumnezeu este resimţită doar de către 
cei care au crezut în el, care îl mai caută încă. Dar nu-l pot 
regăsi pe Dumnezeul viu în noţiunea abstractă, intelectuală 
sau utilitaristă de Dumnezeu al tradiţiei metafizice, care nu 
primeşte nici rugăciuni, nici sacrificii”. 

Negaţia posibilităţii cunoaşterii raționale a lui Dumnezeu 
este prezentă şi în unele texte occidentale: pentru M. Luther, 
Dumnezeu este inaccesibil raţiunii, este un Dumnezeu 
„ascuns” (Deus absconditus). Nu există cunoaştere directă a 
lui Dumnezeu. Chiar revelaţia este o revelaţie indirectă. Doar 
credinţa (sola fide) este cea care poate să asigure accesul la 
divinitate, iar teologia crucii (theologia crucis) restrânge 
cunoaşterea lui Dumnezeu la crucea lui Christos. 

Afirmarea clară a imposibilității cunoaşterii raţionale a 
lui Dumnezeu o găsim însă, în filosofia răsăriteană a 
Părinților greci ai Bisericii. Pentru aceştia, Dumnezeu nu este 
accesibil raţional, ci el face parte din viaţă. Cunoaşterea lui 
este doar trăire, experienţă ce nu se demonstrează raţional. 
Dimpotrivă, ea depăşeşte orice raționalitate şi vizează 
absurdul. Existenţa lui Dumnezeu nu poate fi decât trăită, 
simțită, revelată. 


12 J.-L. Marion, Etant donne, § 28. 
B M. Heidegger, Holzwege, Frankfurt, Klostermann Verlag, 1963: 
Nietzsche Wort « Gott ist tot », p. 246. 

Fenomenologia contemporană, care după E. Husserl 
revendică dreptul de a fi ştiinţă riguroasă şi filosofie primă, se 
întoarce de fapt la reconsiderarea trăirii şi a vieţii factice, 
neconsiderând evidenţa raţională ca evidență absolută. 
Fenomenologia husserliană, în urma gândirii carteziene, 
consideră ego-ul ca certitudine pentru orice cunoaştere 
riguroasă. Dar dacă la R. Descartes certitudinea era dată de 
gândirea care se gândeşte pe sine, la E. Husserl certitudinea 
nu ţine doar de gândirea reflexivă, ci mai ales de trăirile care 
afectează conştiinţa realizând o donaţie. Fenomenologia nu 
certifică astfel doar ego-ul, ci o lume întreagă, tot ce se dă 
originar conştiinţei după reducţia oricărei transcendenţe 
(intuiţii sensibile, imaginaţii, vedere a esenţelor, intuiţii 
categoriale). Orice trăiri ale conştiinţei devin absolute cu 
condiţia ca ele să se dea după reducţie: 


„Orice intuiție donatoare originară este sursă 
de drept pentru cunoaştere, astfel încât tot ceea ce 
ni se oferă în mod originar în intuiţie (în 
efectivitatea sa carnală, pentru a spune aşa) trebuie 
primit drept ceea ce se dă, dar fără a depăşi limitele 


în care se dă”!?. 


Transcendenţa husserliană este reprezentată de ceea ce 
nu face parte din conştiinţă (imanentă): lumea sensibilă, 
exterioară, şi chiar Dumnezeu (a cărui transcendenţă este 
diferită de transcendenţa lumii). Reducţia husserliană reduce 
orice transcendenţă, pentru a nu mai lua în calcul decât 


14 P i za K 
Husserl, /deen zu einer reinen Phänomenologie und 


phänomenologischen Philosophie. Erstes Buch: Allgemeine 
Einführung in die reine Phänomenologie, I, Husserliana III, 1950, 
traducere franceză Idées directrices pour une phénoménologie et 
une philosophie phénoménologique pures, § 24, traducător P. 
Ricceur, Paris, 1950, p. 78. 

imanenţa. Totuşi, după această reducţie, rămâne ca reziduu un 
„eu” pur cu care „se prezintă o transcendenţă originală, 
neconstituită, o transcendenţă în sânul imanenţei”!5. Această 
transcendenţă nu poate fi redusă fără a afecta cunoaşterea 
însăşi a obiectului. 

M. Heidegger realizează o critică a conceptului de relaţie 
dintre subiect şi lume. Fie concepută în ordinea teoriei 
cunoaşterii, fie concepută ca un concept teologic', 
transcendenţa este înţeleasă ca o relaţie. Primul caz este cel în 
care transcendenţa se opune imanenţei concepută ca 
subiectivitate, conştiinţă. Tot ceea ce este în afara conştiinţei 
este transcendent, iar transcendenţa este ieşirea conştiinţei în 
afara ei însăşi pentru a putea cunoaşte ceea ce-i este exterior. 
Este vorba despre o relaţie între interioritatea şi exterioritatea 
conştiinţei, între subiectul cunoscător şi obiectul cunoscut. 

În cel de-al doilea caz, transcendenţa se opune 
contingenţei, înţeleasă ca ceea ce ne atinge în mod direct, 
ceea ce se află pe acelaşi plan cu noi. Transcendenţa este şi în 
acest caz o relaţie, dar între planul condiţionatului şi ceea ce 
se află dincolo de acest plan, necondiționatul care 
condiționează orice existent, între finitudine şi infinit. 
Transcendenţa este în acest caz înţeleasă ca absolutul, divinul. 


Pentru M. Heidegger transcendenţa nu este o depăşire 
văzută ca o relaţie între un interior şi un exterior. 
Transcendenţa este starea fundamentală a Dasein-ului, este 
constituţia sa originară, este însăşi existenţa sa prin care el se 
găseşte mereu în starea de depăşire a fiinţării, deoarece el este 
singura ființare care poate să înţeleagă fiinţa. A avea o lume 
sau a fi în lume există transcendând realitatea, înțelegând aici 


15 Ibidem, tr. germ. p. 138 ; tr. fr. $ 58, p. 190. 
16 M. Heidegger, Methaphysische Anfangsgründe der Logik im 
Ausgang von Leibniz citat de Gabriel Liiceanu în introducerea la 
Repere pe drumul gândirii, p. 56. 

şi propria sa realitate. Starea fundamentală a Dasein-ului în 
lume, fiinţa sa în lume este transcendenţa sa.!. 

M. Heidegger nu mai menţine distincţia între obiect- 
subiect. Eu-l transcendental este înlocuit de facticitatea vieţii: 
„Viața  factic-istorică este «origine» în sensul eu-lui 
transcendental!'*. Fenomenologia heideggeriană se apropie de 
experienţa creştină originară a vieţii. Această viaţă se 
caracterizează prin evenimentul irumperii sale deoarece ea 
apare, se manifestă şi îşi este suficientă în şi pentru sine 
însăşi. Ea este experimentată ca loc al „deschiderii- 
luminoase” (Lichtung). Cunoaşterea nu mai este cunoaştere în 
sensul vederii, al lucrurilor obiectivabile (stetes Vor-Augen- 
Sein). Dumnezeul abstract al metafizicii este abandonat 
pentru a regăsi experiența factică a vieţii, aşa cum se 
dezvăluie din A doua epistolă către Corinteni (12, 1-10) a 
sfântului apostol Pavel”, în a X-a Carte a Confesiunilor lui 
Augustin şi în „teologia crucii” a lui M. Luther, care contestă 
posibilitatea cunoaşterii lui Dumnezeu în lucrurile vizibile şi 
afirmă necesitatea credinței pentru înţelegerea singurei 
vizibilități a lui Dumnezeu în lume, patimile şi crucea 
Domnului. M. Heidegger observă rătăcirea gândirii filosofice 
şi cere ca aceasta să devină din nou gândire esenţială. Nu 
adevărul în sine este cel care trebuie dezvăluit, ci adevărul în 
care omul însuşi se dezvăluie. Cunoaşterea nu este cunoaştere 
a tot ceea ce este, ci cunoaştere de sine, desăvârşire de sine. 
Experienţa vieţii devine astfel esenţială pentru cunoaşterea în 
general, deoarece nu mai este vorba despre o cunoaştere 
obiectivantă. Nu este nimic de cunoscut în fața noastră, ca în 


l M. Heidegger, Lettre sur l'humanisme p. 110. 
15 Otto Pâggeler, Drumul gândirii lui Heidegger, traducere de 
Cătălin Cioabă, Ed. Humanitas, Bucureşti, 1998, p. 24. 
9 M. Heidegger, Einführung in die Phänomenologie der Religion şi 
Augustinus und der Neuplatonismus, în Otto Pâggeler, Drumul 
gândirii lui Heidegger, p. 31. 

metafizică, ci în noi. Transcendenţa imanentă a 
fenomenologiei întâlneşte aici  imanenţa experienței 
Dumnezeului trăit din teologia mistică. 

În isihasm, contemplarea divinității devine experiență 
ultimă. Nu mai este vorba despre cunoaşterea rațională a lui 
Dumnezeu, ci de trăirea efectivă a comuniunii într-un act de 
simțire, într-o stare afectivă. Grigore Palama prezintă chiar o 
„metodă” de urmat pentru realizarea unirii dintre minte şi 
inimă”, care se împlineşte în imensitatea luminii 
contemplației. 

Pentru Dionisie pseudo-Areopagitul, Dumnezeu 
depăşeşte de asemenea orice afirmație şi orice negație. El este 
dincolo de tot şi nu Se dă decât revelației. Meister Eckhart 
considera că libertatea se naşte din tenebre. Logica obişnuită 
nu mai este de nici un folos atunci când este vorba despre 
lucrurile ultime. Limbajul însuşi devine contradictoriu. Cel 
folosit de Dionisie mărturiseşte de asemenea imposibilitatea 
surprinderii raționale a absolutului. 

În practica isihastă, starea de golire a sufletului, de vid 
absolut, kenosis, este o etapă care trebuie să fie parcursă 
pentru a atinge contemplația divinității. Pentru M. Heidegger, 
accesul la Nimic, ce se împlineşte prin negarea totalității 
ființării, trece de asemenea printr-o fază de percepere a 
totalității ființării, care se realizează într-un fel de uitare a 
ființării, plictiseala profundă. 

Turnanta teologică din fenomenologia franceză aduce în 
discuție în planul filosofiei problema revelației. Pentru a arăta 
că revelația poate fi considerată manifestare şi apariție, J.-L. 
Marion pleacă de la premiza că pentru a fi cunoscute, toate 
lucrurile trebuie mai întâi să fia date. Donaţia lasă 
fenomenului inițiativa de a se arăta de la sine şi prin sine 
însuşi, şi nu după condițiile de experiență ale obiectelor. Eul 


E Grigore Palama, în Viața şi învățătura Sfântului Grigore Palama 
de Dumitru Stăniloaie, Editura Scripta, Bucureşti, 1993, p. 36. 

nu mai este un eu transcendental, nu mai constituie 
fenomenul, ci îl primeşte şi se constituie pe sine ca un martor 
a ceea ce survine. Donaţia ca principiu ultim şi depăşirea 
subiectului de către adonat (care este cel care nu mai 
constituie fenomenele după principiile a priori, ci le primeşte 
şi se primeşte pe sine însuşi de la ceea ce primeşte) sunt 
elemente ce înscriu gândirea lui Jean-Luc Marion în aşa zisa 
turnantă teologică a fenomenologiei. 

Relaţia dintre fenomenologie şi teologie, dintre 
transcendență şi imanență se defineşte din această 
perspectivă. În primul rând trebuie făcută clar distincţia între 
metafizică (şi onto-teo-logie, introdusă ca o metafizică 
specială) şi teologia revelată. În primul caz, transcendența 
(ousia, substanța, cauzalitatea) nu se dă niciodată în 
întregime, nu apare niciodată decât doar prin atributele ei, 
prin intermediari. Din acest punct de vedere ea un poate face 
obiectul fenomenologiei, deoarece aceasta nu se ocupă decât 
de ceea ce se dă, de ceea ce apare. Teologia revelată în 
schimb, poate intra în discuţie din punct de vedere 
fenomenologic, deoarece ea se fondează pe fapte concrete, pe 
date ale  fenomenalităţii (miracole, apariţii, revelații). 
Fenomenologia trebuie să se preocupe de aceste fenomene 
deoarece, la fel ca toate celelalte, ele se dau unei conştiinţe 
după diferite grade de donaţie. În teologia revelată, 
Dumnezeu ţine atât de transcendenţă cât şi de imanenţă 
radicală, de interior intimo meo”, de interioritatea absolută 
care-l determină pa E. Husserl să încheie Meditaţiile 
carteziene cu spusele Sfântului Augustin : „ Noli foras ire, in 
te redi, in interiore homine habitat veritas”?. 


2! Saint Augustin, Confessions, II, 6, 11. 
” Saint Augustin citat de Husserl în Meditaţii carteziene, Ed. 
Humanitas, Bucureşti, 1994, p. 197. 

Dacă fenomenologia pune între paranteze orice 
transcendenţă, ea nu poate totuşi să reducă şi „transcendenţa 
intenţională”**, transcendenţa imanentă. În caz contrar ea ar 
anula orice posibilitate de cunoaştere. Transcendenţa 
imanentă a obiectului husserlian conduce spre donația tuturor 
fenomenelor, dar donația obiectelor, consideră Jean-Luc 
Marion, nu reprezintă decât un caz particular, o treaptă 
inferioară a fenomenalităţii. Există însă şi alt fel de fenomene, 
care nu se încadrează în normele donaţiei unui obiect. 
Acestea sunt fenomenele saturate pe care filosoful francez le 
teoretizează în Fiind dat. 

Fenomenul saturat din fenomenologia contemporană 
repune în discuţie problema revelaţiei. După J.-L. Marion, 
revelația divină nu trebuie exilată în afara problemelor 
filosofice. Filosofia este cea care trebuie să-şi lărgească şi să- 
şi redefinească transcendentalele condiţii ale manifestării 
pentru a admite posibilitatea unui fenomen al revelaţiei. Dacă 
E. Husserl pune în paranteze transcendenţa lui Dumnezeu 
este doar pentru că el o apropie într-un anume fel de cea a 
obiectului din atitudinea naturală. Dar în cazul revelaţiei, 
Dumnezeu se caracterizează atât prin transcendenţă cât şi prin 
imanenţă, printr-o imanenţă radicală a conştiinţei. Ceea ce 
reduce E. Husserl prin reducerea transcendenței lui 
Dumnezeu este doar Dumnezeul văzut ca „fundament”, 
„Grund”, numele sale metafizice prin excelenţă. Dar aceasta 
nu împiedică donația în imanenţă a revelaţiei lui Dumnezeu 
sub forma  „saturației de saturație”, a „paradoxului 
paradoxurilor”, cum o numeşte filosoful francez. 
Fenomenalitatea  imanentă a  revelației îi impune 
fenomenologiei a o recunoaşte şi a o descrie. 


3 J.-L. Marion, De surcroît Etudes sur les phénomènes saturés, 
P.U.F., 2001, traducere românească În plus Studii asupra 
fenomenelor saturate, traducere de Ionuț Biliuţă, Ed. Deisis, Sibiu, 
2003, p. 33. 

Nu există contradicții între tradiția apofatică, unde 
Dumnezeu este cunoscut ca „necunoscut”, în noaptea 
simţurilor şi a conceptelor, şi descrierea revelaţiei ca 
fenomen, deci dat, apărut. 

Necunoaşterea lui Dumnezeu în isihasm numeşte 
imposibilitatea absolută de a-l cunoaşte raţional. Orice 
concept trebuie abandonat, iar fiinţarea trebuie depăşită 
pentru a avea acces la revelaţie. Pentru ascet, Dumnezeu nu 
este cunoscut decât prin sentiment. A trăi şi simţi sunt 
unicele căi de acces către divinitate, care nu se dă în felul 
obiectelor lumii, ci ca o lumină orbitoare. 

Fenomenul saturat despre care vorbeşte J.-L. Marion este 
comparabil cu revelaţia. Într-o primă instanță, şi acesta 
orbeşte şi nu dă nimic de văzut decât un surplus de intuiţie 
care împiedică, cel puţin provizoriu, orice vizibilitate, şi dă 
senzaţia unei lipse de intuiţie. Fenomenul saturat nu dă nimic 
de văzut în felul unui spectacol, a unei obiectivări. Ceea ce se 
dă dintr-un chip, dintr-un tablou, dintr-o icoană, nu este 
niciodată vizibilul. Nu primesc fenomenalitatea unei icoane 
dacă privesc pur şi simplu obiectul aflat în faţa mea, lemnul, 
culorile, desenul, ci doar în momentul în care mă las privit de 
privirea invizibilă a icoanei. Saturaţia de intuiție a 
fenomenului saturat depăşeşte întotdeauna conceptul. Lipsa 
conceptului face ca fenomenul saturat să nu se dea asemenea 
unui obiect. El depăşeşte orice obiectualitate şi nu dă nimic 
vederii în felul în care se văd obiectele. Simţurile şi 
înţelegerea sunt total depăşite, deoarece paradoxul, revelația, 
fenomenul saturat nu construieşte niciodată un obiect al 
conştiinţei, ci provoacă întotdeauna imprevizibilul, excesul, 
absolutul. Faptul de a contrazice cursul apariției în general 
aparţine în mod esenţial paradoxului, fenomenului saturat şi 
felului său de a apărea. Un fenomen saturat nu apare în felul 

în care apar fenomenele obişnuite. Prin această saturație non 
obiectivantă, fenomenologia se apropie de teologia mistică”. 

Arta, la rândul ei, s-a afirmat permanent ca o modalitate 
de cunoaştere a absolutului, ca un loc de dezvăluire al 
adevărului, ca epifanie. Chiar dacă în perioada contemporană 
artiştii ignoră uneori acest lucru, filosofii sunt cei care 
observă fenomenul şi îl interpretează, relevând originile 
divine ale artei. Atât una cât şi cealaltă, atât arta cât şi 
filosofia îl regăsesc pe Dumnezeu, chiar dacă după mulţi ani 
de rătăcire în materialism, în relativism sau în nihilism. 

În fenomenologia contemporană E. Martineau susţine că 
filosofia nu numai că poate, dar şi trebuie să-şi pună din nou 
problema misticii, a  contemplației sau a adevărului. 
Preocuparea pentru „saltul”, pentru „ieşirea” din fiinţare, 
specifice misticii creştine, au fost iniţial probleme ale gândirii 
greceşti, iar filosofia trebuie să abordeze din nou aceste teme, 
deoarece 


„Istoria spiritualităţii, în ciuda impresionantelor 
sale progrese, persistă cu încăpățânare în a se 
eschiva de la problema « ontologică » pusă de 
noţiunea contemplaţiei medievale”. 


J.-L. Marion pune de asemenea problema posibilității 
discuţiei despre Dumnezeu în fenomenologie: 


„trebuie să mărginim oare posibilitatea de a apărea 
a lui Dumnezeu la limitele neinterogate şi presupuse 
intangibile ale uneia sau alteia din figurile filosofiei 
şi  fenomenologiei, sau trebuie să  lărgim 
posibilitatea în fenomenologie pe măsura 


* J.-L. Marion, Etant donne, pp. 332-340 . 
5 E, Martineau, Malevitch et la philosophie, la question de la 
peinture abstraite, L'age d'Homme, 1977, p. 136. 

posibilităţii de manifestare pe care o cere problema 
lui Dumnezeu?”26 


şi continuă întrebându-se cum a fost posibilă o atât de 
nejustificată ignorare a acestei probleme: 


„nu e nimic uimitor în faptul că ne întrebăm cu 
privire la dreptul lui Dumnezeu de a se înscrie în 
fenomenalitate. Uimitor pare mai degrabă faptul că 
ne încăpăţânăm — şi fără un motiv conceptual — să-i 
negăm acest drept, sau mai degrabă să nu ne mai 
mirăm de acest refuz încăpăţînat””. 


Şi arta contemporană se întreabă cu privire la revelaţie. 
Florence Chevalier, artistă franceză care lucrează mai mult 
fotografie, se interesează de legătura dintre om şi natură şi 
încearcă să regăsească originile prin mit şi poezie. Ea 
consideră relaţia cu arta ca posibilitate a fiecăruia de a se 
construi ca ființă umană şi de a-şi construi în acelaşi timp 
libertatea: 


„opera de artă relevă ceea ce nu se cunoaşte, 
această parte necunoscută a sinelui şi a lumii care 
vine la suprafață făcându-ne semn, arătându-ne 
drumuri posibile”. 


Ea mărturiseşte că a căutat mereu dimensiunea 


revelatorie a artei, considerând că fotografia „trebuia să facă 


vizibil spiritul profund al fiinţei”. Grupul pe care îl 


ST, Marion, Etant donné, p. 336, trad. rom. p. 380. 

” Ibidem, p. 337, trad. rom. p. 381. 

3 Expoziţia on-line Chair et Dieu şi publicaţie electronică pe site-ul 
Bisericii Catolice, www.artistes-en-dialogue.org/abua0 1 sb.htm 

? Ibidem. 

înfiinţează alături de alţi doi artişti se numeşte Noir Limite şi 
îşi propune tocmai punerea în evidenţă a faptului că arta este 
revelaţie. Însuşi numele grupului trimite la absolutul ce nu se 
revelează decât în noapte, în necunoaştere. Saveria Vicarini 
foloseşte fotografia şi pentru a sugera că separaţia dintre corp 
şi spirit e imposibilă. Trupul nu mai este în imaginile ei decât 


Florence Chevalier, Seria filosofilor — Saveria Vicarini, 

Fără titlu - 1995 Seria Portrete 1, 
2002/03, fotografie 
în culori 


suportul prin care spiritul îşi face simțită prezenţa. 

Lucrarea Marinei Abramovic, Balkan Baroque 
prezentată în 1997 la Bienala de la Veneția relevă caracterul 
profund spiritual al artei sale. Îmbrăcată în alb, artista petrece 
trei zile pe o grămadă de oase de vită în jurul cărora se află 
bazine cu apă. În spate, trei ecrane pe care imagini video 
amintesc de atmosfera comunismului iugoslav, dar şi de cea a 
recentului bombardament american din ţara natală a artistei. 
În performence-ul pe care îl realizează, aceasta curăţă cu 
răbdare oasele de rămăşiţele de carne şi le spală cu apa 
bazinelor. Acţiunea are un sens de purificare, de exorcizare, 
de mântuire. 

Un sens asemănător se regăseşte şi în lucrările lui Bill 
Viola: Still from The Crossing (1996) sau Room for St. John 

of the Cross (1983). În prima lucrare, pe două ecrane 
simetrice se văd două siluete, una aneantizată de apă, cealaltă 
de foc. Este cunoscută semnificația baptismală, regeneratoare 
a apei, aşa cum apare în ritualurile botezului, iar extazul 
mistic a fost adesea comparat cu un foc mistuitor. 

A doua lucrare, Camera Sfântului loan al Crucii, este 
formată dintr-o mică incintă luminoasă, înconjurată de un 
spaţiu întunecat. Prin mica deschidere se pot vedea pereţii 
albi, podeaua de lut, o masă, o carafă cu apă şi un mic ecran. 
O voce recită în spaniolă poeme ale Sfântului. În fundal, în 
afara acestei incinte se poate vedea o imagine de mari 
dimensiuni, haotică a unor munţi înzăpeziţi, proiectată pe 
fundal, şi însoțită de zgomote de furtună. Lucrarea face 
trimitere la o perioadă în care Sfântul loan al Crucii a fost 
întemnițat la Toledo, în 1577, perioadă în care Sfântul scrie 


Bill Viola, Camera Sfântului Bill Viola, Still from The 
Ioan al Crucii, 1983, Instalaţie Crossing, 1996, 
video / sunet; instalaţie video / sunet 


unele dintre cele mai frumoase poeme de dragoste pentru 
Dumnezeu. 


Vom încerca în paginile care urmează să arătăm cum 
şi de ce arta poate fi considerată ca irumpere a transcendenţei 

în imanenţă, şi în ce fel atât arta cât şi filosofia se întâlnesc în 
textul mistic. 

II 


Abstracţia, între artă şi filosofie 


„Tout art digne 
de ce nom est 
religieux”*. 


După această succintă prezentare a conceptelor de 
transcendenţă şi imanenţă în filozofie, vom încerca să vedem 
de ce arta abstractă poate fi văzută ca desăvârşire a întregii 
arte. 

Nu putem înţelege arta fără a apela la abstracție. Dar nu 
putem înţelege nici filosofia în absenţa abstracţiei. Vom 
clarifica aceste afirmaţii. 

În primul rând, din perspectiva abstracţiei ca fundament 
al artei putem distinge două direcții de interpretare, una 
metafizică şi cealaltă fenomenologică. Prima ţine mai mult de 
opera de artă propriu-zisă, de mijloacele artistice, şi o numim 
metafizică datorită principiului ordonator pe care îl relevă, iar 
cea de-a doua se referă mai mult la privitorul operei de artă. 


„Orice artă este abstractă” - Interpretare metafizică 
Analiza abstracţiei ca temei metafizic al artei, ca „inimă 


metafizică a lumii obiective”*!, o vom începe plecând chiar 
de la artele de imitație, de la aşa zisele arte ale mimesis-ului 


% H, Matisse, Ecrits et propos sur l’art, Ed. D. Fourcade, Hermann, 


1972, p.267. 
31l E. Martineau, Malévitch et la philosophie, p. 55. 

care reproduc mai mult sau mai puţin fidel lumea 
înconjurătoare. Ce ar putea fi abstract în redarea concretului 
care ne înconjoară? Cum poţi vedea abstracția în 
materialitatea obiectelor? Cum poate fi arta o dezvăluire a 
adevărului, după concepția heideggeriană? Cum ar putea fi 
arta mimesis-ului, o revelaţie a adevărului? Răspunsul la 
această întrebare poate fi întrevăzut în versurile lui Hölderlin 
din finalul textului heideggerian privitor la tehnică”, versuri 
ce sugerează că salvarea poate veni chiar de acolo unde exista 
pericolul cel mai aprig. 

Pentru a înţelege mai bine această diferență între arta 
abstractă şi arta reproductivă vom aminti cele două concepţii 
importante care străbat curentele artistice din antichitate şi 
până astăzi: arta ca imitație a lucrurilor vizibile şi arta ca 
cercetare a unei „prezențe  insesizabile”. Concepția 
„mimetică” a artei (clasicismul grec, arta romană, Renaşterea, 
neo-clasicismul) încearcă să aducă reprezentarea naturii la o 
perfecţiune formală. Arta medievală pe de o parte şi arta 
secolului al XX-lea pe de alta pot fi considerate ca fiind o 
desăvârşire, o limită a acestor căutări dar şi o depăşire a 
imitaţiei. În artele „clasicismului” se tinde către atingerea 
unei perfecţiuni formale în reprezentarea lumii sensibile. În 
momentul în care această perfecţiune a formei este atinsă, arta 
cunoaşte un fel de saturație a reprezentării vizibilului, iar 
urmarea este trecerea într-o fază superioară, aceea în care arta 
nu mai are nevoie de intermedierea imaginilor lumii materiale 
pentru a reda absolutul şi invizibilul care reprezintă de fapt 
esenţa artei. Arta Evului Mediu, ca şi cea a secolului al XX- 
lea, se desprind de paradigma mimetică şi încearcă să redea 
artei o valoare în sine, şi nu aceea de oglindă care reflectă 
natura. 


2 M. Heidegger, Întrebare privitoare la tehnică, în Originea operei 
de artă, traducere de Gabriel Liiceanu, Ed. Humanitas, București, 
1995, p.163. 


30 


Codrina Laura Ioniță 


În acest fel putem considera că desăvârşirea artelor de 
imitație, a artelor mimesis-ului, îl constituie abstracţia, care se 
eliberează de orice reprezentare. O dată atinsă perfecțiunea 
formală, aceasta trebuie depăşită pentru a ajunge la un 
„dincolo”. Destinul artei reprezentative este asemănător cu 
cel al metafizicii tradiţionale în concepție heideggeriană. 
Metafizica tradițională s-a îndepărtat de sensurile sale 
primare. Ea trebuie depăşită pentru a ajunge la un sens 
originar. Aşa cum gândirea trebuie să regăsească sensul său 
originar de „gândire a Fiinţei”, arta trebuie să abandoneze 
reprezentarea lucrurilor pentru a atinge abstracția pură. 

În interpretarea metafizică a artei, descoperim însă 
abstracţia nu doar în curentele consacrate cum ar fi abstracţia 
secolului al XX-lea sau artele orientale, abstracte prin 
definiţie, ci şi în sânul celei mai figurative arte, deoarece 
aceasta, chiar dacă oferă spre vedere lucruri foarte concrete 
(personaje, obiecte, peisaje), acestea sunt totuşi organizate a 
priori după o structură compoziţională invizibilă care 
ordonează lucrurile vizibile. Nici subiectul sau naraţiunea 
unei lucrări figurative nu pot fi considerate ca realizând în 
întregime opera. Ceea ce este considerat artă trece dincolo de 
ceea ce este strict reprezentat. Formele şi culorile sunt 
„eliberate de atribuţiile lor senzoriale”*5. Nu subiectul este cel 
important, ci felul în care este el transpus în operă, mijloacele 
pe care artistul le foloseşte: liniile de forță, diversele soluţii 
compoziționale, armonia sau contrastul culorilor, raporturile 
valorice. 

H. Maldiney are o părere asemănătoare atunci când 
consideră că abstracţia „consistă în a transforma formele care 


3 Gabrielle Buffet citată de E. Martineau în Malévitch et la 
philosophie, p. 52. 

povestesc în forme care spun 
pictezi, şi nu ce pictezi. 


3934 


Este mai important cum 


„Pictura este o artă a gândirii, a exprimării, a 


emoției, atât a creatorului 


cât şi a spectatorului, fie 


că aceste linii, forme şi culori au sau nu un raport cu 


reprezentarea lumii exterioare 


235 


E. Martineau consideră că Paul Klee, atât în lucrările 
teoretice cât şi în pictura sa, a făcut să apară clar sistemul 
semnificativ elementar al oricărei picturi, în timp ce P. 


P. Klee, Cântec arab 


Mondrian, după ce a asumat 
şi a depăşit codul general de 
reprezentare moştenit din 
Renaştere, a început să pună 
în evidenţă elementele 
plastice ale operei picturale 
numite „structuri elementare 
de semnificaţie picturală”*€. 
Pentru E. Escoubas arta este 


„realizarea” picturii, 
„realizare” care presupune 
reducţia, suspendarea, 
abandonarea oricărei poziţii 
de existență’. Armonia 
secretă despre care vorbeşte 
Dora Vallier”, ca fiind 


elementul esențial al orcărei opere poate fi întrevăzută încă 


% H, Maldiney, Regard, parole, espace, L’ Age d’ Homme, 1973, p. 


19. 


35 Léon Degand citat de E. Martineau, o. cit., pp. 52-53. 


mp, Martineau, o. cit., p. 53. 


37 E. Escoubas, L 'espace picturale, Encre marine, 1995, p. 109 
38 Dora Vallier, L'art abstrait, pp. 10-12. 

din perioade străvechi. Este suficiet să ne gâdim la numărul şi 
la proporția de aur, structuri organizatorice pentru numeroase 
opere, din Antichitate până la P. Mondrian. Artele figurative 
ascund, sub formele naturale, universalul. Artistul abstract 
renunţă însă la aceste forme naturale, „forme accidentale 
create în dezvoltarea evolutivă a lumii, deoarece el are acces 
la formele arhetipale care sunt presupuse de toate celelalte 
variaţii trecătoare pe care le prezintă lumea naturală”?. 
Vorbind despre Kasimir Malevich, M. Brion crede că 
geometria i-a furnizat pictorului rus arhetipuri, însă esenţialul 
picturii sale constă într-o geometrie comandată de sentiment. 
În concluzie, chiar şi artiştii preocupaţi de redarea cât 
mai fidelă a realităţii, îşi structurează operele după legi ale 
compoziţiei. Aceste legi cer ca imaginile de pe pânză să se 
organizeze după reţele de linii şi de forme geometrice care 
structurează spațiul vizual. Dar această structură 
organizatorică a unui tablou este o structură abstractă. Ea nu 
trimite la nimic de ordinul ființării. Reţeaua de linii care dă 
armonie şi specificitate unei opere de artă rămâne invizibilă. 
Ea este esența artei, care, în arta figurativă rămâne ascunsă. 
„Secțiunea de aur’, „armătura dreptunghiului”*! sau 
„armoniile muzicale” sunt doar câteva dintre structurile 
utilizate în istoria artei pentru a organiza liniile de forță ale 


3 Herbert Read citat de E. Martineau în Malévitch et la 
philosophie, p. 52. 

2 „Secțiunea de aur” structurată după proporția de aur, 1,618..., a 
fost mult utilizată în Antichitate şi în Evul Mediu. 

41 „Armătura dreptunghiului” structurează compoziția unei pânze 
după principalele linii şi forme care împart un dreptunghi, 
diagonale, mediane. 

#2 Armoniile muzicale” sunt modalităţi de structurare a pânzelor 
după secţiuni prealabil stabilite după echivalenţele făcute prin 
transpunerea în spaţiu a distanțelor existente între sunete în game 
muzicale. A fost mult utilizată în Renaştere. 

unei opere. Sunt structuri şi principii abstracte prin definiție, 
care reglementează şi dirijează orice vizibil artistic, vizibil 
care devine vizibil abia după şi urmând aceste structuri 
abstracte. În măsura în care orice pictură suportă rigorile unui 
astfel de ansamblu, putem spune că „orice pictură este 
abstractă” şi că „abstracţia secolului al XX-lea nu este decât 
un caz particular, un caz extrem al creaţiei în general”. 

Dar în spatele acestei structuri invizibile, tăinuită în arta 
figurativă şi dezvăluită în cea abstractă, nu se ascunde cumva 
un alt invizibil? Ce semnificaţii au aceste proporții, linii, 
numere, raporturi, simetrii, analogii? 

Un răspuns am putea găsi în concepţia antică, transmisă 
apoi în perioadă medievală, despre semnificaţia numărului. 
Pentru pitagoreici, numărul structura întreg universul, iar 
Augustin îl considera un gând al lui Dumnezeu. Proporția se 
bazează pe numere. Dar numerele, pentru cei vechi, sunt 
uneltele de creaţie ale lumii, sunt principiile ei. Înseamnă 
atunci că şi canoanele artistice, antice sau medievale, care 
determină stricteţea proporţiilor, nu sunt născociri, invenţii 
ale omului, ci sunt descoperiri, revelări ale esenței lumii. 
Artistul nu creează canonul ca pe o normă de frumuseţe, ci îl 
descoperă ca pe o structură deja existentă a lumii, creată o 
dată cu crearea lumii, revelând structura eternă a lucrurilor şi 
nu aparenţa lor. 


8H, Matisse, Ecrits et propos sur l’art, éd. D. Fourcade, Hermann, 

1972, p.252 ; citat de E. Martineau în Malévitch et la philosophie, 
„25. 

ui J.-C. Marcade, Qu'est-ce que le suprematisme?, prefaţă la Ecrits 

de Malevitceh, t. IV, Lausanne, L’Age d'Homme, 1981, p.18. 

S Wladyslaw Tatarkiewicz, Istoria esteticii, vol. 1, traducere de 

Sorin Mărculescu, Ed. Meridiane, Bucureşti, 1978, p.103. 

Structura abstractă despre care vorbim poate fi văzută ca 
fundament al tuturor artelor, nu doar al picturii. Ea 
disimulează însă, la rândul ei, un alt invizibil, trimite spre o 
instanță superioară care o transcende. În acest punct 
interpretarea poate din nou să ia două direcţii. 

Prima ţine încă de interpretarea metafizică şi constă în a 
dezvălui în spatele legilor armoniei şi proporţiei, divinitatea“, 
iar a doua ţine de gândirea fenomenologică şi consideră încă 
structurile acestea organizatorice ca pe nişte obiecte. În acest 
caz este nevoie de un al doilea nivel de abstractizare, o 
abstracţie de gradul doi, o „abstracţie supremă” cum o 
numeşte E. Martineau, pentru a elibera în totalitate arta de 
tara obiectualităţiui. 

În primul caz, arta abstractă poate fi văzută ca artă 
religioasă. Încă de la pitagoreici numărul era considerat de 
origine divină iar legile ce guvernau universul erau epifanii. 
Însăşi denumirile, „divina proporţie”, „numărul de aur”, 
mărturiseau credinţa că dincolo de aceste armonii se ascunde 
un invizibil pentru care ele sunt singura mărturie şi cale de 
acces. Dar nu doar structura organizatorică este cea care 
trimite la ideea că arta abstractă poate fi uneori asociată artei 
religioase. 


46 O interpretare a artei abstracte din perspectivă metafizică, după 
care arta este reprezentare a fiinţei, a esenţelor, întâlnim şi la Jean- 
Jacques Wunenburger, Métamorphose du regard et transfiguration 
du réel dans la peinture abstraite, în Figures libres, Montrer 
l'invisible, Actes de coloque de 18-22 mai 1992 organisé par 
l'Etablissement National d’ Enseignement Supérieur Agronomique 
de Dijon, Editions Universitaires de Dijon. 

Abstracţia pare mai capabilă decât arta figurativă, să 
exprime o profundă spiritualitate datorită eliberării de forma 
reprezentativă care împiedică atingerea esenţelor. 


„Figura este un suport, dar în acelaşi timp e şi o 
limită, şi numai eliberându-se de această limită 
abstractizarea poate să intre în comuniune cu sacrul 
şi să exprime, fără concesia făcută figurii, ceea ce 
este esențialmente non-figurativ, adică o stare 
sufletească”. 


Abstracţia „poate să evoce direct, imediat, adică fără 
intermediul acestei forme [figurative], stări afective şi 
emoționale mai « pure » decât cele care împrumută această 
formă reprezentaţională”“%. Sentimentul, dezvăluit ca esenţă 
în orice pictură, este o întoarcere spre absolut, spre 
religiozitatea pierdută. Acest sentiment pur nu este simpla 
emotivitate, nu este o reprezentare a unei lumi interioare, ci 
este un sentiment al absolutului care este resimţit ca o stare de 
vid. 

Descifrarea artei abstracte, care nu evocă nimic şi care nu 
trimite la nimic, determină, după M. Brion, o stare de „vid” 
deoarece nu mai găsim nici un element indicator, nici o formă 
cunoscută. Manifestarea sentimentelor şi emoţiilor nu se mai 
împiedică de obstacolul figurii, iar formele abstracte redau, 
sau încearcă să redea, arhetipurile, proporţiile şi ritmurile care 
structurează totul, transcendenţa. A exprima această 
transcendență, acest ganz Andere în raport cu ființarea, este 
misiunea abstracției în artă. „Aproape peste tot, crede şi M. 
Brion, arta abstractă apare ca vehiculul perfect al conceptului 


4 M. Brion, Arta abstractă, traducere de Florin Chiriţescu, Ed. 
Meridiane, 1972, p. 64. 
*8 Ibidem, p. 45. 

spiritual, elementul de bază al oricărei reprezentări a 
sacrului”. W. Worringer” apropie arta abstractă de religie. 
Einfiihlung est tendinţa panteistă a omului de a se 
contopi cu natura, este bucuria comuniunii cu lumea 
înconjurătoare exprimată în artă. Abstracţia însă i se opune 
total. Dacă artele de Finfiihlung se caracterizează printr-o 
acceptare a naturii, a materialităţii, arta abstractă, specifică 
mai ales popoarelor orientale în concepția lui W. Worringer, 
se alătură transcendenţei. Este arta care dezvăluie nevoia 
profundă a omului de a-şi afla temeiul în altă parte decât în 
lumea permanent schimbătoare. Dacă Finfiihlung mărturisea 
încrederea omului în lumea exterioară. Abstracţia, aşa cum o 
concepe esteticianul german, exprimă profundul disconfort al 
orientalului în faţa fenomenelor lumii, apropiindu-se astfel de 
domeniul religios. Sentimentul angoasei, al anxietăţii 
spirituale determină necesitatea de a găsi un punct de sprijin 
în veşnica schimbare din jur. Smulgerea din sânul 
aparenţelor, al  contingentului şi al iluziei determină 
apropierea de formele abstracte, universale, transcendente. 
Pentru Kasimir Malevich  suprematismul are o 
dimensiune spirituală, iar sistemul său „se îndreaptă spre un 
scop extramaterial, non-obiectiv”5!. Arta este locul unirii cu 
divinitatea, ea realizează frumuseţea şi perfecțiunea. 


„Armonia lui Dumnezeu este în mine, vorbeşte 
Malevich în numele artei, (...) Peste tot eu depun 
coroana frumuseţii şi a armoniei. Pot să mă 
mândresc, deoarece îl am pe Dumnezeu, iar armonia 
este doar în mine, iar păcatul lipseşte armoniei. În 


” Ibid 64 
idem, p. 64. 

nW, Worringer, Abstraction et Einfuhlung, L'esprit et les formes, 

Klincksieck, 1978. 

5i A. Nakov, prezentarea textului Dieu n'est pas déchu, în 


Malevich, Ecrits, Champs Libre, Paris, 1975, p. 358. 

mine este adevărata lume a oamenilor, în mine nu 
este nici închisoare, nici pedeapsă, nimic nu poate fi 
comparat cu mine deoarece eu am atins deja pe 


Dumnezeu”?. 


Ideea lui Malevich despre Dumnezeu este foarte aproape 
de concepția despre divinitate din teologia apofatică. 
Dumnezeu este pentru pictorul rus „repausul, adică 
Dumnezeul eliberat de orice creaţie, în stare de repaus 
absolut. Nimic nu mai are nevoie de Dumnezeu, Dumnezeu 
nu mai are nevoie de nimic”®”. EI este cel ce îşi ascunde faţa, 
cel ce dispare în negrul absolut, în Nimic, el nu are o faţă 
„autentică”*, vizibilă în felul vizibilităţii lumii, „căci dacă ar 
avea o faţă, indiferent cum ar fi calificată aceasta, atunci el nu 
ar mai fi, ar fi altceva. El este Chipul fără Chip”. Această 
concepţie a lui Kasimir Malevich despre divinitate trimite la 
conceptul de Gottheit al lui J. Böhme sau la cel de Srrăfund 
din filosofia lui Meister Eckhart: 


„acel loc fără loc care (...) nu se află « nici în 
lume, nici în afara lumii », « nici în timp, nici în 
Veşnicie >», care nu are «nici înafară, nici 
înăuntru », care este Străfund pur şi simplu. Tocmai 
plecând de la acest Străfund, altfel spus, ieşind din 
el, Dumnezeu « Tatăl veşnic împrăştie plenitudinea 


şi abisul întregii lui Dumnezeiri»””®. 


2 Kasimir Malevich, Dieu n’est pas déchu, în Ecrits, Champs 
Libre, Paris, 1975, p. 352. 

5 Ibidem, p. 355. 

” Kasimir Malevich, La Lumière et la Couleur, citat de J.-C. 
Marcadé, în Ou 'est-ce que le suprématisme?, prefaţă la Ecrits de 
Malévitch, t. IV, p.16. 

FJC, Marcadé, Qu'est-ce que le suprématisme?, o. cit., p.16. 

5 A. De Libera, Mistica renană, de la Albert cel Mare la Meister 
Eckhart, Ed. Amarcord, Timişoara, 1997, p. 129. 

Kasimir Malevich, Kazimir Malevich, Cmpoziție 
Suprematism,cruce suprematistă cu cruce neagră, 
roşie şi cerc negru 1920 -1922. 


O a doua direcție de interpretare a „invizibilului de 
dincolo de structurile abstracte” ar fi, aşa cum am amintit, cea 
fenomenologică. Considerând abstracția ca fiind totala 
eliberare de contingență, deci de obiectualitatea lumii, 
interpretarea fenomenologică încearcă în primul rând să 
elimine din arta abstractă orice urmă a obiectului. În acest 
sens E. Martineau nu consideră arta abstractă ca fiind o 
reprezentare a lumii interioare, subiective, sau ca fiind o 
redare a unor relații între elemente, structuri compoziționale, 
geometrice, constructive. Nici reprezentarea lumii interioare, 
nici redarea structurilor arhetipale nu eliberează în totalitate 
arta de lumea obiectului. 

În primul caz abstracția văzută ca redare a interiorității, a 
subiectivității nu reuşeşte o totală îndepărtare de obiectitate, 
deoarece lumea interioară poate fi considerată ca fiind la 


39 


Imanență şi transcendență în arta abstractă 

rândul ei compusă din „obiecte ale simțului intern”. 
Obiectele interne sunt obiecte ca toate celelalte, ceea ce 
înseamnă că exteriorizarea subiectivităţii nu abandonează 
complet lumea obiectului. Nici în ce de-al doilea caz, cel al 
reprezentării relațiilor pure, a structurilor, a arhetipurilor, care 
trimit la Ideile platoniciene, nu putem vorbi de o renunțare 
totală la obiectivitate. Din această perspectivă E. Martineau 
consideră că, interpretată astfel, aşa zisei arte abstracte i se 
potriveşte mai degrabă denumirea de artă abstractizantă : 


„O artă care face mai degrabă abstracţie de 
exterior pentru a se consacra interiorului, de empiric 
pentru a prinde puritatea, de compoziţie pentru a 
izola forma, de sensibil pentru a atinge 
inteligibilul”5. 


Această interpretare a artei, crede filosoful francez, ţine 
de un concept al abstracţiei 


„elaborat pe de o parte de noetica aristotelico- 
scolastică (doctrina genezei conceptului plecând de 
la experiența sensibilă sau de la extractul acestei 
experienţe), iar pe de altă parte de doctrina, de 
proveniență nu mai puţin aristotelică, a fiinţelor 
matematice ca abstracte”®. 
Interpretarea fenomenologică este cea care permite 
eliminarea totală a obiectului din artă şi demonstrează, la 
rândul ei, faptul că abstracţia este fundament al întregii arte“. 


iu Kant, A 342, B 400, Critica raţiunii pure, traducere de Nicolae 
Bagtasar şi Elena Moisuc, Ed. Iri, Bucureşti, 1994. 

*% E. Martineau, Malevitch et la philosophie, , p. 56. 

Ibidem, p. 56. 

© În legătură cu această problemă, a se vedea şi articolele noastre, 
Fenomenologie în artă, în volumul Confluenţa artelor, Editura 


40 


Codrina Laura Ioniță 


„Orice artă este abstractă” - Interpretare 
fenomenologică 


Apropierea între artă şi fenomenologie a fost inițiată 
de E. Husserl, prin paralela între „fenomenologic” şi „estetica 
pură”, paralelă pusă în evidenţă în Scrisoarea către 
Hofmannsthal!. Discipolii lui E. Husserl”, continuă acest 
demers care se sprijină pe conceptul de reducție, văzut ca 
element  structurant atât pentru artă, cât şi pentru 
fenomenologie. Fenomenologia „pune între paranteze” 
existența lumii pentru a păstra, în urma reducţiei, donația 
pură, donația ultimă. Arta, începând cu secolul al XX-lea, 
cunoaşte, progresiv, un proces de eliminare treptată a unora 
sau a altora dintre formele care compun opera de artă. 
Începând cu impresionismul până la arta abstractă, reducţia, 
&poche, devine fir conducător pentru pictură. În impresinosm, 
formele obiectelor se pierd, se dispersează în fundal, iar 
culorile nu mai sunt cele locale, ale obiectelor, ci devin culori 
ale luminii. Cubismul sparge spațiul însuşi pentru a elimina 
unicul unghi de receptare al unui obiect. Perspectiva este 
redusă în fauvism, iar arta abstractă renunţă la orice aluzie la 
lumea reală, pentru a rămâne doar cu forma şi culoarea. 
Această reducere se accentuează încă mai mult, o data cu arta 
contemporană, unde reducţia devine din ce în ce mai radicală. 
Se reduce opera de artă ca obiect vandabil, ca şi spaţiul 
expozițional în Land art, se reduce intervenţia artistului 


Artes, laşi, 2004, şi Invizibilul ca esență a artei, în volumul 
Moartea artei ?, Editura Artes, laşi, 2005. 

SI citată de E. Escoubas în L 'espace picturale, p. 97. 

“Roman Ingarten aplică reducţia husserliană începând cu 
impresionismul până la arta abstractă. 


41 


Imanenţă şi transcendență în arta abstractă 

asupra produsului finit, şi chiar obiectul artistic însuşi, în Arta 
Conceptuală, ajungându-se a fi considerată operă de artă 
simpla idee a artistului. 

În afara acestei reducţii progresive în interiorul 
curentelor artistice, s-ar putea considera arta însăşi o formă de 
reducţie a lumii înconjurătoare, a realului, prin imaginaţia 
considerată „evadarea timpului în afara prezentului”%*. 
Această despuiere treptată a artei de diferitele sale ancorări în 
lumea reală se constituie ca o întoarcere spre esenţa însăşi a 
actului artistic, esenţă care, pentru Ortega y Gasset, poate fi 
receptată corect, sau poate fi ratată. La fel cum, privind 
printr-un geam, putem vedea fie grădina din spatele lui, fie 
sticla geamului, şi în percepţia artistică privirea poate fie să se 
înşele, luând drept artă naraţiunea sau imitarea lumii vizibile, 
fie să facă abstracţie de orice aluzie la realitate, pentru a 
percepe arta însăşi. Arta abstractă este o formă de artă care 
oferă spre vedere doar arte însăşi, arta care nu mai este 
grevată de nici un fel de referire la vizibil. 

Invizibilul ca esență a artei este şi ideea pe care o 
sugerează Henri Madiney atunci când analizează actul 
vederii, continuând iseea plotiniană a „locului” vederii: în 
actul vederii, subiectul este transportat acolo unde el vede sau 
obiectul este „văzut” în subiect? Această veche dispută între 
subiect şi obiect este rezolvată de H. Maldiney prin „găsirea” 
acestui „loc” al vederii la mijloc. Nici obiectul nu este 
transportat în subiect, nici subiectul nu se aplică obiectului, ci 
ambele se deschid unul spre celălalt în actul vederii. 
Separarea celor două este considerată o eroare de către 
filosoful francez, care crede că vederea se împlineşte într-o 
deschidere reciprocă a lumii spre subiect şi a subiectului spre 
lume. La dilema: „Suis-je lă ou je vois? Ou vois-je lă ou je 
suis?” răspunsul este că acest /à este momentul 


& E, Escoubas în L 'espace picturale, p. 102. 
SH. Maldiney, L'art ; l'eclaire de l'être, Comp’ Act, 1993, p. 341. 

concordanţei, al coincidenţei, „al reciprocităţii absolute între 
deschiderea mea spre spaţiu şi deschiderea spaţiului”... Là nu 
este „nici în lume nici în om”S5. Realul înşuşi se deschide în 
acest là. Ceea ce arta face vizibil este tocmai acest invizibil 
loc al deschiderii, acest là. Opera de artă devine evenimentul 
apariţiei, deschidere a unei lumi, şi se găseşte între fiinţare şi 
ființă, pentru că fiinţa nu se arată decât acolo unde fiinţarea 
îşi atinge desăvârşirea. lar desăvârşirea fiinţării se împlineşte 
în opera de artă cu ajutorul formelor, culorilor, ritmurilor, 
gândite ca trăsături fundamentale ale existenţei. Ceea ce noi 
vedem privind un tablou este dispoziţia noastră, surpriza 
noastră, „vederea”noastră în faţa lumii. O operă de artă 
devine, în acest caz, pentru H. Maldiney, o „formă de 
expansiune în Deschis”®®. 

Michel Henry consideră pictura ca o expresie a vieţii. 
Sentimentul vieţii este cel care trebuie trăit, simţit în faţa 
unei opere de artă. lar acest sentiment este invizibil. Formele, 
culorile, compoziția nu trimit la nimic altceva decât la ele 
însele, iar ceea ce trebuie să simţi privind lucrările de artă 
abstractă este ritmul, sunetul, vibrația vieţii. Însă nu doar 
lucrările abstracte sunt capabile să transmită acest lucru. Ele o 
fac direct, deschis, dar, după M. Henry, acesta este de fapt 
scopul tuturor formelor de manifestare artistică. Chiar ascuns 
în spatele reprezentărilor lumii exterioare, sentimentul vieţii 
care se degajă din armonia formelor si culorilor pânzelor cu 
subiecte narative rămâne, după părerea filosofului francez, 
singura motivaţie a unei picturi. M. Henry ajunge astfel la 
certitudinea că „orice pictură este abstractă”. 


65 Ibidem p. 345. 

“ Ibidem, p.365. 

IM. Henry, Le mystère des dernières oeuvres, în Kandinsky, de 
Jélén Hahl-Fontaine, p. 380. 

Într-o interpretare fenomenologică, o operă, chiar dacă nu 
reprezintă nimic, sau mai ales dacă nu reprezintă nimic, oferă 
spectatorului ocazia să surprindă esenţa însăşi a artei. În faţa 
unei lucrări abstracte spectatorul nu recunoaşte nimic. El nu 
participă la spectacolul oferit de tablou. Singurul spectacol 
vizibil este spectatorul însuşi care priveşte. Tabloul cere să fie 
văzut, iar văzând un tablou, privitorul devine conştient de 
propriul său act al vederii. Am putea spune că în reducția 
abstractă, în epoche, ceea ce rămâne este vederea pură. 
Această pură vedere este cea care face tabloul. Evidenţa 
vederii, esenţa vederii, faptul însuşi de „a vedea” nu se văd 
totuşi în mod natural, în atitudinea naturală. Pictura, pentru că 
nu dă nimic de văzut, face evidentă vederea însăşiS8. 

Atât din perspectivă metafizică, cât şi din perspectivă 
fenomenologică am putea spune, o dată cu E. Martineau, că 
„arta, în esenţa ei privilegiată, este transcendentă operei ca 
lucrare”S?. 

Ce este în acest caz arta abstractă? Dezvăluirea 
structurilor invizibile care creează armonia şi frumuseţea unui 
tablou. Este de asemenea dezvăluirea armoniei culorilor 
văzute în ele însele, fără legătură cu reprezentarea lucrurilor. 
Dar este şi altceva. 


Sp Escoubas, L 'espace picturale, Encre marine, 1995, p. 127. 
© E, Martineau, Malevitch et la philosophie, p. 46. 

Abstracţia în filosofie 


Legătura dintre arta abstractă şi gândirea filosofică 
poate fi privită din două sensuri. Pe de o parte, pentru a avea 
acces la pictura abstractă gândirea trebuie şi ea să devină 
„mai abstractă”: „pentru a aborda o gândire atât de « abstractă 
» ca cea a lui Malevich, gândirea însăşi, cu propriile sale 
resurse, trebuie să se facă astfel”7%. Pe de altă parte, gândirea 
poate fi văzută ca o desăvârşire, ca o încununare a artei 
abstracte. Pentru a exemplifica acest al doilea caz, E. 
Martineau apelează din nou la arta lui Kasimir Malevich. 
Pictorul începe să-şi redacteze scrierile abia după încheierea 
celei mai importante perioade creative, după desăvârşirea 
suprematismului pictural, prin 1916, ceea ce îl determină pe 
filosoful francez să vadă în lucrările scrise un fel de 
continuare a celor pictate, şi nu o explicitare a lor: „se pare că 
prin pensulă nu se poate ajunge acolo unde se poate ajunge cu 
pana. Pensula este dezordonată şi nu poate atinge sinuozitățile 
creierului, pana e mult mai ascuţită””!. 

Pentru a înțelege gândirea pictorului rus, E. Martineau 
caută în tradiţia occidentală un tip de gândire „abstractă” care 
să-i poată servi drept paradigmă. Abstracţia carteziană, 
abstractio mentis a sensibus, care face distincţia între 
cunoaşterea senzorială şi cunoaşterea raţională, nu 
corespunde gândirii malevichiene care exclude „orice 
interpretare raționalistă””?. Pictorul rus considera că trebuie să 
trecem de la „o singură rațiune” la „două raţiuni”: „raţiunea 


7 Ibidem, p. 120. 
7l Mal6vitch, Ecrits, t. 1, p. 122. 
E, Martineau, o. cit., p. 124. 

utilitară şi raţiunea intuitivă”. Gândirea nu mai este „ceva 
prin intermediul căreia se poate reflecta asupra lucrurilor, 
adică se înţelege, se cunoaşte, se ştie, se poate, se 
fondează”, ci este doar „unul dintre procesele acţiunii 
excitaţiei care nu este cognoscibilă”75. În acest caz gândirea 
veritabilă este cea care este conştientă că operaţiunea de 
cunoaştere rațională nu mai este decât „un grad secund al 
vieţii”, în timp ce pe prima treaptă, cea mai importantă, stă 
emoția,  „excitaţia”. Orice interpretare raţională dată 
abstracţiei lui Kasimir Malevich este inadecvată. 

E. Martineau afirmă, şi apoi demonstrează, că ceea ce 
înţelege Malevich prin rațiune intuitivă este de fapt acelaşi 
lucru cu ceea ce, în tradiţia filosofică occidentală, a fost 
cunoscut sub numele de abstracţie mistică. Aceasta din urmă, 
diferită total de ce se înţelege în general prin noţiunea de 
abstracție transmisă pe linie metafizică, poate să se constituie 
ca un analogon privilegiat pentru înţelegerea gândirii 
pictorului”. Abstracţia în concepţia mistică este cerută de 
starea de contemplaţie şi face posibilă „cunoaşterea lucrurilor 
eterne şi incorporale”"7. Dar nu doar ideea de cunoaştere 
superioară, ci şi cea de ruptură — rapt- este implicată în 
conceptul mistic de abstracţie care semnifică degajare, 
eliberare şi presupune contemplaţia: „O gândire abstractă (...) 
ar putea foarte bine să fie o gândire cu caracter contemplativ” 
văzută ca „o cunoaştere liberă””5. 

Întrebându-se ce este acel ceva ce este contemplat, E. 
Martineau constată, analizând textele medievale, că nu 


13 Malévitch, Ecrits, t. 1, p. 67, citat de E. Martineau, o. cit., p. 
124. 

i Malévitch, Dieu n’est pas déchu, citat de E. Martineau, o. cit., p. 
124. 

"5 Ibidem, p. 124. 

6, Martineau, o. cit., p. 125. 

7! Jean Gerson, citat de E. Martineau, o. cit., p. 125. 

Li = Martineau, o. cit., p. 128. 

Dumnezeu sigur reprezintă obiect al contemplaţiei, ci un 
principiu al unităţii: „obiectul contemplaţiei nu este un anume 
obiect privilegiat, ci toate obiectele în Dumnezeu şi 
Dumnezeu în toate obiectele”. Obiectul contemplaţiei est 
unitatea lui Dumnezeu şi a creaturilor.  Abstracţia 
contemplaţiei nu înseamnă renunţarea la lucrurile create şi 
retragerea în sine. Paradoxal, „tocmai datorită faptului că este 
abstractă,  contemplaţia are de-a face cu "totalitatea 
lucrurilor”, inclusiv cu Dumnezeu”*. 

Acest paradox este posibil pentru că în contemplaţie 
cunoaşterea sesizează lucrurile în esenţa lor, cunoscându-le 
„mai mult în Fiinţa divină decât în ele însele” şi cuprinzând 
dintr-o dată „ceea ce Dumnezeu este în sine şi ceea ce el este 
în creaturi”5!. Aşa trebuie înţeleasă unitatea despre care se 
spune că este contemplată, iar a cunoaşte "totalitatea 
lucrurilor”, a le cunoaşte în esenţa lor, a cunoaşte fiinţarea în 
totalitatea şi adevărul ei nu înseamnă că această gândire 
abstractă, contemplativă ar avea de-a face cu fiinţarea ca 
manifestare, ca superficialitate, ca apariție capabilă de a fi 
sesizată prin simţuri. Cunoaşterea contemplativă a ființării în 
totalitatea ei nu se referă deloc nici la cunoaşterea perceptivă, 
senzorială şi nici la ceea ce ar putea fi cunoscut în acest fel, la 
lumea aparenței şi a manifestării concrete. Contemplaţia 
depinde „de o prezenţă şi de o substanţă prealabile ființării 
(...) fiinţarea este divinus effectus (...) este “opera” lui 
Dumnezeu”. Ea cuprinde dintr-o singură privire unitatea 
lumii ca lume creată, „regimul divin al universului”. Tot 
ceea ce este cuprins în privirea contemplativă este înţeles ca 


” Ibidem, p. 133. 

% Ibidem, p. 134. 

*17. Baruzi, Saint Jean de la Croix et le probleme de l'expérience 
mystique, Alean, 1931, p. 374. 

2E, Martineau, o. cit., p. 146. 

% Ibidem. 

fiind opera lui Dumnezeu şi nu rezultatul unei acţiuni 
constitutive înţeleasă în sensul conştiinţei husserliene. 

Prin „totalitatea lucrurilor” nu se înţelege o totalitate 
cantitativă, un pan (totum) ci un holon (salvum), ceea ce 
trimite la conceptul german das Heilige, sacrul. Este vorba 
mai degrabă despre ceea ce medievali înțelegeau prin divin, 
Gottheit, care se apropie de heracliteanul daimon*”. 

În gândirea lui Malevich, care este tot o gândire de tip 
contemplativ, unitatea ființării va apărea sub denumirea de 
„excitaţie”. 

Abstracţia poate fi văzută şi ca mod de înţelegere a 
fenomenologiei (nu doar ca temei al artei). Afirmația că „prin 
punerea între paranteze a ființării, privirea devine liberă 
pentru ființă”, permite compararea reducției 
fenomenologice cu abstracția. Ambele realizează o eliberare 
de fiinţare, ceea ce îl determină pe E. Martineau să considere 
că reducția fenomenologică poate fi văzută ca un proces de 
abstractizare. El distinge două trepte ale acestei abstracții. 
Prima este renunţarea la fiinţare, la atitudinea naturală, pentru 
a „intra în atitudinea fenomenologică”s€, şi are un sens 
negativ dat de termenul de „punere între paranteze”. A doua 
este o treaptă superioară a abstracţiei, care nu mai are sensul 
de separație, de eliminare, ci de eliberare, de emancipare într- 
un sens pozitiv. Trecerea de la atitudinea naturală la cea 
fenomenologică, aşa cum apare ea în primul proces de 
abstractizare, nu este suficientă. Vorbim astfel de un al doilea 
nivel de abstractizare, un nivel superior, la care este supusă 
atitudinea fenomenologică la rândul ei. Această a doua 
abstractizare este o „eliberare în vederea a ceva” (se rendre 


* Ibidem, p. 135. 

% Declaraţie orală a lui M. Heidegger publicată de J. Beaufret în 
Dialogue avec Heidegger, Ed. De Minuit, 1974, p. 127; citată de E. 
Martineau, o. cit., p. 32. 

sp, Martineau, o. cit., p. 32. 

libre pour), este o Abstracţie“” „totală” care implică „nu doar 
ruptură, ci şi de asemenea atragere, ridicare, răpire”. 

Pentru E. Martineau problema abstracţiei este problema 
libertăţii, a eliberării, iar legătura între fenomenologie şi artă 
se realizează în acest sens. Eliberarea este atât statutul 
abstracţiei picturale, cât şi al fenomenologiei văzută ca 
filozofie radicală a eliberării: 


„în timp ce fenomenologia încearcă să facă 
privirea liberă pentru fiinţă, Abstracţia artistică 
intenționează să elibereze libertatea în vederea 
Nimicului... fenomenologia pune problema 
adevărului ființei, abstracția pune în discuţie 
libertatea Nimicului. Sau încă: fenomenologia tinde 
să facă liberă fiinţa în adevărul său, arta abstractă 
tinde să restaureze adevărul care este, pentru Nimic, 
libertatea sa incomparabilă””. 


Înrudirea dintre filozofie şi artă nu rezultă dintr-o 
asemănare stilistică, superficială, ci dintr-o afinitate profundă 
şi obscură, cum o numeşte E. Martineau, şi care ţine de 
eliberarea care pune problema fiinţei sau a Nimicului”. 


* Majuscula este folosită de E. Martineau pentru a diferenţia 
această a doua treaptă de prima treaptă de abstractizare. 

Sp, Martineau, o. cit., p. 33. 

® Ibidem, p. 48. 

% Ființa şi Nimicul sunt atât pentru Hegel cât şi pentru Heidegger, 
acelaşi lucru. Hegel, Wissenschaft der Logik, I. Buch, WW III, p. 
74; traducere românească Știința logicii, tradus de D.D. Roşca, Ed. 
Academiei R.S.R., 1966, p. 64; citat de M. Heidegger, dans Was ist 
Metaphysik ? traducere românească Ce este metafizica? în Repere 
pe drumul gândirii, tradus de Gabriel Liiceanu şi Thomas 
Kleininger, Editura Politică, Bucureşti, 1988, p. 48. 

Vom încerca să demonstrăm că această afinitate 
profundă între fenomenologie şi arta abstractă ţine de faptul 
că ambele se înțeleg şi se împlinesc printr-o concepţie 
mistică. Pe de o parte fenomenologia ajunge să ia în discuţie 
experienţe şi fenomene de tipul revelaţiei, fenomene unde 
intuiţia depăşeşte într-atât conceptul încât aproape îl anulează, 
iar pe de altă parte arta abstractă se eliberează atât de radical 
de materialitatea obiectului, încât libertatea de a atinge 
Nimicul, despre care se vorbeşte acum în artă, trimite la 
kenoza, la vid, la tăcerea mistică. 


50 


Codrina Laura Ioniță 


III 


Aportul fenomenologiei 


Transcendenţa intenţională 


Fenomenologia reprezintă pentru E. Husserl necesitatea 
de a se întoarce „la lucrurile însele” (zu den Sachen selbst). 
Fenomenele sunt aduse în câmpul vederii pentru a fi descrise 
în mod obiectiv. Pentru a ajunge la invariantul unui fenomen, 
la ceea ce rămâne dincolo de toate variațiile sale, la esenţa sa 
(das Wesen), la eidos, E. Husserl aplică reducţia eidetică. 
Această reducţie la eidos, (reducţie fenomenologică sau 
transcendentală), reprezintă căutarea esenței, a fiinţei fiinţării, 
înseamnă sesizarea fenomenului ca dat al conştiinţei. În actele 
conştiinţei transcendentale se constituie fiinţarea ca fiinţare. 
Vizarea  intenţională nu este ceva exterior obiectelor 
(obiectelor conştiinţei, deoarece nu vorbim despre obiectele 
percepţiei naturale). Chiar în interiorul acestui raport, obiectul 
se constituie ca obiect, ființarea ca fiinţare. Această 
constituire la nivel transcendental este concepută în cele din 
urmă de E. Husserl ca viaţă a unui eu absolut. 

În orice fenomenologie, transcendenţa este pusă între 
paranteze. Nu se discută despre ea, ea nu este subiect al 
chestiunii deoarece fenomenologia se ocupă de fenomenele 
date conştiinţei, în imanenţă pură. Singura perspectivă este 
cea a imanenței, a conştiinţei, care, după E. Husserl, 
constituie obiectul. Eul transcendental, eul care rămâne după 
reducţie, este un eu constituant, un eu fondator. 

Tot ceea ce se dă în mod originar în intuiție este luat 
drept sursă a cunoaşterii, iar certitudinea este dată de trăirile 

conştiinţei.  Conştiinţa imanentă devine constitutivă şi 
capabilă de a da sens lucrurilor. Dar chiar şi E. Husserl 
distinge două imanente diferite. 

Una dintre aceste două imanenţe este „imanenţa reală”, 
iar cealaltă este imanenta legată de intenţionalitate. Prima este 
„identitatea cu sine a conştiinţei, rămasă în sine”, este 
conştiinţa care împiedică orice donaţie, deoarece ea închide, 
respinge „şi cel mai mic spaţiu” care nu este „ea în mod real 
sau conținuturile sale reale”. Realitatea externă, realitatea 
obiectivă, nu poate, în acest caz, să fie obiect al conştiinţei 
deoarece ea nu există în conştiinţă înainte de a fi dată. lar a fi 
dat, a apărea pentru conştiinţă, înseamnă că acest lucru este 
distinct de conştiinţă. Dacă este conştiinţa cea care constituie 
obiectele, dar dacă nici un obiect nu parvine conştiinţei din 
exterior de ea însăşi, atunci conştiinţa nu se va constitui decât 
pe sine însăşi. Pentru a avea acces la lucruri, pentru ca 
lucrurile să poată fi date, trebuie ca această conştiinţă să se 
îndrepte în afara ei însăşi. Ea trebuie să devină o conştiinţă 
eliberată de solipsism pentru ca fenomenele să poată fi date. 

Ajungem astfel la cea de-a doua imanenţă, imanenţa 
intenţională: „Privind mai îndeaproape, imanența reală se 
distinge totuşi de imanența în sensul donaţiei în persoană 
(Selbstgegebenheit) care se constituie în evidentă”? . Această 
intenţionalitate a imanenţei indică faptul că „trăirile noetice, 
care aparțin esenței sale, au o intentio, vizează (meinen) ceva, 
se leagă într-un mod sau altul de o obiectitate”*. Conştiinţa 
intenţională primeşte ceea ce ea vizează, primeşte obiectul 
intențional. A priori-ul corelațional guvernează imaginea dată 
în conştiinţă. Într-un oarecare fel, în regim de 


9! J.-L. Marion, Etant donné, pp. 37-38, tr. rom. pp. 75-76. 

” Husserl, Die Idee der Phänomenologie. Fünf Vorlesungen, 
Husserliana II, 1973, p.5, 22-26; tr. fr. A. Lowith, Paris, 1970, p. 
106. 

ci Husserl, Die Idee ... p.55, 12-13; tr. fr. p. 79. 

intenționalitate, imanența se inversează, se dublează: 
fenomenul nu rămâne imanent conştiinţei „decât pentru că 
mai întâi conştiinţa intenţională se face imanentă obiectului 
care apare”. În acest caz donația este întotdeauna „cea a 
transcendenței în imanenţă”?. Imanenţa în sensul intenţional 
este „o transcendenţă originală (...), o transcendenţă în sânul 
imanenţei”** deoarece „transcendenta (...) este un caracter de 
a fi imanent care se constituie în sânul ego-ului »”. 

Din perspectiva transcendenţei, aceasta este lumea 
exterioară, lumea obiectelor sensibile, „naturale”. Această 
lume nu face parte din conştiinţă şi este redusă prin „punerea 
între paranteze”. (Obiectele intenţionale (care nu sunt 
obiectele din percepţia sensibilă, ci donația lor în conştiinţă, 
după reducție) cât şi trăirile conştiinţei, dau certitudinea 
absolută. Ceea ce este primit în conştiinţă din această lume 
redusă este transcendenţa imanentă. Certitudinea (aşa cum o 
concepea Descartes), îşi lărgeşte mult sfera, deoarece ea nu 
mai este dată doar de gândire, de datele logicii sau de esenţele 
matematice, ci şi de trăirile care afectează conştiinţa. 
Emoţiile, afectivitatea, intuiţia pot acum să fie concepute ca 
certitudini pentru cunoaştere. 

Reducţia husserliană a lumii şi a subiectivităţii empirice 
lasă ca reziduu un eu pur şi o transcendenţă în sânul 


%4 J-L. Marion, Etant donné, p. 38, tr. rom. p. 77. 
% Ibidem, p. 39, tr. rom. p.77. 

Husserl, /deen zu einer reinen Phänomenologie und 
phänomenologischen Philosophie. Erstes Buch: Allgemeine 
Einführung in die reine Phänomenologie, I, § 57, Husserliana MI, 
1950, p. 138; tr. fr. P. Ricoeur: Idées directrices pour une 
phénoménologie et une philosophie phénoménologique pures, 
Paris, 1950, p. 190; vezi şi J.-L. Marion, Etant donné p. 39, tr. 
rom. p. 77. 

” Husserl, Cartesianische Meditationen, § 41, Husserliana I, p. 
117, 3-5; tr. fr. M. de Launay et al., Paris, 1994, p. 132. 

imanenţei care nu pot fi reduse. Extaza intenţională a 
conştiinţei în afara ei însăşi, care asigură posibilitatea oricărei 
cunoașteri şi fereşte de solipsism, este transcendența 
intențională,  transcendenţța  imanentă a obiectului. 
Transcendenţa imanentă nu poate fi redusă fără a distruge 
orice cunoaştere, deoarece ea joacă „un rol absolut 
esenţial”*E. 

Fenomenologia husserliană face distincţia între două 
transcendenţe, cea a lumii şi cea a lui Dumnezeu”. 
Dumnezeu este „o ființă transcendentă în cu totul alt sens 
decât felul de a fi transcendent al lumii”, Conceput de către 
Husserl ca un fundament raţional, Dumnezeu este 
transcendent atât lumii percepţiei naturale, cât şi conştiinţei 
„absolute”. El este un „absolut” dar „în cu totul alt sens decât 
absolutul conştiinței”!"!. Transcendenţa lui Dumnezeu este 
pusă între paranteze, cum este pusă între paranteze 
transcendenţa obiectului în atitudinea naturală. 

Rămâne totuşi transcendenta intenţională a obiectului. Fa 
nu poate fi redusă : „Purificarea transcendentală nu poate 
semnifica excluderea oricărei transcendenţe, în caz contrar ar 
rămâne desigur o cunoaştere pură dar nu ar mai exista 
posibilitatea unei ştiinţe a unei cunoașteri pure”!%?. 

Ceea ce ne interesează din această concepţie husserliană 
este în primul rând faptul că subiectul, eul transcendental, 
este un eu constituant (el constituie şi dă sens obiectelor 


98 i , N , 
Husserl, Ideen zu einer reinen Phänomenologie und 


phänomenologischen Philosophie. Erstes Buch: Allgemeine 
Einführung in die reine Phänomenologie, I, Husserliana III, 1950, 
p. 138; tr. fr. P. Ricoeur: Idées directrices pour une 
phénoménologie et une philosophie phénoménologique pures, 
Paris, 1950, § 58, p. 190. 

2 Husserl, Ibidem, p. 138 ; tr. fr., § 58, p. 191. 

1% Ibidem, tr. fr., § 58, p. 192. 

'9 Ibidem 

1 Ibidem, tr. fr., § 59, p. 193. 

conştiinţei), şi în al doilea rând, noţiunea de transcendenţă 
intențională, faptul că transcendența nu poate să fie în 
întregime exclusă din imanenţă. 


Transcendenţa ca „stare de aruncare” 


În urma lui E. Husserl, M. Heidegger înţelege 
fenomenologia ca „ştiinţă a originii”. Totuşi el nu mai 
păstrează distincţia subiect-obiect, deci dualitatea imanenţă- 
transcendenţă îşi schimbă sensul. Constatând îndepărtarea de 
ființă din metafizica occidentală, M. Heidegger încearcă să 
regăsească experienţa originară a vieţii din credinţa creştină. 
Această viaţă este „viaţa factică”!% (cuvântul german faktisch 
înseamnă real, efectiv ; viaţa factică este viaţa reală, viaţa 
efectivă, viaţa faptelor), viaţa pe care Sfântul Augustin o 
numea „viaţa fericită” 1, 

Această viață factică este luată ca origine pentru 
fenomenologie. Ea se surprinde pe sine în caracterul său 
originar Şi „îşi creează propriul său sens fundamental atunci 
când se concepe pe sine în împlinirea sa!%. Viaţa trăieşte 
situându-se într-o lume; „ea nu este un eu de la care pornind 
ar trebui mai întâi aruncate punți către lucruri, ci este 
dintotdeauna viaţă în lume”!%. Experienţa creştină originară a 
vieţii, pe care M. Heidegger încearcă să o regăsească, se 
îndeplineşte ca un eveniment neaşteptat. Gândirea 
obiectivantă nu poate atinge experiența vieții, deoarece viața 


103 


Otto Pöggeler, Drumul gândirii lui Heidegger, p. 24. 
104 


Saint Augustin, Confessiones, , traducere de Gh. I. Şerban, Ed. 
Humanitas, 1998, p. 361 ; şi Otto Pöggeler, Drumul gândirii lui 
Heidegger, p. 32. 
1% Otto Pöggeler, Drumul gândirii lui Heidegger, p. 23. 
106 yp: 

Ibidem, p. 24. 

factică este o plenitudine, o desăvârşire care nu poate să fie 
obiectivată ca un conţinut şi nu poate să fie pusă în „faţa 
ochilor”. 

În credinţa creştină, viaţa factică este „deschiderea — 


Aii 


luminoasă” care este premisă, este anterioară oricărui act de 
cunoaştere ca act al vederii". Această cunoaştere ca act al 
vederii a fost dependentă, după M. Heidegger, de 
reprezentare. Chiar „subiectul”, „spiritul”, „persoana” au fost 
înţelese în fiinţa lor plecând de la „fiinţarea inerțială” "°$, au 
fost concepute ca reprezentabile, ca fapt-de-a-fi-înaintea- 
ochilor, ca prezenţă. 

Dar, chiar pentru Heidegger, această modalitate de 
reprezentare poate oferi doar cunoaşterea ființării şi nu a 
fiinţei. Doar omul, în calitatea sa de Dasein, poate răspunde 
la întrebarea fiinţei. Dasein-ul este privilegiat printre toate 
celelalte ființări, deoarece doar el singur are o relaţie cu fiinţa 
(ein Seinsverhăltnis) şi, o dată cu aceasta, o înţelegere a 
ființei (ein Seinsverstăndnis). A avea o relaţie cu fiinţa 
înseamnă, după S. Kierkegaard, a avea existenţă (Existenz). 
Fiinţa sau esența  Dasein-ului este  „existenţa”, iar 
„existenţialii” formează structura existenței Dasein-ului. 
Aceşti „existenţiali” determină diferența esenţială între 
Dasein şi celelalte ființări caracterizate prin categorii. Dasein- 
ul are o triplă preeminenţă în raport cu celelalte ființări: 1) 
ontică, prin existenţa sa, Dasein-ul are o relaţie cu Fiinţa; 2) 
ontologică, Dasein-ul este cel care înţelege Fiinţa; 3) ontic- 
ontologică, înțelegând Fiinţa, Dasein-ul se înţelege pe sine 
însuşi şi înţelege toate celelalte fiinţări care nu sunt Dasein. 

Faptul-de-a-fi-în-lume (das In-der- Welt-sein), conceput 
ca fapt-de-a-fi-împreună-cu-ceilalți (Mirsein) şi sub forma 
grijii (Sorge), face parte din structurile fundamentale ale 


'% Ibidem, p. 35. 
'% Ibidem, p. 43. 

Dasein-ului, existenţialii (transcendenţa). Lumea „naturală” a 
Dasein-ului este lumea  „înconjurătoare” care nu este 
reprezentată de fiinţarea inerțială (ein Vorhandenes), ci de 
lumea fiinţării la îndemână (ein Zuhandenes), de uzualul care 
trimite spre un celălalt şi câştigă astfel o „semnificaţie”. 
Lumea experimentată ca relaţie de trimitere şi de semnificare 
devine un domeniu al survenirii de sens. Fiinţarea acestei 
lumi este fiinţarea la îndemână a praxis-ului şi nu fiinţarea 
inerțială aşa cum aceasta se prezintă în atitudinea teoretică a 
reprezentării şi a acului vederii. A vedea fiinţarea ca inerţială, 
ca reprezentare pentru conştiinţă, caracterizează ontologia de 
la Parmenide până la F. Nietzsche. De acum înainte, 
consideră M. Heidegger, conştiinţa nu se mai poate concepe 
pe sine ca un act de reprezentare a unei ființări inerțiale. 
Conştiinţa trebuie „să-şi ia ca reper privirea interesată ce 
intervine în orice preocupare practică”!%. Faptul-de-a-fi-în- 
lume implică o survenire, o stare de aruncare (facticitatea) şi 
un proiect (existenţa), şi îşi găseşte deschiderea într-o 
dispoziţie afectivă (situarea afectivă). Faptul de a fi aruncat 
(Geworfenheit) în fiinţare semnifică pentru Dasein că el nu 
este fondat pe un proiect conceput în mod liber de sine însuşi. 
„Dasein-ul este, dintotdeauna, remis “faptului că el este”y!!0. 
Faptul-de-a-fi-în-lume este un fapt de a fi situat afectiv. 
Înțelegerea este de asemenea situată afectiv. Această 
înţelegere situată afectiv este deschiderea Dasein-ului, faptul- 
de-a-se-afla-în-adevăr (das In-der-Warheit-sein). În faptul- 
de-a-se-afla-în-adevăr, ființarea care nu este Dasein se 
dezvăluie, iar Dasein-ul poate să se deschidă. 

A avea acces la înţelegere şi a se afla în adevăr semnifică 
a avea un „sens” (Sinn). Sensul este un existenţial al Dasein- 
ului şi nu o calitate ataşată ființării. Sensul este lucrul-spre- 


'% Ibidem, p. 46. 
Ho Ibidem. 

care-se-face-depăşirea (das Woraufhin) prin proiect, este o 
posesie prealabilă (Vorhabe), o vedere prealabilă (Vorsicht) şi 
o înţelegere prealabilă (Vorgriff). Sensul înţeles în mod 
tradiţional ţine de fiinţarea inerțială, de gândirea logică ce 
enunţă şi judecă. Pentru M. Heidegger, sensul nu se dă într-o 
atitudine teoretică unde adevărul este dat de judecată, ci într-o 
înţelegere care rămâne deschisă în câmpul praxis-ului şi într- 
o lume care este un complex de semnificaţii. Sensul fiinţei 
Dasein-ului, esenţa sa, structura sa fundamentală care este 
grija (Sorge), poate să rămână ascuns dacă acesta, Dasein-ul, 
nu surprinde sensul autentic al faptului-de-a-fi-în-lume. El 
poate fi prins „în vârtejul acaparator a tot ceea ce este în 
lume”, pregătindu-şi astfel „tentaţia permanentei sale 
căderi”!!! Dasein-ul poate să se înşele în înţelegerea fiinţării 
şi în înțelegerea lui însuşi dacă el cade sub stăpînirea ființării 
şi înțelege totul din perspectiva unui lucru prezent, 
reprezentabil. El cade astfel sub dominaţia aşa zisei „lumi”, 
devine inautentic şi uită faptul-de-a-fi-în-lume. 

Din esenţa Dasein-ului face de asemenea parte faptul-de- 
a-fi-în-faţa-lui-însuşi, o pre-mergere spre moarte. Originea 
posibilității Dasein-ului se găseşte în imposibilitatea ultimă. 
Prin „apelul” conştiinţei (der Ruf des Gewissens), Dasein-ul 
„se cheamă pe sine la putinţa sa cea mai proprie de a fi”!!? şi 
îşi oferă înţelegerea culpabilităţii sale (schuldig). Faptul-de-a- 
fi-culpabil semnifică „a fi temei pentru o ființă determinată 
printr-un nu, adică temei al unei nimicnicități (Grundsein 
einer Nichtigkeit)”. Nimicnicitatea ia naştere din faptul că 
Dasein-ul nu este autorul propriei stări de aruncare, care 
reprezintă totuşi temeiul său. Dasein-ul nu este stăpânul 


siewe 


ultimă. Pentru a fi el însuşi, Dasein-ul trebuie să-şi asume 


11 Ibidem, p. 49. 
12 Ibidem, p. 50. 
13 Ibidem. 

starea de aruncare, trebuie să fie acel temei pe care nu l-a 
aşezat el însuşi, şi pe care trebuie să-l accepte întotdeauna ca 
deja dat. Dasein-ul este determinat în acest caz de Nimic. 

Conceptul de culpabilitate ţine la M. Heidegger de 
tendinţa de a da gândirii un „temei” ultim. Gândirea îşi ia ca 
premisă „Nimicul, iar în Nimic fiinţa, ca temei al său 
propriu”!!*. Dasein-ul este determinat de Nimic atât în 
general, în starea de aruncare, cât şi în special, în proiectul 
său concret. Proiectul este întotdeauna o alegere care implică 
o renunțare. 

G. Liiceanu în Despre limită concepe omul ca pe cel care 
îşi primeşte esenţa. Tot ceea ce este el, datele sale 
fundamentale îi sunt date, primite, nu sunt stabilite de el 
însuşi. Asupra faptului însuşi de a fi, asupra faptului de a fi 
conştient sau asupra finitudinii sale, omul nu are nici o putere 
de decizie, chiar dacă ele constituie esenţa însăşi a fiinţei 
umane. Aceste date îi sunt „date”, nu omul hotărăşte în 
privinţa lor. Există şi alte date pe care omul le primeşte fără 
alegere, chiar dacă poate să mai schimbe ulterior unele dintre 
ele. Este vorba despre corp, inteligenţă, sex, părinţi, naţiune, 
epocă sau locul naşterii. Apoi despre limbă, religie, nume şi 
chiar despre libertatea însăşi. Toate acestea formează fondul 
„intim-străin”!!5. „Intim” deoarece aceste date definesc esenţa 
însăşi a ființei umane, caracteristicile ei cele mai profunde. 
„Străin” pentru că nu omul alege şi decide asupra acestora. El 
le primeşte fără a fi consultat, ca pe ceva din afara lui. 

Acelaşi paradox care relevă intimul „cel mai intim” al 
omului ca fiind totuşi cel mai străin de el îl întâlnim şi într-o 
conferinţă a lui V. Voiculescu în care acesta îşi mărturiseşte 
credinţa ca fiind ceva ce îi aparţine în modul cel mai firesc, 
venind din sine însuşi, şi în acelaşi timp ceva ce îi este dat, de 


114 . 
Ibidem, p. 50. 
1 G, Liiceanu, Despre limită, Ed. Humanitas, 1994, pp. 13-24. 

multe ori fără a vrea sau a conştientiza acest lucru, ceva 
aproape impus ca o necesitate, ca nevoia de a respira: „Multe 
din lucrurile pe care îmi cereţi să vi le destăinuiesc sunt nu 
numai fără putinţă de împărtăşire, dar îmi sunt chiar mie 
misterioase. Deşi ale mele, le simt inaccesibile”!!S. Este 
„altcineva sau nimeni”!!! care decide asupra acestor lucruri, 
iar acest „altcineva sau nimeni” este conceput de G. Liiceanu 
ca „vagul absolut”!!8. 

Pentru M. Heidegger, Dasein-ul este de asemenea 
determinat de Nimic, de Fiinţă, de ceva care nu este el însuşi 
şi totuşi îl hotărăşte în modul cel mai intim. Starea de 
deschidere a Fiinţei în deschis ( Da-sein) se caracterizează 
întotdeauna prin Nimic. Acest Nimic, temeiul şi diferenţa 
radicală a oricărei fiinţări, poate să devină spaţiul sacrului "”?, 
al divinului. Dar Nimicul este egal cu Fiinţa. 

Fiinţa este cea care sălăşluieşte de fapt în centrul 
subiectului, în intimitatea cea mai profundă. Ceea ce este cel 
mai intim nu aparţine de fapt omului, subiectului. Michel 
Haar subliniază acest lucru atunci când discută problema 
esenței omului la M. Heidegger: 


„Omul nu-şi aparține în chip originar, dar 
aparţine deschiderii-luminatoare în care el poate 
doar să se găsească pe sine însuşi şi să se identifice 
cu sine. Omul nu se poate îndrepta către sine decât 
pentru că este « pus în libertate », lansat în ec-stazul 
Deschisului. lată de ce «a reveni » la noi ca la 
condiţia noastră primară înseamnă a reveni la ființă. 


116 f ; ap bal i iA ; 
V. Voiculescu, Confesiunea unui scriitor şi medic, în Emil 


Pintea, Gindirea, antologie literară, Ed. Dacia, Cluj, 1992, p. 437. 
17 G. Liiceanu, Despre limită, pp. 13. 
H8 Ibidem, p. 144. 
19 M, Heidegger, Scrisoare despre umanism, în Repere pe drumul 
gândirii, pp. 334, 334. 

Aşadar fondul nostru cel mai intim şi cel mai 
constant ar fi ființa şi nu noi! Fiinţa ar fi 
individualitatea noastră non-individuală. Mai intim 
decât ceea ce îmi este cel mai intim, fără să fie 
totuşi a mea”!70. 


Posibilitatea înţelegerii, „posibilitatea originară a 
reflexiei” proprii omului nu provin din subiect, ci din situarea 
Dasein-ului în locul-de-deschidere şi prin „includerea omului 
în ființă” ?!. 

Înțelegerea ființei Dasein-ului este echivalentă, pentru 
M. Heidegger, cu sensul Fiinţei (orizontul transcendental al 
problemei Fiinţei). Transcendenţa este depăşirea fiinţării în 
direcţia Fiinţei!%?, „leşirea Dasein-ului din captivitatea în care 
îl ţine fiinţarea, către deschiderea Fiinţei”'%. Prin înţelegere, 
Dasein-ul se situează în deschisul Fiinţei. Prin actul 
transcendenţei, Dasein-ul trece dincolo de fiinţare, spre 
Fiinţă. De aceea el este ființare privilegiată, deoarece el 
singur are acces la înţelegerea fiinţei ființării şi la sensul 
Fiinţei. 

Dar ce înseamnă această „înţelegere”? Fenomenologia 
heideggeriană nu mai pleacă de la intuiţia obiectelor şi de la 
conştiinţa constituantă. M. Heidegger vede înţelegerea ca pe 
un punct de plecare pentru restabilirea vieţii factice care se 
bazează pe complexul de semnificații al lumii. 
Fenomenologia heideggeriană devine un demers cu viaţa 
(Mitgehen mit dem Leben).  Conştiinţa  constituantă 
fenomenologică ar reduce viaţa ca pe ceva care nu s-ar oferi 


120 M. Haar, Heidegger et lessence de l’homme, Ed. 


Jérôme Millon, 2000, în româneşte Heidegger şi esența omului, 
traducere de Laura Pamfil, Ed. Humanitas, 2003, p. 228. 
151 yp; 
Ibidem, p. 228. 
122 Otto Pâggeler, Drumul gândirii lui Heidegger, p. 54. 
1233 M. Heidegger, Originea operei de artă, p. 82. 

conştiinţei în maniera unui obiect. Pentru a reconsidera viaţa, 
M. Heidegger pleacă de la înţelegere şi instituie astfel o 
„fenomenologie hermeneutică”. 

Hermeneutica, ştiinţă a scopurilor şi a regulilor 
interpretării, este concepută mai întâi ca o ştiinţă a 
interpretării textului biblic. Al Sfintei Scripturi. În 
fenomenologie, hermeneutica nu desemnează metoda 
interpretării, ci interpretarea însăşi. Esența interpretării este 
dedusă din verbul grec £pumvevew care înseamnă „a anunţa”. 
Fenomenologia hermeneutică anunţă, prevede, face să apară 
Fiinţa fiinţării, ea este scoasă la lumină, este dezvăluită. Eul 
transcendental  husserlian devine, în fenomenologia 
hermeneutică, existență factică, existență la rândul ei 
hermeneutică. Dasein-ul este punct de plecare pentru această 
formă de fenomenologie, deoarece el este înțelegător-de- 
Fiinţă. În acelaşi timp el este cel căruia îi este anunțată Ființa 
proprie şi sensul Fiinţei, şi prin aceasta, Ființa oricărei 
ființări. Dasein-ul intră în cercul hermeneutic. El înţelege 
Fiinţa, dar în acelaşi timp această înțelegere îi este prevăzută, 
anunțată”. 

Prin înțelegerea sensului Fiinţei, Dasein-ul transcende 
ființarea spre Fiinţă. El ia locul eu-lui transcendental. El nu 
mai este un eu constituant, ci o existență factică: „starea de 
deschidere a acestei facticități (a faptului-de-a-fi-aruncat) este 
co-originară cu proiectul ce se deschide pe sine, cu 


124 Ananda K. Coomaraswamy (în comentariul la Kaushitaki Up : 


III, 7) are o părere asemănătoare, afirmând că „les facultés 
sensorielles (indriyâni) sont souvent désignées comme des 
« souffles » (prânah) qui se meuvent de Pintérieur vers l'extérieur 
en direction des objets sensibles, lesquels ne sont compréhensibles 
que parce qu’ils sont préconçus” (Ananda K. Coomaraswamy, 
L’Arbre inversé, traducere din engleză de Gerard Leconte, Arche, 
Milano, 1984, p. 31). 

înţelegerea”!7. Situarea afectivă este starea de deschidere a 
Dasein-ului, este o structură fundamentală a faptului-de-a-fi- 
în-lume şi caracterizează toate domeniile. Chiar şi teoria, 
chiar şi ştiinţele sunt situate afectiv, sunt prinse într-un acord 
afectiv. 

Pentru I. Kant, cunoaşterea transcendentală nu este 
cunoaşterea ființării, a obiectelor, ci cunoașterea care se 
ocupă de modalitatea în care noi cunoaştem obiectele, a 
priori. Cunoaşterea transcendentală nu priveşte fiinţarea, ci 
posibilitatea unei înţelegeri preliminare a fiinţei. „Ea priveşte 
depăşirea, adică transcendenţa pe care o face raţiunea pură în 
direcţia ființării” "s. Unitatea de esenţă a transcendenţei pune 
problema unităţii dintre gândire şi intuiţie. 

Pentru M. Heidegger, transcendenţa lumii se dezvăluie 
plecând de la trei modalităţi ale fiinţării. Pentru obiectele 
caracterizate de faptul de a fi la îndemână (das Zuhandene), 
faptul-de-a-face-ca-ceva-să-funcţioneze se găseşte „« de la 
începutul începutului», prin privirea ambientală” 1, în 
ființarea ca unitate. Privirea-ambientală este condusă de o 
privire de ansamblu care, la rândul său, îşi primeşte „lumina” 
de la posibilitatea de ființă a Dasein-ului. Dasein-ul 
realizează astfel înţelegerea fiinţării, fiinţarea la îndemână îi 
este în acest fel aproape. 

În ceea ce priveşte fiinţarea inerţială care corespunde 
unui raport teoretic (das Vorhandene),  preeminenţa 
„vederii” 178 reglează orice activitate, iar intuiţia dirijează 
gândirea. Prin raportul teoretic, fiinţarea este „des-coperită în 
unicul fel în care o fiinţare poate fi des-coperită”!”?. Ştiinţa 


1% Otto Poggeler, Drumul gândirii lui Heidegger, p. 61. 


12% Ibidem, p. 69. 

127 M. Heidegger, Fiinţă şi timp, traducere de Gabriel Liiceanu şi 
Cătălin Cioabă, Editura Humanitas, 2003, p. 471. 

'% Ibidem, p. 475. 

1» Ibidem, p. 481. 

determină dezvăluirea fiinţării ca obiect, obiectivarea ființării. 
Această obiectivare este posibilă prin decizia Dasein-ului de a 
se afla în adevăr, care este o determinare a existenţei Dasein- 
ului. Pentru ca proiectul ştiinţific să fie posibil trebuie ca 
Dasein-ul să transcendă fiinţarea. 

Atât obiectivarea, specifică ființării teoretice, cât şi 
privirea ambientală proprie ființării la îndemână presupun 
transcendența Dasein-ului. Transcendenţa Dasen-ului este 
temeiul neîntemeiat, este înţelegerea prealabilă a Fiinţei. O 
dată cu existenţa factică, văzută ca fapt-de-a-fi-în-lume, şi cu 
temporalitatea, Dasein-ului i se deschide o lume care face 
posibilă transcendenţa sa şi îi dă posibilitatea să se raporteze 
la celelalte fiinţări. 

Al treilea tip de fiinţare este Dasein-ul însuşi, singura 
ființare capabilă să înţeleagă Fiinţa şi astfel să înţeleagă toate 
celelalte ființări. El este centrul întregii ființări deoarece 
fiinţarea la îndemână şi fiinţarea inerţială nu-şi obţin propriul 
statut decât în relație cu  Dasein-ul. „Problema 
transcendenței” nu se rezumă pentru M. Heidegger la 
întrebarea „cum poate un subiect să ajungă în afara sa însuşi, 
la un obiect” (unde suma obiectelor este identificată cu 
lumea). Adevărata întrebare este ce face posibilă întâlnirea 
ființării şi obiectivarea sa. Răspunsul este transcendenţa 
lumii, întemeiată în orizonturile ecstazelor: viitorul (Dasein- 
ul se caracterizează prin faptul-de-a-fi-în-vederea-sa), trecutul 
esențial  (faptul-de-a-fi-deja-în,  faptul-de-a-fi-aruncat) şi 
prezentul (faptul-de-a-fi-în-preajma, unde este des-coperită 
ființarea). Lumea, ca unitate a orizonturilor temporale şi ca 
semnificativitate, este transcendentă. Ea trebuie să fie deja 
deschisă ecstatic pentru ca, plecând de la ea, fiinţarea să poată 
fi întâlnită. Dasein-ul, prin temporizarea orizonturilor 
ecstatice, este „în lume”. Lipsa Dasein-ului determină lipsa 

lumii'*0. Transcendenţa este deci pentru M. Heidegger, starea 
de aruncare a Dasein-ului, lumea de semnificaţii, orizonturile 
ecstazelor care fac posibilă înţelegerea ființării. Dasein-ul nu 
poate niciodată să fie stăpânul fiinţei sale proprii deoarece el 
se caracterizează printr-o transcendență fundamentală, faptul 
de a fi aruncat. 


Ceea ce survine 


Ideea că originile omului nu se află în sine însuși, că el se 
primeşte pe sine din afara lui însuşi'*!, sunt repuse în discuţie 
o dată cu fenomenologia lui J.-L. Marion. Eul transcendental 
husserlian, care nu se poate elibera în totalitate de 
transcendenţă, şi Dasein-ul, care-şi primeşte transcendenţa în 
faptul-de-a-fi-aruncat, devin pentru filosoful francez, 
adonatul, care este cel care recunoaşte că se primeşte pe sine 
însuşi de la ceea ce primeşte. Prin adonat, Jean-Luc Marion 
pune în discuţie problema donaţiei şi a receptivităţii. 
Adonatul depăşeşte subiectul, el nu mai este eul fondator care 
constituie  fenomenalitatea după modelul obiectivităţii. 
Obiectele conştiinţei despre care vorbeşte Husserl nu acoperă, 
consideră J.-L. Marion, întreg domeniul fenomenalităţii care 
ar putea apărea conştiinţei. Fenomenologia husserliană nu a 
considerat ca demne de a fi problematizate decât fenomenele 
unde intuiţia şi conceptul sunt presupuse a fi aproximativ 
egale, fenomenele care se dau sub forma obiectivităţii. Dar 
există de asemenea, după cum afirmă filosoful francez, şi 
fenomene care nu se dau sub forma obiectelor, după 
adecvarea între concept şi intuiție. Este vorba despre 
fenomenele unde intuiţia depăşeşte mult conceptul, fenomene 


130 Ibidem, $ 69, pp. 484-483. 
Ayi Marion, Etant donné, § 25-30. 

saturate de intuiţie, paradoxuri, unde conceptul nu mai 
guvernează, ordonând datul, iar intuiţia nu poate să prevadă 
ceea ce va primi. Un astfel de fenomen saturat este arta. 


În acest caz, filosoful francez consideră că 
fenomenalitatea poate avea trei figuri, după intensitatea 
donaţiei: există fenomene sărace în intuiţie, fenomene 
comune şi fenomene saturate. 

Primele sunt fenomene caracterizate de intuiţia de tip 
formal, matematic sau categorial, logic. Aceste fenomene 
sărace în intuiție au fost întotdeauna privilegiate de 
metafizică, datorită certitudinii date de  inteligibilitatea 
conceptului. Dar fenomenele certitudinii epistemice abstracte 
nu pot fi considerate paradigme ale fenomenalităţii datorită 
deficitului lor radical. 

Fenomenele comune se definesc prin relaţia dintre 
intuiţie şi intenţie, dintre intuiţie şi concept. Fie intuiţia, fie 
conceptul pot fi dominante în această relaţie, dar întotdeauna, 
când vorbim despre fenomenele comune, vorbim despre 
obiectivare. Aceste fenomene fac în general parte din 
categoria obiectelor tehnice. 

În privinţa fenomenului saturat, intuiţia depăşeşte 
întotdeauna intenţia în aşa fel încât conceptul nu ajunge 
niciodată să ordoneze ceea ce intuiţia dezvăluie. Este vorba 
despre o intuiţie liberă (intuitio vaga) care nu vine după 
concept, ci îl precede, îl depăşeşte şi îl descentrează în aşa 
măsură încât vizibilitatea survine împotriva intenţiei, 
împotriva  obişnuitului, împotriva  vizării. Acesta este 
paradoxul care vine împotriva opiniei, a vizării. Eul 
intenţional nu mai poate să constituie, să sintetizeze intuiţia 
într-un obiect definit de un orizont. Sinteza care se împlineşte 
în acest caz, se împlineşte ca o sinteză pasivă, fără şi 
împotriva unui eu constituant. Această sinteză pasivă provine 
din non-obiectul însuşi şi îşi impune survenirea înaintea 
oricărei vizări active a eului, eu care îşi pierde rolul activ. El 

nu mai poate decât să suporte pasiv acțiunea fenomenului 
care se arată anticipând orice vizare, eliberat de orice concept, 
într-un exces de intuiție asupra intenţiei. Intuiţia vine în acest 
caz fără concept sau orizont, ea nu mai este prevăzută (aşa 
cum era cazul pentru fenomenele sărace în intuiție sau pentru 
cele comune), ea depăşeşte orice limită şi orice orizont. 
Fenomenul saturat se constituie ca o paradigmă a 
fenomenalităţii. El este survenirea transcendenţei în imanenţă 
şi este deci imprevizibil, intolerabil şi insuportabil, depăşind 
orice relaţie şi orice cauzalitate, imposibil de a fi constituit 
sau privit!*?. 

Transcendenţa se dă asemenea fenomenului saturat. 
Acest fenomen este descris de J.-L. Marion plecând de la 
descrierea generală a fenomenelor în concepțiile lui E. 
Husserl şi I. Kant. Primul concepe fenomenul ca o adecvare 
între faptul de a apărea, subiectiv, şi ceea ce apare, obiectiv. 
Această corelare se organizează după cuplurile 


intenție/intuiție, semnificație/umplere, noeză/noemă. 
Evidenţa, adecvația perfectă făcută de către conştiinţă între 
intuiție şi intenție, rămâne ideală: „...idealul umplerii 


ultime”!*, deoarece „intuiţia îi lipseşte (aproape) întotdeauna 
(parţial) intenţiei, aşa cum umplerea îi lipseşte semnificației. 
Altfel spus, intenţia şi semnificația depăşesc intuiţia şi 
umplerea”!5*. Excedentul de semnificaţie este dat de faptul că 
„... domeniul semnificației e cu mult mai vast decât cel al 
intuiţiei”!55. 


'5 Ibidem, pp. 309-317 ; tr. rom. pp. 353-360. 

133 Husserl, Logische Untersuchungen, VI, $ 37, vol 3, p. 118, citat 
de J.-L. Marion în Etant donne, p. 267; tr. rom. p. 310. 

BETE, Marion, Etant donné, p. 268 ; tr. rom. p. 311. 

133 Husserl, Logische Untersuchungen, VI, § 40, et 63, vol 3, p. 
131, citat de J.-L. Marion în Etant donné, p. 268; tr. rom. p. 311. 

Dar această adecvare a fost anterior gândită de către I. 
Kant, care definea adevărul ca adaeguatio!*S, egalitatea între 
concept şi intuiţie în producerea obiectivităţii. „Fără 
sensibilitate, nici un obiect n-ar fi dat, şi fără intelect, nici 
unul n-ar fi gândit. Gândurile fără conţinut sunt goale, 
intuiţiile fără concepte sunt oarbe. De aceea, e la fel de 
necesar să facem conceptele sensibile (adică să le atribuim un 
obiect în intuiţie) şi să facem inteligibile intuițiile (adică să le 
punem în concepte). Aceste două puteri sau facultăţi nu pot 
nici să-şi schimbe funcţiile. Intelectul nu poate intui nimic, iar 
simțurile nu pot gândi nimic”. Posibilitatea sau 
imposibilitatea fenomenului este stabilită, în regim metafizic, 
de jocul între concept şi intuiţie, de facultățile de cunoaştere. 
Tot ceea ce apare trebuie să se supună raţiunii suficiente care 
singură face posibilă apariţia a ceea ce apare. Kant a acordat 
de asemenea un privilegiu, cum au făcut-o de altfel toate 
teoriile cunoaşterii, conceptului în faţa intuiţiei. 

O dată cu „principiul tuturor principiilor”, 
fenomenologia husserliană declară că orice intuiție donatoare 
originară este sursă pentru cunoaştere, cu condiţia de a nu 
depăşi limitele în care ea se dă. J.-L. Marion vede aici o dublă 
finitudine a instanţei donatoare, intuiţia. Mai întâi deoarece ea 
admite limite, şi în al doilea rând pentru că, pentru a dona, 
intuiţia trebuie să se înscrie în limitele unui orizont. Apoi o 
altă condiție pusă unui fenomen, (în concepția husserliană, 
criticată de filosoful francez) este de a ni se da, de a se da 
nouă. Rămâne întotdeauna posibilitatea ca un eu să fie 
constituant, transcendental, ca fenomenul să fie constituit 
plecând de la un eu şi printr-un eu. 

Problema pe care J.-L. Marion încearcă să o pună 
fenomenologiei nu este posibilitatea apariţiei unui fenomen în 


136 Kant, Kritik der reinen Vernunft, A 58/B82 ; J.-L. Marion, Etant 
donné, p. 270, tr. rom. p. 313. 
137 Ibidem, A 51/B76. 

afara oricărui eu şi fără nici un orizont (situaţie care ar 
contrazice ideea însăşi de fenomenologie), ci posibilitatea ca 
fenomenele să se dea într-o donaţie intuitivă necondiționată, 
fără limita unui orizont şi absolut ireductibile la un eu 
constituant. Ar fi vorba în acest caz de un fenomen care ar 
inversa condiţiile unui orizont (debordându-l şi neînscriindu- 
se în el) şi care ar inversa de asemenea şi reducția 
(reconducând eul spre sine însuşi şi nu reducându-se la el)'**. 
Filosoful francez crede că nu se poate judeca întreaga 
fenomenalitate după cazul fenomenelor sărace în intuiție sau 
chiar a celor lipsite de intuiţie (J.-L. Marion demonstrează că 
există şi astfel de cazuri), aşa cum face tradiția metafizică, de 
unde sunt excluse chiar şi fenomenele comune cum sunt 
viaţa, evenimentul istoriei, chipul celuilalt. Nu există doar 
fenomene unde intuiţia să fie sau în deficit sau egală cu 
intenţia. Există şi fenomene unde intuiţia debordează şi unde 
conceptul vine abia ulterior şi rămâne întotdeauna secundar. 
Trebuie să le restituim şi acestora dreptul de a fi considerate 
demne de a fi subiect al fenomenologiei. Cu atât mai mult cu 
cât ele se constituie ca fenomenul prin excelență, 
„necondiţionat (de un orizont) şi ireductibil (la un eu)” '?. 
Aşa cum o arată J.-L. Marion, Kant însuşi a presimţit 
fenomenul saturat în doctrina ideii. Dacă pe de o parte „ideea 
raţiunii nu poate deveni niciodată o cunoaştere, pentru că ea 
conţine un concept (al supra-sensibilului) care nu poate fi 
niciodată dat pe măsura unei intuiţii”, pe de altă parte „ideea 
estetică” nu poate nici ea să devină obiect al cunoaşterii, dar 
dintr-un motiv contrar: „pentru că este o intuiție a 
(imaginației) pentru care nu poate fi găsit niciodată un 


15 3. -L. Marion, Fenomenul saturat, în Fenomenologie şi teologie 


de J.- L. Chrétien, M. Henry, J. -L. Marion, P. Ricoeur, Criterion , 
Paris, 1992, traducere de Nicolae Ionel, Editura Polirom, Iaşi, 1996, 
„85. 

ho J.-L. Marion, Etant donne, p. 265 ; tr. rom. p. 308. 

concept adecvat”!*. În acest caz conceptul este cel care 
lipseşte, şi nu intuiţia, care este orbitoare prin supraabundenţa 
determinată de slăbiciunea conceptului. Absența conceptului 
interzice chiar şi accesul la ideea estetică, deoarece niciodată 
vreun limbaj nu ar putea „să o atingă vreodată complet şi să o 
facă inteligibilă”!*. Excesul de intuiţie este un exces de 
donaţie. Ideea estetică dă mult mai mult decât poate ordona 
conceptul, iar intuiţia depăşeşte orice reguli a priori. Ea nu 
se mai expune în concept, ci vine fără concept şi îl face pe 
acesta supraexpus, invizibil, ilizibil, prin exces de lumină. 
Surplusul de intuiție asupra intenţiei, asupra 
conceptului, asupra vizării, îl determină pe J.-L. Marion să 
descrie fenomenul saturat plecând de la categoriile definite de 
Kant, dar inversându-le. Aceste categorii inversate vor 
determina o descriere a fenomenului saturat ca invizabil după 
cantitate, insuportabil după calitate, absolut după relaţie şi de 
neprivit după modalitate. 


Imprevizibilul 


După cantitate (suma părților), fenomenul saturat nu 
poate fi vizat. Aceasta ţine de caracterul său imprevizibil. El 
depăşeşte orice sumă a părților care sunt infinite, 
incomensurabile, nemăsurate. Părţile sale nu pot fi concepute 
ca o „sinteză succesivă”, care ar permite „prevederea unui 
agregat plecând de la suma finită a părţilor sale finite”, ci ca o 
„sinteză instantanee, a cărei reprezentare precedă şi o 
depăşeşte pe cea a evenimentelor componente, în loc să 


rezulte din aceasta potrivit previziunii!”?. 


1% Kant, Critica facultăţii de Judecare, § 57, 


14 Ibidem, $ 49. 
tă A S Marion, Etant donne, p. 281 ; tr. rom. p. 324. 

Un exemplu de un astfel de fenomen saturat este uimirea. 
Un altul pictura cubistă. Orice uimire vine fără nici o 


George Mathieu, George Mathieu, Victoria de mâine, 
Mercur, 1969 1963 


previziune, fără nici o posibilitate de a face suma previzibilă a 
cantităților parțiale. Fenomenul „vine înainte de a-l vedea noi 
(...), înainte de noi. Noi nu îl pre-vedem, el ne pre-vine”%. 


Pictura cubistă este un alt exemplu. Pictorul nu mai 
reprezintă obiectul aşa cum îl vedem în permanenţă, adică aşa 
cum apare el însoţit constant de concept, de semnificaţie, de 
utilitate. Pictura cubistă dezvăluie o multitudine de aspecte 
ale obiectelor, exuberanța şi explozia lor realizată în 
momentul absenței rațiunii. Josul ia locul susului, dreapta se 
schimbă cu stânga, iar obiectele îşi arată toate faţetele, fără a 
mai respecta vreo lege a perspectivei, tocmai datorită acestei 
lipse a conceptului. Cubismul încearcă să arate toate 
efectiv. 

Consider însă că exemplul cel mai concludent pentru 
fenomenul saturat îl reprezintă pictura lui Georges Mathieu 
(n. 1921). Ea îl exemplifică cel mai bine. Lucrul, realizarea 
lucrării pentru acest artist devine aproape un act teatral: în 
faţa unui public, pe o scenă, el pictează în câteva zeci de 
minute lucrări de mari dimensiuni, împroşcând pete şi dâre 


143 Ibidem, p. 282 ; tr. rom. p. 325. 

largi de penson şi trasând linii cu ajutorul tuburilor de culoare 
pe care le storcea direct pe pânză. Totul era realizat cu o 
rapiditate extraordinară. Pictura se năştea sub ochii publicului 
şi ai artistului în acelaşi timp fără nici un fel de pregătire 
prealabilă şi fără nici o schiţă. Pentru acest pictor arta trebuie 
să fie eliberată de orice reflexie, de orice element conceptual: 
„cred că rapiditatea actului creator, spunea G. Mathieu, este 
una dintre cele mai importante condiţii ale picturii mele. Sunt 
convins că numai rapiditatea acţiunii ne îngăduie să sesizăm 
şi să exprimăm ceea ce dă seamă despre profunzimea 
spiritului, fără ca perceperea sa spontană să fie oprită sau 
modificată de un moment de gândire sau de o intervenţie 
rațională”. 

Aşadar pictura se împlineşte în afara oricărui concept. 
Această „estetică a vitezei” demonstrează că pentru artist nu 
pictura ca realizare finită este importantă, ci mai ales procesul 
prin care ea se realizează“, faptul însuşi de a apărea, apariţia 
imaginii în planul material. Pictura este un fenomen care 
apare pur şi simplu, în afara oricăror reguli, a oricăror 
previziuni. Nu există nici un prealabil, nici un concept care să 
o anunţe. Ea se desfăşoară ca un surplus de intuiţie pe care 
artistul nu face decât să îl trăiască şi să îl materializeze pe 
pânză în chiar momentul apariției lui. Conceptul nu îşi mai 
are rostul deoarece arta izbucneşte, se iveşte în afara şi 
independent de el. Pictura devine pură apariţie în sensibil a 
invizibilului. 


1% S-ar putea vedea aici o asemănare cu automatismul psihic al 
suprarealismului. O analiză a invizibilului în suprarealism întâlnim 
şi la Maryvonne Perrot în articolul Du visible à l'invisible: Dali et 
L'ivresse de l'image, în Figures libres, Montrer l'invisible, Actes de 
coloque de 18-22 mai 1992 organisé par l’ Etablissement National 
d'Enseignement Supérieur Agronomique de Dijon, Editions 
Universitaires de Dijon, p. 117. 

Strălucirea orbitoare 


După calitate, am putea vorbi despre diferite grade de 
intensitate a intuiției. Dacă pentru fenomenele comune sau 
pentru cele sărace în intuiţie, intuiţia fără concept este 
presupusă „oarbă”, pentru un fenomen radical, cum este cel 
saturat, lipsa conceptului face ca intuiţia să devină orbitoare. 
Supraabundenţa intuiției face privirea incapabilă de a-i 
suporta intensitatea luminii arzătoare. Dacă nu vedem nimic, 
nu înseamnă că nu este nimic de văzut. Privirea este orbită de 
o strălucire orbitoare, ea nu suportă ceea ce vede, căci ceea ce 
se vede este copleşitor şi de nesusţinut. Nici o privire umană 
nu ar putea suporta intensitatea orbitoare a intuiţiei. Percepția 
în acest caz nu se face decât într-o manieră negativă. „Cel pe 
Care nimeni nu-L poate vedea fără să moară, orbeşte mai 
întâi prin sfinţenia Lui, chiar dacă venirea Sa se vestește într- 
o simplă adiere de vânt subţire”!%. 

Putem vedea această saturație după calitate şi în pictură, 
deoarece lumina, chiar dacă nu o recunoaştem întotdeauna, 
este subiectul principal al tablourilor. În general artiştii 
pictează lumina aşa cum o vedem, ataşată lucrurilor pe care le 
face vizibile. În lucrarea lui Turner, Declinul Imperiului 
Cartaginei, lumina apare ca atare, eclipsând toate celelalte 
personaje ale pânzei, care se dizolvă în obscuritate. Lumina 
soarelui nu poate să apară asemenea unui obiect, însă ea nu 
lasă să se vadă nici celelalte lucruri, nici ea însăşi. Potopul de 
lumină de pe pânză determină ochiul să se recunoască 
neputincios în a vedea ceva, el nu vede nimic altceva decât 


RTE, Marion, Etant donné, p. 286 ; tr. rom. p. 329. 

strălucirea orbitoare. Intensitatea datului depăşeşte gradul pe 
care o privire poate să îl suporte. 

Vizibilitatea îi devine privirii imposibilă datorită 
limitelor ei care o fac incapabilă să primească nelimitatul. 
Amploarea fenomenului nu 
este determinată de 
finitudinea privirii, însă 
aceasta din urmă determină 
cantitatea pe care o 
primeşte. Un fenomen este 
primit mai mult sau mai 
puțin în funcție de 
posibilitățile fiecărei priviri. 

Cred că această 
strălucire orbitoare a 
fenomenului saturat este 
comparabilă cu imensitatea luminii din momentul 
contemplației lui Dumnezeu din tradiția isihastă. Sfântul 
Simeon Noul Teolog vorbeşte în imnele sale despre această 
lumină necreată. Dacă vizibilitatea lui Dumnezeu poate fi 
dată într-un oarecare fel în această viață terestră, atunci ea ia 
forma unei lumini: „căci Dumnezeu este lumină şi asemenea 
unei lumini este contemplaţia sa”. Dumnezeu este asemănat 
cu soarele care „luminează, nu e luminat; se arată luminând, 
nu primeşte lumină”!*€. În Erosurile imnelor dumnezeieşti 
Dumnezeu este ca un soare luminos şi cald care coboară în 
sufletele purificate pentru a le umple de prezenţa sa şi de 
inefabila sa consolare. Această lumină este pentru isihast 
lumina teofaniei, mai precis lumina de pe Muntele Thabor, 
lumina increată apărută în momentul transfigurării lui 
Christos. Această lumină nu este văzută în felul lucrurilor 


John Mallord William 
Turner, (1775-1851), 
Declinul imperiului 
Carthaginei, 1815 


146 Sfîntul Simeon Noul Teolog, Imnul I (Z. 27), traducere de 


Dumitru Stăniloaie, în Studii de teologie dogmatică ortodoxă, 
Editura Mitropoliei Olteniei, Craiova, 1990, p. 329. 

vizibile, ea este trăită. Simeon Noul Teolog declară că 
trăieşte o lumină care nu aparţine acestei lumi. 


„Noi nu vorbim despre lucruri pe care le 
ignorăm, ci despre ceea ce cunoaştem noi depunem 
mărturie (...) Dumnezeu este lumină şi cel pe care 
EI îl face demn să Îl vadă, Îl vede ca pe o lumină. 
Căci lumina sfinţeniei Sale precede Chipul Său şi 
este imposibil ca El să apară altfel decât într-o 
lumină”, 


Asemenea fenomenului saturat, lumina lui Dumnezeu 
este comparabilă cu discul solar care nu poate să fie privit, iar 
cel care îndrăzneşte, este orbit. 

Fenomenul saturat, dat şi nu constituit de către 
conştiinţă, deci transcendent, regăseşte noțiunea de 
transcendență a lui Dumnezeu din teologia revelată, din 
teologia mistică a Bisericii creştine din Răsărit. 

Lucrările lui Kasimir Malevich sunt, după părerea mea, 
un exemplu de fenomen saturat şi, în acelaşi timp, o mărturie 
a unei experiențe mistice. Lucrările lui dezvăluie 
imposibilitatea privirii de a surprinde şi de a suporta infinitul. 
În acest caz privirea nu mai vede nimic. Din acest motiv 
pânzele suprematiste ale pictorului rus nu oferă nimic de 
văzut. Pătrat alb pe fond alb este o lucrare care nu reprezintă 
nimic în plus faţă de ceea ce anunţă titlul: un pătrat alb care 
se distinge cu dificultate de fondul, de asemenea alb, pe care 
este pictat. Privirea este copleşită de acest alb, culoarea 
luminii, suma tuturor culorilor, care invadează totul. Pătratul, 


147 Sfintul Simeon Noul Teolog, Homélie LXXIX, în traducere 


franceză citat de Philippe Sers în Kandinsky, Philosophie de 
l'abstraction, L'image métaphysique, Editions d'ArtAlbert, Skira, 
Genève, 1995, p. 57. 

care ar trebui să fie subiectul tabloului, este aproape 
imperceptibil. El dublează prin culoare şi formă cadrul 
tabloului în aşa fel încât realizează un fel de tautologie 
vizuală. Forma şi culoarea fondului se regăsesc în forma şi 
culoarea pătratului interior. Privirea nu vede nimic altceva 
decât un cadru dublat, de aceeaşi culoare ca şi peretele pe 
care lucrarea este expusă. S-ar putea spune că privirea 
aproape că nu vede decât peretele, sau ceva asemănător. 
Totuşi ceea ce se vede nu este doar un perete. Există ceva 
acolo, însă intensitatea cu care acesta se dă îl face 
insuportabil pentru privire. 

Fenomenul care se dă în tablou revelează un lucru ce 
copleşeşte şi depăşeşte orice limită a privirii. Infinitatea 
izbucneşte din tablou, privirea 
devine incapabilă să cuprindă = | 
ceea ce primeşte pentru că TES et 
finitudinea ei nu poate să KA 
primească infinitul decât sub 
forma negativă a nimicului, a 
neantului, a orbirii. Scrierile lui 
Kasimir Malevich subliniază 
acelaşi lucru: lumina picturală 
este pentru el ,„ lumina care nu 


dă nici umbră, nici claritate, dar Kasimie Malevich, 


este totuşi strălucitoare, razele Pătrat alb pe fond alb, 1918 
sale pătrund peste tot şi dau 


cunoaşterea fenomenelor care 
sunt ascunse tuturor celorlalte raze 

Însă nu doar arta lui Malevich suportă o astfel de 
interpretare. Arta în general poate fi văzută ca un fenomen 
saturat: dată, transcendentă, neconstituită de conştiinţă şi 
orbitoare prin intuiție. 


>» 148 


148 Kasimir Malevich, La lumière et la Couleur, Ecrits t. IV, traduit 


par J.-C. Marcadé et Sylviane Siger, L’Age d'Homme, 1981. 

După J.-L. Marion, tabloul în general (idolul) este un 
fenomen saturat după calitate datorită strălucirii orbitoare şi 
caracterului de nesusţinut. Tabloul (idolul) se defineşte ca 
fiind vizibilul care blochează intenţionalitatea întorcând-o 
spre sine însăşi în felul unei oglinzi invizibile. În donația unui 
tablou, intuiţia depăşeşte constant conceptul. Aceasta face să 
nu putem pretinde niciodată că am văzut în mod definitiv un 
tablou.  Vizibilitatea sa dezvăluie în permanenţă noi 
perspective, dar ascunde în acelaşi timp esenţa vizibilității 
sale. Opus operei de artă (unde conceptul, depăşit de intuiţie, 
nu îşi impune semnificaţia, deschizând opera spre o 
hermeneutică infinită), obiectului tehnic îi ajunge o singură 
privire pentru a fi văzut. Donaţia unui tablou în schimb, mă 
determină nu doar să îl văd, ci să îl revăd. El nu se dă 
niciodată în totalitate deoarece întotdeauna mai rămân şi alte 
lucruri de văzut. Aceasta demonstrează faptul că tabloul mi se 
dă întotdeauna mie, eu sunt cel care îl primesc de fiecare dată 
altfel datorită propriilor mele schimbări de orizont şi de 
concept. Multitudinea privirilor mele spre tablou (idol) 
fixează tot atâtea oglinzi invizibile ale mele. Tabloul mă dă 
mie însumi. El îmi dezvăluie conturul eului meu cu fiecare 
privire pe care o arunc asupra lui. 


Depăşirea orizontului 


După relație, fenomenul saturat este absolut. 
Caracteristicile sale sunt stabilite plecând de la contrariul 
definiției kantiene după care, în toate cazurile, un fenomen 
nu poate să se manifeste decât respectând unitatea de 
experienţă, deci necesitatea temporală şi conceptuală care se 
împlineşte prin recurs la analogie. Contrar, J.-L. Marion 
consideră că „analogiile experienţei ar putea să nu privească 
decât un segment al fenomenalităţii — fenomenele tipului de 

obiecte constituite de ştiinţe, sărace în intuiţie, previzibile, 
exhaustiv cognoscibile, reproductibile - „în timp ce alte 
straturi — şi în primul rând fenomenele istorice — ar face 
excepţie de la aceasta”!*. Vom vorbi de fenomene dezlegate 
de orice analogie cu experienţa, cel puţin cu experienţa în 
sens kantian. lar nu doar experienţa, ci şi orizontul sunt puse 
în discuţie. Dacă I. Kant vedea timpul ca pe un orizont în 
spatele fenomenului, J.-L. Marion încearcă, nu să se 
dispenseze de un orizont în general, ceea ce ar interzice orice 
manifestare, ci de a uza de acesta într-un alt mod, de a se 
elibera de autoritatea sa limitativă pentru a permite apariţia 
absolută a fenomenului. În apariţia unui fenomen saturat 
distingem mai întâi o primă fază în care intuiţia atinge 
limitele comune ale conceptului şi ale orizontului, iar 
saturaţia se împlineşte încă în interiorul unui orizont. Ea nu 
depăşeşte aceste limite, dar luptă împotriva lor invadând 
câmpul vizibilului şi făcându-l invizibil prin exces. În cea de- 
a doua fază, intuiţia depăşeşte orice limită a unui orizont. Ea 
nu se dispensează de orizont, însă unul singur nu este 
suficient pentru apariţia fenomenului saturat. El articulează 
mai multe, combină orizonturile, se dezvăluie în afara 
oricăror norme, în acelaşi timp în orizonturi esenţial distincte, 
chiar opuse. În această cheie trebuie să înţelegem opoziţia 
contrariilor. Principiul, ca fenomen saturat, se dezvăluie în 
registre perfect autonome, unde el se oferă vederii atât în 
întregime cât şi parțial, atât comprehensibil cât şi 
incomprehensibil. Această multitudine de orizonturi permite 
mai multe interpretări, până la o hermeneutică infinită. Într-o 
a treia fază, este posibil ca pentru un fenomen saturat, nu 
numai un orizont, dar nici măcar o combinaţie de orizonturi 
să nu mai fie suficientă pentru a primi absoluitatea 
fenomenului. 


19 JLL, Marion, Etant donné, p. 290 ; tr. rom. p.334. 

Multitudinea de orizonturi în care se arată fenomenul 
saturat al artei, determină o pluralitate de sensuri pe care 
opera o poate primi. Sensul este un fenomen care este primit 
într-un singur orizont. Non-sensul poate fi donația unui 
fenomen saturat după o multitudine de orizonturi. El primeşte 
în acest caz mai multe sensuri care pot fi chiar contradictorii. 

Această donaţie a fenomenului saturat, a vieţii însăşi sub 
forme contradictorii a fost surprinsă din vechime în spațiul 
oriental: 


„Călăuza divină constă în faptul că omul este 
adus la perplexitate (al-hairah) — în faţa Realităţii 
supraraţionale, pentru ca el să ştie că existenţa este 
în întregime perplexitate (adică oscilaţii între două 
aspecte divine aparent contradictorii), or 
perplexitatea este instabilitate (în sensul de non- 
inerție) şi mişcare, iar mişcarea e viață, astfel încât 
nu există inerție, nici moarte, ci pură existență, fără 


absență” ®. 


Acesta poate fi şi cazul artei. În concepția heideggeriană, 
opera de artă este locul unei aparente contradicții, deoarece ea 
este dezvăluire a adevărului. Dar „adevărul este ne- 
adevăr”!5!. Starea de dezvăluire a adevărului presupune şi 
opusul său, căci el este prezent în disputa originară între 
ascundere şi dezvăluire: „Orice operă de artă importantă se 
arată a fi inepuizabilă, ea lasă să se vadă adevărul ca o 
survenire care totodată se retrage fără încetare în 
inepuizabilitatea sa”1*7. 


150 Ebn’ Arabi, Înţelepciunea profeților, traducere de Gheorghe 

Iorga, în Călătorii cu limba tăiată, Editura Conexiuni, 2001, p. 30. 

I1 M. Heidegger, Originea operei de artă, p. 15. 

152 O. Pöggeler, Einleitung: Heidegger heute, în “Heidegger”, hrsg 

von Otto Pöggeler, Köln/Berlin, Kiepenheuer & Wiitsch, 1970, ed. 

Esenţa unei opere nu este de a fi o fiinţare, ci o 
dezvăluire a adevărului fiinţării. „Esenţa artei ar fi aşadar 
aceasta: punerea-de-sine-în-operă (das Sich-ins- Werk-Setzen) 
a adevărului ființării”!5%. Opera de artă deschide Fiinţa 
fiinţării. La originea operei de artă se află arta care, pentru a o 
înțelege, cere să nu ne împiedicăm de suportul său reic. 
Pentru a ajunge la esenţa operei este necesară o degajare de 
orice raport care trimite la altceva decât la opera însăşi. Ea 
trebuie să se elibereze pentru a putea subzista în sine însăşi 
(zu seinem reinen Insichselbststehen). Artistul însuşi devine 
un element aproape indiferent în raport cu opera, care îl 
depăşeşte şi îl transformă într-un simplu punct de trecere, 
pentru a lăsa creaţia pe primul plan. Deschiderea pe care 
opera o realizează, adevărul pe care ea îl dezvăluie, este de a 
„face vizibil invizibilul văzduhului”"*. 

Opera se concepe ca o epifanie, ca loc al revelării 
divinului, deoarece ea nu este o simplă copie sau o 
reprezentare a zeilor, ci este „o operă care face ca zeul însuşi 
să fie prezent şi care, astfel este zeul însuşi”!55. 

Propriu unei opere de artă este de a fi expusă. Dar 
această expunere trebuie înţeleasă cu sensul de Aufstellung, 
înălţare, îndreptare spre înalt, cu înţelesul de închinare şi 
slăvire. Transcendenţa lui Dumnezeu se dezvăluie atunci în 
opera de artă unde „sacrul este deschis ca sacru, iar zeul este 
chemat să pătrundă în deschisul prezenţei sale”!%. O idee 
asemănătoare este şi cea care consideră că 


II, p. 46; citat de Gabriel Liiceanu în nota 15 la traducerea Originii 
operei de artă, p. 104. 

13 M. Heidegger, Originea operei de artă, p. 50. 

154 Ibidem, p. 56. 

' Ibidem, p. 57. 

'5 Ibidem, p. 58. 

„arta, creația este bucuria ce "anunţă 
întotdeauna că viaţa a reușit’, fiind un semn al 
prezenţei altului absolut în noi înşine!s%. Ceea ce îi 
este dat artei se apropie într-o privinţă de actul 
mistic: recunoaşterea nemijlocită a unei realități 
ultime, fie că o numim "durată reală” sau altfel. Cu 
fiecare din ele se tinde către o "coincidenţă parțială 
cu efortul creator, cel care manifestă viaţa”. lar acest 
efort creator ...'vine de la Dumnezeu însuși’ '®. 
Iubirea fără limită a ceea ce se arată „cu totul altfel” 


e regăsită acum ca bucurie simplă şi pură”1%, 


Propriu unei opere de artă este de a expune o lume. 
Lumea nu este înţeleasă ca un cadru al lucrurilor existente, în 
sensul unui obiect care ar fi în faţa noastră (Gegenstand). 
Lumea este eternul non obiectivabil. „Prin faptul că o lume se 
deschide, toate lucrurile îşi capătă răgazul şi graba lor, 
depărtarea şi apropierea, amploarea şi puţinătatea lor”!9L. 
Chiar şi imensitatea în care graţia zeilor ni se dăruie sau ni se 
refuză este reunită în această deschidere a lumii. 

În acelaşi timp însă, opera este determinată de 
materialitatea care o realizează, numită de M. Heidegger 
pământ (das Erde). Dar această materialitate nu este înţeleasă 
ca materialitate pentru un ustensil. În cazul unui obiect uzual, 
materialitatea este ascunsă de întrebuinţabilitate şi dispare în 


157 i aie 
Henri Bergson, Les deux sources de la morale et de la religion, 


Paris, Felix Alcan, 1939, p. 212. 
5 Stefan Afloroaei, Studiu introductiv la Henri Bergson, Teoria 
râsului, tr. de Silviu Lupaşcu, Institutul European, 1992, p. 16. 
19 Henri Bergson, Les deux sources de la morale et de la religion, 
Paris, Felix Alcan, 1939, p. 212. 
1% Stefan Afloroaei, Studiu introductiv la Henri Bergson, Teoria 
râsului, tr. de Silviu Lupaşcu, Institutul European, 1992, p. 16. 
16l Ibidem, p. 59. 

spatele acesteia. În opera de artă, suportul material nu este 
tăinuit de nici o funcţie utilizabilă, iar el apare în deschiderea 
proprie operei. Opera pro-pune (Herstellen) pământul. A ex- 
pune o lume şi a pro-pune pământul sunt cele două trăsături 
care formează o unitate în natura operei. În operă aceste 
trăsături realizează mai degrabă o „desfăşurare decât o stare 
de odihnă”! Desfăşurarea, mișcare despre care vorbeşte M. 
Heidegger ne face să credem că cele două trăsături pot fi 
asemănate celor două sensuri pe care un fenomen le poate 
primi: faptul de a apărea şi ceea ce apare. Cele două sensuri 
realizează de asemenea un fel de mişcare şi de retragere în 
donația fenomenului. 

Adevărul care se dezvăluie în frumuseţea operei de artă 
este analizat de M. Heidegger plecând de la conceptul grec de 
d&imdewa înţeles ca stare de neascundere a ființării. Rămasă 
negândită în gândirea greacă, esenţa adevărului ajunge să fie 
concepută în ultimele secole ca rectitudine a cunoaşterii 
obiectului. Adevărul din textul heideggerian nu este adevărul 
înțeles în acest sens restrâns, ca rectitudine, concordanţă 
logică, deoarece în această corectitudine starea de dezvăluire 
a fiinţării (GAn0ew) este întotdeauna deja presupusă. Starea 
de neascundere ca neascundere se dezvăluie plecând de la 
relaţia dintre Fiinţă şi fiinţare. Fiinţarea se găseşte poziționată 
în Fiinţă şi rămâne aproape necunoscută, căci nu este un 
produs al activităţii sau al reprezentării noastre. Dincolo de 
fiinţare, dar precedând-o, în fiinţarea gândită în totalitatea sa, 
există un loc de deschidere (eine Lichtung) ca un centru 
deschis care ,„ nu este deci închis de jur împrejur de fiinţare, 
ci însuşi centrul care luminează încercuieşte — asemenea 
nimicului pe care abia dacă îl cunoaştem — întreaga 
fiinţare”"65. 


'% Ibidem, pp. 60-62. 
16 Ibidem, p. 67. 

Acest loc de deschidere din sânul ființării nu este o scenă 
unde se petrece spectacolul ființării. Dimpotrivă, deschiderea, 
dezvăluirea ființării survine ca respingere ce ia forma 
ascunderii. Acest antagonism caracterizează esenţa adevărului 
ca stare de neascundere, deoarece adevărul este în acelaşi 
timp neadevăr. Acest paradox determină esența adevărului 
care este întotdeauna şi opusul său. Coincidentia oppositorum 
se împlineşte în această tensiune între luminare şi ascundere, 
care inspiră încredere şi în acelaşi timp neîncredere, şi unde 
fiinţarea „pătrunde pentru a se retrage apoi în ea însăşi” 1%. 
Această dispută originară survine în disputa dintre lume şi 
pământ care se împlineşte în opera de artă: „Frumuseţea este 
unul din felurile în care fiinţează adevărul” !®. 

Analiza pe care M. Heidegger o face pentru a determina 
natura operei de artă, nu se rezumă doar la opera în sine, ci 
urmează firul conducător al operei puse în relaţie, văzută ca o 
operă făcută, lucrată, creată. Interogaţia coboară până la 
accepţia greacă a conceptului de téyvn prin care era desemnat 
atât meşteşugul cât şi arta. Totuşi, filosoful german crede că 
prin TExvn nu trebuie înţeles nici artă, nici meşteşug, nici ceea 
ce în zilele noastre înţelegem prin tehnică. téyvn nu cobora 
arta la nivelul meşteşugului şi nici nu ridica meşteşugul la 
nivelul artei, deoarece ea nu era înțeleasă ca o împlinire 
practică. Termenul desemna o modalitate de cunoaştere, de a 
vedea, de a face prezent şi de a aduce la vizibilitate ceea ce 
altfel ar fi rămas ascuns. Este o dezvăluire care pro-duce şi 
aduce fiinţarea la prezenţa sa. Creaţia este acţiunea de a lăsa 
ceva să vină, să apară sub forma unui produs, iar opera devine 
survenire a adevărului. Însă 


10 Ibidem, p. 69 
165 Ibidem, p. 71. 

„în starea de neascundere, deci în adevăr, este 
prezent în acelaşi timp celălalt „ne”, cel al unei 
duble interdicții. Adevărul este prezent ca atare în 
opoziţia dintre locul de deschidere şi dubla 
ascundere”15%6, 


Deschiderea fiinţării aparţine Fiinţei, deoarece 


„Fiinţa face să survină din însăşi esenţa ei, 
spaţiul de desfăşurare al deschiderii (locul de 
deschidere al lui Da) şi îl pune în joc ca acel ceva în 
care orice fiinţare se înalță în felul care îi e 
propriu”. 


Instalarea adevărului în fiinţare face parte din esenţa 
adevărului; el nu există undeva în sine, pentru a se instala 
ulterior în fiinţare: „Adevărul nu survine decât prin instalarea 
sa în disputa şi în spaţiul de desfăşurare pe care el însuşi şi-l 
deschide”!S5. Abia o dată cu această instituire adevărul devine 
adevăr: „stă în esenţa adevărului aspiraţia către operă ca o 
posibilitate privilegiată a adevărului de a dobândi el însuşi 
ființă în sânul fiinţării”!%. Esenţa adevărului aspiră către 
opera de artă, iar producerea devine operă de artă doar în 
măsura în care ea aduce deschiderea ființării, adică adevărul. 

Faptul de a fi produs caracterizează atât opera de artă cât 
şi obiectul util. Cele două se deosebesc totuşi datorită 
survenirii adevărului. Dacă în ceea ce priveşte obiectul util, 
adevărul nu apare niciodată fără intermediere, în opera de artă 
adevărul survine şi face ca aceasta să fie, mai degrabă decât 
să nu fie. Chiar dacă acest fapt de a fi caracterizează toate 


16 Ibidem, p. 75. 
'S Ibidem. 
'% Ibidem. 
'% Ibidem, p. 16. 

lucrurile, în privinţa obiectelor curente acest fapt este ocultat 
de caracterul de întrebuinţabil, de utilizabil, şi este trecut cu 
vederea ca un lucru obişnuit. În privinţa operei de artă, faptul 
însuşi de a fi este neobişnuit, deoarece aici este vorba despre 
caracterul de eveniment pe care opera îl pune în evidenţă. 
Constituindu-se întotdeauna ca un eveniment, opera dezvăluie 
unicitatea faptului că ea este! 

Adevărul care se dezvăluie în operă nu-şi are originea în 
fiinţare. El se naşte din nimic (înțelegând prin nimic negarea 
oricărei fiinţări). În deschiderea pe care opera de artă o 
realizează în fiinţare totul este altfel decât în mod obişnuit, în 
percepţia naturală. Esenţa operei deschide un spaţiu unde tot 
ceea ce este, este radical diferit de fiinţare, spaţiu unde 
adevărul (născut din nimic) transformă tot ceea ce considerăm 
ca fiinţare şi ca obişnuit în nefiinţare şi neobişnuit. Acest loc 
al deschiderii fiinţării este Fiinţa'!. Dar Fiinţa este neantul 
căci „Fiinţa pură şi Nimicul pur sunt unul şi acelaşi lucru” '”. 
Abia situându-se în deschiderea Fiinţei cu ajutorul operei de 
artă, omul accede la ființitatea fiinţării, căci dezvăluirea 
Fiinţei îl fac să cunoască sensul totalităţii ființării, opera de 
artă dezvăluie sensul ființării (caracterul de util al 
ustensilului, de întrebuințabil al obiectului)". În mod 
asemănător, pentru Dasein, Nimicul este ceea ce face posibilă 
starea de revelare a fiinţării ca fiinţare!”?. Deci abia situându- 
se în deschiderea Fiinţei sau în Nimic, omul poate să aibă 
acces la sensul întregii fiinţări şi al ființării care este el însuşi. 


' Ibidem, pp. 79-80. 

171 Ibidem, p. 86. 

172 Hegel, Wissenschaft der Logik, I. Buch, WW II, p. 74; tr. rom. 
Ştiinţa logicii, traducere de D.D. Roşca, Ed. Academiei R.S.R., 


M. Heidegger, Originea operei de artă, p. 84. 
M. Heidegger, Ce este metafizica? în Repere pe drumul gândirii, 
p. 44. 


174 


85 


Imanență şi transcendență în arta abstractă 

În acest moment al înţelegerii fiinţarea începe „să 
strălucească şi să cânte”!5. Accesul la deschiderea Fiinţei sau 
la Nimic se face într-o stare afectivă care este efectul propriu 
operei de artă''€ sau angoasa (Angst). Prin opera de artă 
autentică, omul este smuls din cercul obişnuinţelor sale 
pentru a intra în realitatea pe care o deschide opera. Fiinţa 
omului trece astfel în adevărul Fiinţei''5. Arta îl plasează pe 
om în relaţie cu Fiinţa permițându-i să înţeleagă fiinţarea şi să 
se înțeleagă pe sine însuşi. Esenţa poeziei (M. Heidegger 
consideră că toate artele sunt caracterizate prin poetic) este 
actul întemeietor, ctitoritor (Stiftung) al adevărului. 

„A ctitori” este înţeles în trei feluri : „ctitoria ca oferire a 
unui dar (Schenken), ctitorirea ca întemeiere (Griinden) şi 
ctitorirea ca începere (Anfangen)”?. Creaţia nu ţine de 
performanţa unui subiect suveran, ea est proiectul de a scoate 
la lumină ceea ce este ascuns, de a extrage şi de a expune 
lumea văzută ca relaţie existentă între Dasein şi starea de 
neascundere a Fiinţei. Creaţia nu este acțiunea restrânsă a 
unui cu, ea este actul de a lăsa să vină, de a elibera donația şi 
de a întemeia proiectul poetic ce-şi are originea în Nimic („în 
sensul că el nu-şi ia niciodată darul din realitatea 
obişnuită”150). Întemeierea, proiectul unei opere se defineşte 
prin imediatitatea unui salt (Sprung). Acest salt este un salt 
anticipativ (Vorsprung) deoarece tot ceea ce trebuie să vină, 
chiar dacă este încă ascuns, este totuşi deja depăşit de salt. 
Apariţia adevărului într-o operă survine ca un început, dar 
acest început nu este decât dezvăluirea a ceea ce deja există în 
ascuns. Ctitorirea ca început trimite spre sensul cercului 


15 M. Heidegger, Originea operei de artă, p. 86. 


176 Ibidem, p. 86. 

177 M. Heidegger, Ce este metafizica? în Repere pe drumul gândirii, 
„46. 

fa M. Heidegger, Originea operei de artă, p. 89. 

1 Ibidem, p. 89. 

'5 Ibidem, p. 90. 

hermeneutic unde înţelegerea precede vederea şi explicitarea 
care nu vin decât pentru a concretiza ceea ce deja exista în 
stare de ascundere. 

Arta ca salt originar nu face decât să aducă la vizibilitate 
ceea ce cere o manifestare, şi care altfel ar fi rămas ascuns, 
adevărul. „În început este deja conţinut, ascuns, sfârşitul”!5!. 

Acest adevăr nu este prin urmare adevărul cunoaşterii 
ştiinţifice. El contrazice orice logică, deoarece este 
dezvăluirea fiinţării ca fiinţare, este adevărul Fiinţei. Când 
adevărul se instalează în operă, ea apare, iar această apariție 
este frumuseţea care nu ţine de plăcere sau de vreun obiect al 
plăcerii. „Frumosul îşi are astfel locul în survenirea 
adevărului”!%?. 

Şi opera de artă din concepţia heideggeriană poate fi 
văzută ca un fenomen saturat. Arta este locul deschiderii, al 
dezvăluirii şi al adevărului. Dar acest adevăr este şi neadevăr. 
Arta nu răspunde unei logici ordinare, ea este, asemenea 
fenomenului saturat, contradictorie. Arta este evenimentul 
unei apariţii. Şi pentru Heidegger şi pentru J.-L. Marion, arta 
nu înseamnă produsul material, rezultatul, ci evenimentul, 
survenirea, apariţia însăşi în sensibil a fenomenului. 


Chipul 


După modalitate, fenomenul saturat este de neprivit. 
Dacă celelalte trei categorii determină, după Kant, obiectele 
în sine şi raporturile dintre ele, categoria modalităţii ţine de 
relaţia dintre obiect şi gândire. Această categorie cere, în 
regim kantian, ca obiectele să se acorde puterii de cunoaştere, 
acord care determină posibilitatea de a fi cunoscute cu titlu de 


181 Ibidem, p. 90. 
182 Ibidem, p. 94. 

fenomene, de a fi cunoscute şi constituite de un eu 
transcendental. Apariţia fenomenelor sărace în intuiție sau a 
celor comune, depinde deci de un eu, de o existenţă exterioară 
lor însele. Aceasta înseamnă că acestor fenomene le lipseşte 
autonomia fenomenală, ele nu se arată de la ele însele, ci se 
dau pentru o instanţă constituantă, se lasă constituite de ceva 
care le precede şi le prevede. Ele se constituie ca un răspuns 
la exigenţe exterioare şi anterioare lor. 

Împotriva opiniei kantiene, J.-L. Marion se întreabă cu 
privire la posibilitatea apariției unui fenomen fără ca acesta să 
se „acorde” puterii de cunoaştere a unui eu. Un asemenea 
fenomen nu ar apărea deloc, datorită lipsei de obiectivare, ar 
fi răspunsul kantian. Totuşi filosoful francez susţine 
contrariul. 

Fenomenele saturate de intuiție nu se lasă privite 
asemenea unui obiect. Este vorba în acest caz de fenomene 
non obiectivabile, deci „de neprivit”. Prin acest lucru nu 
trebuie să înţelegem că un astfel de fenomen nu poate fi 
văzut. Aceasta ţine de diferenţa între „a vedea” şi „a privi”. 
„A vedea” (voir) nu înseamnă „a percepe” (percevoir), ci „a 
primi” (recevoir), a lăsa să vină ceea ce se arată de la sine, 
ceea ce se dă vizibilităţii după propria sa iniţiativă. 
Dimpotrivă, „a privi” (regarder) se dezvăluie ca re-garder, 
garder, «garder un œil sur...», a păstra vizibilul sub 
controlul privirii, transformând fenomenul într-un obiect 
vizibil după limitele unui concept, după inițiativa privitorului 
şi pentru privitor, pentru eu. Privirea priveşte aşadar doar 
fenomenele care rămân supuse obiectităţii, adică fenomenele 
sărace în intuiţie sau cele comune. Excesul de intuiție 
contravine obiectității datorită faptului că el nu se acordă 
condiţiilor unui eu. În acest caz rezultă că fenomenul saturat 
nu poate să fie privit. El este de neprivit şi oferă o contra- 
experienţă care se împlineşte împotriva tuturor posibilităţilor 
de experienţă, împotriva oricărei obiectivări. Ochiul nu 
priveşte supraabundenţa intuiţiei, ci o vede, o primeşte fără a 

o constitui, „venirea” depăşeşte „venitul” iar aceasta se 
constituie ca un paradox 5%. 

Este un paradox, deoarece fenomenul nu mai este 
constituit de un eu. El nu mai vine într-un singur orizont, iar 
eul nu mai este cel care îi dă sens. Nu mai vorbim despre un 
eu constituant, ci despre un martor constituit, despre un 
martor al apariției fenomenului, martor pasiv care primeşte 
ceea ce îi soseşte şi se primeşte de asemenea de la ceea ce 
primeşte. Eul nu mai are inițiativa constituirii, el ia doar 
iniţiativa de a pierde orice iniţiativă şi de a lăsa să vină 
fenomenul fără nici o posibilitate de a interveni. Fenomenul 
saturat se prezintă deci fără nici o condiţie de posibilitate. El 
apare cu adevărat ca un în sine, de la sine însuşi şi prin sine 
însuşi!“ şi se constituie în acest caz ca fenomenul prin 
excelenţă, ca normă pentru toate celelalte fenomene, sărace în 
intuiţie sau comune, care au fost întotdeauna determinate de 
condiţiile experienţei '*?. 

Icoana numeşte fenomenul saturat care se împlineşte ca 
invers al categoriei kantiene a modalităţii. Fenomenul icoanei 
nu se mai desăvârşeşte în relaţie cu un eu transcendental care 
să-l constituie şi să-l privească. Dimpotrivă, din privitor, eul 
devine privit, el nu mai priveşte, ci suportă privirea altuia. 
Icoana (chipul celuilalt) nu mai este spectacol pentru mine. 
Fenomenul saturat al icoanei devine de neprivit. Nu celălalt 
este cel care suportă privirea mea, ci eu sunt cel care simt 
greutatea privirii lui. Eu primesc atunci ceea ce mi se dă, 
primindu-mă astfel pe mine însumi de la privirea tăcută a 
icoanei. 


183 


; J.-L. Marion, Etant donne, tr. rom. pp. 342-245. 
1 


4 „das Sich-an-ihm-selbst-zeigende”, Heidegger, Sein und Zeit, 
§ 7, ; citat de J.-L. Marion în Etant donne, p. 305; tr. rom. p. 348. 
185 J-L, Marion, Etant donne, pp. 292-305 ; tr rom. pp.335-348. 


89 


Imanenţă şi transcendenţă în arta abstractă 

A interpreta lucrările pictorilor ruşi abstracţi, W. 
Kandinsky şi K. Malevich, din perspectiva icoanei îşi găseşte 
justificarea în influenţa pe care tradiţia creştină ortodoxă a 
avut-o în formarea acestor artişti. Pictura icoanelor este 
fondată pe tradiţia teologică ce are ca temei isihasmul. 
Lumina necreată despre care vorbeşte Sfântul Simeon Noul 
Teolog, lumină care constituie revelația ultimă a tainelor 
divine, este făcută vizibilă în pictura icoanei. W. Kandinsky şi 
K. Malevich cunoşteau bine această pictură, iar spiritul ei 
poate fi recunoscut în lucrările lor de mai târziu. F. Farago 
numește pictura lui Kasimir Malevich „icoană albă”. Pictorul 
însuşi îşi definea pătratul ca „icoană goală şi lipsită de 
cadru”!%S, iar expunerea lui, în „colţul roşu” în expoziţia 
„„0,10” întăreşte această presupoziţie. 

Precizăm acestea pentru a arăta că abstracția tinde 
progresiv spre o transfigurare asemănătoare celei realizate de 
icoană. Atât în arta abstractă, cât şi în icoană imaginea nu dă 
aproape nimic de văzut. În arta abstractă este vorba despre o 
sărăcire progresivă a imaginii recognoscibile până în punctul 
unde ea nu mai oferă nimic. Nu este nimic de văzut într-o 
pânză abstractă. 

În mod asemănător, în icoană nu imaginea este cea care 
trebuie văzută. Privirea traversează vizibilitatea obişnuită 
pentru a atinge ceea ce nu se vede, pentru a vedea invizibilul. 
Paradoxul icoanei întâlneşte aici paradoxul fenomenului 
saturat şi pe cel al revelaţiei. Nici fenomenul saturat, nici 
revelaţia, nici icoana, nici arta abstractă nu oferă nimic 
vederii în felul vizibilităţii unui obiect. Toate sunt 
imprevizibile şi orbitoare. 

Fenomenul saturat (prin saturația non obiectivantă care 
trimite spre teologia mistică'%7), icoana şi arta abstractă (prin 
respingerea oricărei vizibilităţi comune, obişnuite) şi practica 


186 yp: 
Ibidem. 
187 J-L, Marion, Etant donne, pp. 332-340. 

isihastă a contemplației se întâlnesc într-un punct comun, 
revelaţia. 


Arta ca revelaţie 


Faptul că arta este revelaţie se dezvăluie şi din analiza 
cercului hermeneutic. Problemele existenței umane şi 
existenţa umană în general presupune o structură circulară. În 
orice situație omul se comportă proiectiv şi găseşte în 
realitate ceea ce el a pus deja acolo. 


„A te concepe pe tine însuţi înseamnă a intra în 
cercul existenţei umane. Nu e vorba de un cerc 
vicios. Atâta vreme cât sinele autentic este originea 
şi scopul existenţei umane, aici nu este vorba de o 
simplă sau stupidă învârtire în cerc”158. 


O concepție asemănătoare are J.-L. Marion care 
consideră că donația singură nu poate face nimic, deoarece ea 
nu apare decât o dată cu răspunsul la apelul ei. Participarea 
celui care primeşte este esenţială pentru cel care primeşte. 
Trebuie în primul rând să accepţi, să vrei să primeşti. Totuşi, 
chiar dacă noi refuzăm sau nu acceptăm donația, nu putem să 
ieşim din ea, pentru că ea 


„trasează poate cu creta, dar cu o linie de 
neşters, cercul hermeneutic cel mai riguros. Nu 


seH aeger, Heidegger and the work of art, in H. Jaeger, “Essays 


on German Literature 1935-1962”, Bloomington, 1968, p. 138; citat 
de Gabriel Liiceanu în nota 2 la traducerea Originei operei de artă, 
de M. Heidegger, p. 96. 

trebuie să intrăm aici, pentru că suntem deja mereu 
prinşi în el, dar nu trebuie să încercăm să ieşim, 
pentru că însăşi tăgăduirea lui ne reconduce înapoi 
în eP”, 


Arta, de asemenea, poate fi prinsă în acest cerc 
interpretativ. 

Demersul lui M. Heidegger în analiza operei de artă este 
un demers în cerc: ceea ce este arta este dedus plecând de la 
opera de artă, iar ceea ce este opera de artă se dezvăluie 
pornind de la esenţa artei. 

Cercul hermeneutic văzut ca pre-înţelegere a ceea ce 
urmează să fie înţeles, ca pre-vedere a ceea ce va fi văzut, se 
dovedeşte a fi valabil şi pentru apariţia artei. Într-o conferință 
ținută la Atena în 1967, M. Heidegger arată în ce fel vizibilul 
artei presupune de fapt un prealabil, încă nevăzut. Premiza de 
la care pleacă filosoful german este protectoratul zeiţei Atena 
asupra artei, protectorat justificat prin calitățile zeiţei de 
polymetis, glaukopis şi skeptomene!*.  Polymetis este 
divinitatea „sfătuitoare în diverse ocazii”. A sfătui presupune 
o anterioritate a cunoaşterii în faţa celui care este sfătuit şi are 
înţelesul de vordenken, „a gândi înaintea altuia”, vorsorgen, 
„a purta de grijă înaintea altuia”!”!. Originea artei este strâns 
legată de natura de polymetis, de sfătuitoare a Atenei. Tot 
ceea ce oamenii fac, pro-duc, pun în operă, a fost deja pre- 
văzut, sfătuit, gândit de către divinitate. Întreg domeniul lui 
téyvn stă sub îndrumarea zeiţei pentru că orice producţie, 
orice fabricaţie, orice creație presupune un prealabil şi un 


189 


J.-L. Marion, Etant donne, p. 423; tr. rom., p.469. 
190 


M. Heidegger, Die Herkunft der Kunst und die Bestimmung des 
Denkens, în volumul Distanz und Nähe, ed. Petra Jaeger şi Rudolf 
Lüthe, Würzburg, Königshause + Neumann, 1983, p. 11; citat de G. 
Liiceanu în Despre limită, pp. 184-192. 

consecutiv. Acest fapt dezvăluie că orice realizare, orice 
împlinire presupune anterioritatea unei gândiri, a unei 
imaginaţii, a unui proiect. În tot ceea ce înseamnă TExvn, o 
formă invizibilă trece într-o realizare vizibilă. Deci şi artele 
respectă acest raport între „ceea ce este încă invizibil” şi 
vizibilitatea ulterioară a operei. Este vorba aici despre o primă 
treaptă în care manifestarea formei materiale este întotdeauna 
precedată de o „privire-prealabilă” (Vorblicken), o privire 
interioară care „trimite spre formă” şi care este cea care „dă 
măsura”!?. 

Artistul este cel care posedă ideea şi forma operei înainte 
de vizibilitatea sa, înainte ca ea să prindă o formă concretă. 
Ea este încă în domeniul nevăzutului, deoarece nu este decât 
o privire prealabilă, invizibilă. Influenţa pe care o are zeiţa se 
dezvăluie pentru a doua oară în evidenţa şi claritatea privirii 
prealabile, care se dau sub forma unei iluminări. De aceea 
Atena este şi glaukopis, cea care dă strălucire şi luminează 
arta pentru a avea o vedere prealabilă. Glaukos înseamnă 
„strălucitor”, iar glaux este bufnița. Atena are ochi de bufniţă 
care strălucesc şi luminează în noapte, făcând „vizibil ceea ce 
altminteri e invizibil”%5. 

Arta este inclusă în acest circuit. Există întotdeauna un 
prealabil care precede forma materială, o idee invizibilă a 
artistului, idee care anunţă viitoarea vizibilitate a operei. Dar 
această idee nu aparţine artistului. El o datorează zeilor, zeiţei 
protectoare care dă lumină şi strălucire gândurilor artistului 
care, din această cauză, este un Texvirnc, este cel care aduce 
la prezenţă ceea ce nu se vede încă. 

Cea de-a treia ipostază a zeiţei era Atena skeptomene, „ 
cea care meditează”. M. Heidegger face aici apel la un relief 


'% Ibidem, p. 186. 
'% Ibidem. 

votiv al muzeului Acropolei, relief ce o reprezintă pe Atena 
privind meditativă o piatră de frontieră, o limită. 

Pentru a clarifica relația dintre artă şi limită la M. 
Heidegger, Gabriel Liiceanu trimite la Introducere în 
metafizică, scrisă în 1935. Conceptul grec de limită nu avea o 
accepție negativă, nu era înţeles ca o lipsă. Textul 
heideggerian descrie Fiinţa ca fiind situarea fermă şi 
constantă, dar pentru atingerea acestei situări, fiinţarea trebuie 
să-şi atingă limita. 

Limita nu este în acest caz un scop, o „ţintă de atins”, ci 
un „capăt”, un „sfârşit”. „Sfârşitul” nu este înţeles în sens 
negativ, ca şi cum ceva nu ar mai putea merge mai departe şi 
se opreşte, ci în sens pozitiv. „Sfârşitul” (Ende) este o 
„sfârşire” (Endung) în sensul de „sfârşire plină”, desăvârşire 
(Vollendung). „Limita şi sfârşitul reprezintă acel ceva prin 
care fiinţarea începe să fie”. Limita nu este deci o limitaţie, 
ci o deschidere spre Fiinţă, condiţia prealabilă pentru 
participarea la Fiinţă. '%. Atingerea limitei marchează intrarea 
în Fiinţă. Raportul între limită şi Fiinţă este un raport 
paradoxal, ceva trebuie mai întâi să se sfârșească, să se 
împlinească pentru a începe mai apoi să fie. Sfârşitul este de 
asemenea început. Opera de artă trebuie să îşi atingă şi ea 
limita pentru a începe să fie, pentru a intra în Fiinţă. 


„Privirea zeiţei Atena skeptomene este îndreptată 
asupra limitei. Dar nu asupra limitei pe care o 
vedem cu toţii privind obiectele din jur. Privirea 
Atenei vede limita încă-nevăzutului, în virtutea 
căreia obiectul vizibil (opera) va deveni ceea ce el 


194 M. Heidegger, Einfiihrung in die Metaphysik, dans 


Gesamtausgabe, vol. 10, Frahkfurt am Mein, Klostermann, p. 65 ; 

195 G. Liiceanu, Despre limită, Humanitas, 1994, p. 189. 

este. Ea priveşte către lucrul încheiat înainte ca 
acesta să înceapă să fie”. 


Opera de artă poate să se încadreze într-un circuit 
asemănător circularității dintre înţelegere şi explicitare. 
Forma materială este precedată de o formă invizibilă a cărei 
claritate şi iluminare nu ţin de ființare. În acelaşi timp 
desăvârşirea, limita formală pe care opera trebuie să o 
primească, îi asigură intrarea în Fiinţă, o reîntoarce la 
originea imaterială din care s-a născut. 

În privinţa modalităţii în care o operă trebuie privită, M. 
Heidegger afirmă că orice atitudine curentă, orice activitate, 
apreciere, cunoaştere sau percepţie obişnuite trebuie să fie 
abandonate pentru a putea rămâne în adevărul care survine 
prin operă. A lăsa opera să devină operă este numită păstrare- 
adeverire a operei (Bewahrung), iar cei care primesc opera 
sunt  păstrătorii-adeveritori. Aceştia sunt indispensabili, 
deoarece opera nu devine operă decât raportându-se la aceşti 
receptori. A fi păstrător al adevărului, a te situa în interiorul 
operei cere din partea celui care priveşte o lucrare un fel de 
„ştiinţă a fiinţării”” care este un act de voinţă şi nu o simplă 
cunoaştere sau reprezentare. Această voinţă nu e voinţa unui 
subiect, ci eliberarea din închiderea ființării şi pătrunderea 
(Sicheinlassen) extatică a Dasein-ului în deschiderea şi 
dezvăluirea fiinţei. Este în acelaşi timp o închidere (Enr- 
schlossenheit) şi o depăşire de sine. A vedea o operă, a fi 
păstrător-adeveritor înseamnă a avea o viziune (Gesehen- 
haben) care nu are nimic în comun cu diferitele competenţe 
minore care derivă din degustarea părților formale, calităţilor 


superficiale ale operei. 


1% Ibidem, p. 191. 
197 M. Heidegger, Originea operei de artă, p. 81. 
'% Ibidem, p. 82. 

Opera nu este o invenţie a artistului, ci o dezvăluire a 
adevărului, ea este invizibilul făcut vizibil. Sensibilitatea 
artistului nu reacţionează decât la ceea ce îi este transmis, la 
ceea ce îşi cere dreptul de a accede la vizibilitate. 

Operele de artă ale secolului al XX-lea pot fi un 
exemplu pentru faptul că ele nu aparţin artiştilor, nu sunt 
simplele lor născociri, ci se nasc dintr-o necesitate interioară 
de a transmite ceea ce artistul primeşte la rândul său. 

Că arta este „unică şi eternă revelaţie” 19 se dezvăluie şi 
în credințele pe care artiştii le-au mărturisit hârtiei. Într-unul 
din textele sale, Dieu n’est pas déchu, Malevich spunea : „În 
vastul spaţiu al sărbătorii cosmice, eu am construit lumea 
albă a  inobiectivității suprematiste ca manifestare a 
Nimicului eliberat”. Ce înseamnă în acest caz 
„manifestarea Nimicului eliberat”? Cum trebuie înţeleasă 
această „manifestare”? Pare evident că artistul nu îi atribuie 
semnificaţia cu care termenul este folosit în mod curent, şi 
anume aceea de apariție accesibilă percepţiei senzoriale. 
Care ar putea fi percepţia senzorială a nimicului? 

E. Martineau încearcă să elucideze sensul pe care îl are 
cuvântul în acest fragment. Analiza sa caută momentul în care 
această noţiune a pătruns în gândirea occidentală şi constată 
că până la încetul secolului al XIX-lea termenul era întâlnit 
mai mult sub o interpretare teologică. Pentru Goethe 
manifestarea era echivalentă cu apariţia şi cu revelaţia. La 
Hegel nu mai există această echivalență, iar conceptul este 
pus în relaţie cu voinţa. Pentru Schelling în schimb, 
manifestarea este revelaţie, iar „conţinutul” manifestării este 
esențialmente unul inobiectiv. Manifestarea este proprie doar 


133 Schelling, System des transzendentalen Idealismus, éd. W. 
Schulz, Hambourg, Meiner, 1957, p. 281 şi 286; citat de E. 
Martineau, Malévitch et la philosophie p. 16. 
20 Kasimir Malevich, Dieu n 'est pas déchu, în Ecrits, prezentate de 
A. Nakov, Champs Libre, 1975, p. 331. 

non-obiectivităţii, obectivitatea lipseşte acolo unde este vorba 
de manifestare, iar ceea ce se manifestă, tocmai pentru că se 
manifestă, nu poate niciodată deveni obiect. Arta este, în 
această perspectivă, apariția „inobiectivităţii absolute”. 
Trimiterea care se poate face în acest sens la „lumea lipsită de 
obiect” a lui Kasimir Malevich pare evidentă”: „Natura este 
disimulată în infinit şi în numeroasele sale fațete; ea nu se 
dezvăluie în obiecte; în manifestările sale, ea nu are nici 
limbă, nici formă, este infinită şi nu o putem cuprinde”2?. E. 
Martineau vede în această concepţie o anticipare a ceea ce M. 
Heidegger va numi „esenţa fiinţei ca retragere”. Nimicul 
malevichian, „supraesenţialul”, este „Fiinţa însăşi, în adevărul 
şi ipseitatea ei”2%. Acest Nimic acceptă şi refuză în acelaşi 
timp numele de Dumnezeu, aşa cum apare în scrierile lui 
Kasimir Malevich. El nu este identic cu Dumnezeu, iar acesta 
din urmă „nu este absorbit şi nici nu « moare » în nimicul 
supraesenţial şi inobiectiv; El locuieşte acolo, ca în 
obscuritate, ceea ce este cu totul altceva, el rămâne acolo 
accesibil experienţei extatice celei mai înalte”20*. 

În analiza pe care o face lucrărilor lui Malevich, E. 
Martineau foloseşte două concepte, phasma şi phantasma, pe 
care le distinge net. Sensul pe care filosoful francez îl dă 
acestor termeni aplicându-i gândirii malevichiene, este cel cu 
care ei erau întâlniți în perioada greacă clasică, opunându-se 
în felul în care invizibilul se opune vizibilului. Pentru textul 
pictorului dualitatea  corespondentă ar fi emoția şi 
reprezentarea. 

Sfera phasmatic-ului este cea a artei inobiective, iar cea a 
phantasmatic-ului este cea a percepţiei şi a reprezentării în 


"E, Martineau, o. cit., p. 156-159. 

202 Kasimir Malevich citat de E. Martineau, o. cit., p. 161. 
23 E, Martineau, o. cit., pp. 178-179. 

%4 E, Martineau, Malévitch et la philosophie, p. 179. 

general?%. Ceea ce înţelege E. Martineau prin phasma este 
invizibilul, fiinţarea manifestă în sensul revelaţiei, fiinţarea în 
care se manifestă fiinţa. Aceasta este opusă simplei apariții 
(Erscheinung), a subzistentului, a fiinţării abandonate de 
fiinţă (seinsverlassen”*), a „fiinţării care nu mai este decât 
fiinţare”?%. Încă la sfârşitul primului secol creştin, în definiţia 
pe care Dion de Pruse o dă artei, termenul de phasma avea 
încă acest sens de revelare a invizibilului: arta produce „o 
imagine în suflet” care este phasma lui Dumnezeu” (ulterior 
phasma şi phantasma devin oarecum echivalente şi trimit la 
apariţie). 

Pictura lui Malevich este phasma, adică este redare a 
ceea ce este invizibil. Pictorul însuşi mărturisea că lucrul 
pictat nu este vizibil. A accede la pictural cere o renunțare la 
a vedea. „Chiar dacă noi vedem efectiv ceva atunci când 
privim o operă de artă, nu accede totuşi la pictural decât ceea 
ce, în noi, (...) este capabil în acelaşi timp să « meargă spre 
ne-văzut >". E vorba aşadar de o renunțare la universul 
vizibil, la ceea ce în mod normal în artă se înţelege prin 
formă. 

E. Martineau opune în acest caz concepţia pictorului rus 
cu aceea a lui P. Klee după care „arta nu redă vizibilul, ci face 
vizibil”?10. Opoziția aceasta se bazează pe faptul că, pentru 
Kasimir Malevich esenţa artei ţine de invizibil, de non-vizibil, 


205 Ibidem, p. 171. 

26 M. Heidegger, Nietzsche, LII, p. 355; citat de E. 
Martineau, Malévitch et la philosophie, p. 162. 

AR. Martineau, o. cit., p. 162. 

8 Ibidem, p. 168. 

20 Fénelon, citat de E. Martineau, Malévitch et la philosophie, p. 
169. 

210 p. Klee, Das bildnerische Denken, Ed. Spiller, Schwabe Verlag, 
Bern, 1964, p. 76, citat de H. Maldiney în L'art, l'éclair de l'être, 
Comp’Act, 1993, p. 347 

şi constă în depăşirea formei materiale, pe când pentru P. 
Klee arta ar fi, după cum crede E. Martineau, o „zămislire 
(engendrer) de forme” (înţelese în sensul de forme accesibile 
simţurilor sau cel puţin vizibilităţii). 

Părerea noastră este că P. Klee nu se referă la formele 
vizibile, la modul de apariţie a lucrurilor în senzorial, ceea ce 
l-ar diferenția, după părerea filosofului francez, de Kasimir 
Malevich. Cred că cele două concepţii picturale sunt profund 
asemănătoare. Ceea ce arta „face vizibil”, în expresia lui 
Klee, nu sunt formele materiale, senzoriale. Arta nu „redă”, 
nu reproduce vizibilul deja existent, aparent, superficialitate a 
lucrurilor. Pictorul german o spune destul de clar, după cum 
ni se pare, deoarece vizibilul care „se vede” deja, forma, 
senzorialul pe care arta ar putea să-l „redea, nu mai are nevoie 
„să fie făcut vizibil”, el are deja vizibilitate, iar această 
vizibilitate nu trebuie scoasă din ascundere, ea poate fi doar 
reprodusă, copiată. Dar P. Klee afirmă că nu aceasta este 
menirea artei, a „reda vizibilul”. În acest caz la ce se referă 
atunci P. Klee când susţine că arta „face vizibil”, din moment 
ce este evident că nu la universul deja vizibil? Ce este acest 
ceva „făcut vizibil” de către artă? Tocmai invizibilul, 
inaccesibilul, ceea ce nu se dă în mod normal unei priviri. 
Acesta este rolul artei, a scoate din ascundere ceea ce în mod 
normal nu se vede. Altminteri pentru ce ar mai fi nevoie de 
artă? Doar pentru a realiza o copie a ceea ce este deja 
accesibil unei percepții vizuale naturale? Privită din această 
perspectivă, spusa lui P. Klee ar putea să se traducă astfel: 
Arta nu redă, nu reproduce vizibilul deja existent, ci face 
vizibil invizibilul care în mod normal nu se vede şi care nu 
este accesibil decât prin artă ca formă a revelaţiei, ca 
posibilitate de manifestare, aşa cum o considera Schelling, a 
inobiectivităţii. 

Revenind la analiza pe care E. Martineau o face gândirii 
malevichiene plecând de la conceptul de phasma, vom 

observa că filosoful francez face apel la termenul grec phasis, 
sau chiar la cel anterior gândirii platoniciene, de phatis, 
pentru a defini ceea ce Malevich numeşte „aurul Nimicului, 
strălucind de lumina sa cea mai liberă”?!!. Această strălucire, 
„albul” din expresiile lui Malevich, corespunde termenilor 
greceşti: „în albul sau în lumina — phaos — Nimicului, 
ființarea nu mai este livrată sieşi (livre à soi), ci eliberată ei 
însăşi (délivré à lui-même). Departe de a a-părea (er- 
scheinen), ea se oferă ca purul Schein care nu se mai distinge 
de strălucirea fiinţei însăşi, adică de Nimic”. Pictorul 
gândeşte supraesenţialitatea fiinţei ca Nimic. 

Analiza noastră încearcă să arate că arta este o înaintare, 
mai mult sau mai puţin împlinită, pe o cale ce se apropie 
foarte mult de cea mistică. Am văzut în ce fel conceptele de 
transcendenţă şi de imanenţă în fenomenologia contemporană 
regăsesc sensurile pe care aceste noţiuni le aveau în teologia 
revelată a Bisericii de Răsărit. Ceea ce înseamnă că o 
interpretare a artei din perspectiva acestor concepte trebuie să 
plece de la gândirea mistică şi de la teologia negativă. 
Analiza imanenţei şi transcendenţei aplicate principalelor 
curente abstracte ale secolului al XX-lea va urmări prin 
urmare această direcţie mistică deschisă de turnanta teologică 
a fenomenologiei contemporane. 

E. Martineau, Malévitch et la philosophie, p. 177. 

E. Martineau, Malévitch et la philosophie, la question de la 
peinture abstraite, L'age d'Homme, 1977, p. 177. 

Partea a doua 

Teologie negativă - apofatism 


Cunoaşterea negativă a lui Dumnezeu, numită în isihasm 
contemplaţie, presupune mai multe trepte. Atingerea acestui 
prag al cunoaşterii este condiţionată de diferite etape care 
presupun purificarea corpului de orice tentaţii, eliberarea de 
patimi şi obţinerea iubirii duhovniceşti”!?. După ce toate 
aceste nevoinţe au fost înfăptuite, contemplaţia survine ca o 
donaţie. Sfinţii Părinţi mărturisesc faptul că şi în acest caz, al 
contemplaţiei, se poate vorbi despre diferite grade. Există o 
traptă inferioară a contemplaţiei, contemplaţia naturală, şi una 
superioară, cunoaşterea lui Dumnezeu. Primă dezvăluie 
cunoaşterea ființelor din natură. Este vorba, mai întâi de 
lumea creată, ființele corporale şi ființele lipsite de 
corporalitae, lumea vizibilă şi cea invizibilă. Alături de 
această cunoaştere a ființelor create, primul nivel al 
contemplaţiei poate să mai dezvăluie şi cunoaşterea judecății 
divine revelată în creaţie. Lumea sensibilă se dezvăluie ca 
simbol al lumii inteligibile?!*, iar „cele nevăzute ale Lui se 
văd de la facerea lumii, înțelegându-se din făpturi, adică 
veşnica Lui putere şi dumnezeire” (Rom 1, 20). 

Treapta superioară a contemplaţiei este cunoaşterea lui 
Dumnezeu, cunoaştere care este, de fapt, necunoaştere, 


si: Evagrie Ponticul, Prologul Tratatului practic, în Filocalia 1, 


Sibiu, 1947, p. 71. 
214 Maxim Mărturisitorul, Răspunsuri către Talasie, tr. Dumitru 
Stăniloaie, Filocalia, vol. 3, Sibiu, 1947, pp. 100-101. 

cunoaştere negativă, apofatism. Nu este cunoaştere asemenea 
cunoaşterii lucrurilor create, ci este o cunoaştere paradoxală 
care survine atunci când „ştiinţa se va sfârşi” (1 Cor. 13, 8). 
Este o cunoaştere superioară oricărei cunoașteri umane, este o 
ne-cunoaştere, o lipsă de cunoaştere care apare o dată cu 
încetarea oricărei activităţi raționale. 

Acest apofatism, calea negativă a cunoaşterii ce relevă 
imposibilitatea rațiunii umane de a cunoaşte esenţa 
transcendentă a lui Dumnezeu apare atât în tradiția scolastică, 
cât şi în spaţiul filosofiei răsăritene creştine. Vorbim despre 
un apofatism al esenței şi despre un apofatism al persoanei. 
Primul, care aparţine tradiției metafizice, subliniază caracterul 
relativ al determinaţiilor raționale. El susține diferenţa de 
esență între Dumnezeul increat şi fiinţarea creată. Putem 
gândi existenţa esenței, dar nu-i putem cunoaşte realitatea. 

În apofatismul persoanei, cunoaşterea şi existenţa sunt în 
relaţie, iar această relaţie este un fapt existenţial integral care 
nu presupune doar intelectul, ci de asemenea şi alte facultăți 
ca cele senzitive, critice, abstractive, imaginative, afective, 
intuitive sau perceptive”!5. 

În spaţiul grec, Dionisie pseudo-Areopagitul distinge 
două căi teologice de cunoaştere, una afirmativă, teologia 
catafatică sau pozitivă, şi cealaltă negativă, teologia apofatică 
sau negativă. Dacă în ştiinţă, cunoaşterea este o cunoaştere a 
obiectului supus raţiunii, logicii, în teologie cunoașterea 
catafatică ţine de gândirea care încearcă să cunoască 
fundamentul existenţei, dar ea se raportează la Dumnezeu ca 
la un existent, chiar dacă acest existent „transcende cogito-ul 
uman”215, 


215 


Pi Ch. Yannaras, Heidegger şi Areopagitul, pp. 21-22. 
1 


Ş. Afloroaei, Postfaţă la Despre numele divine. Teologia mistică 
de Dionisie  pseudo-Areopagitul, , traducere de Cicerone 
Iordăchescu şi Theofil Simenschy, Ed. Institutul European, Iaşi, 
1993, p. 164. 

Dacă şi cunoaşterea ştiinţifică şi cea catafatică au ca 
obiect ceea ce există sau ceea ce se prezintă ca un existent, în 
ce priveşte cunoaşterea apofatică, tocmai inexistentul este de 
cunoscut. Dumnezeu este dincolo de orice existenţă, iar el nu 
poate fi cunoscut în felul în care sunt cunoscute toate celelalte 
lucruri existente. Cunoscând ceea ce se vede, nu-l cunoaştem 
pe Dumnezeu. Pentru a ajunge la Dumnezeu trebuie să negăm 
tot ceea ce există. Cunoașterea lui este necunoaştere, sau mai 
bine spus nu este cunoaştere în înţelesul pe care acest cuvânt 
îl are în mod curent. Negarea progresivă a oricărei ființări 
duce la apropierea de „Cel Necunoscut în întunericul 
necunoaşterii absolute”?!7. Apofatismul se dezvăluie astfel ca 
o cunoaştere total diferită de cunoaşterea pozitivă, rațională, 
logică, deoarece cunoaşterea mistică nu presupune nici 
subiect cunoscător, nici obiect cunoscut. Este vorba despre o 
eliberare atât a subiectului cât şi a obiectului percepţiei, atât a 
celui care vede cât şi a celui văzut. Această renunțare la 
relaţie face să se vorbească despre o uniune cu divinitatea, o 
uniune mistică. 

În consecință, în această cale ekstatică, în această unire, 
multiplicitatea dispere, obiectul şi subiectul sunt una şi nu 
mai există diferență. Vorbim despre domeniul trăirii, al 
experienţei şi al contemplaţiei revelaţiilor care depăşesc orice 
logică obişnuită şi care nu sunt acceptate de raţiunea care nu 
le înţelege. Această comuniune cu Dumnezeul viu, această 
experienţă profundă, care este total diferită de cunoaşterea 
ştiinţifică, smulge omul din temporalitate 75. Apofatismul nu 
trebuie înţeles ca o formă de cunoaştere, ci ca o experienţă 
totală a absolutului. El este o negare a cunoaşterii ştiinţifice 


217 V, Lossky, Teologia mistică a bisericii de răsărit, traducere de 
Vasile Răducă, Ed. Anastasia, p.54. 
"5 jbidem, pp. 64-71. 

sau catafatice şi nu un simplu exerciţiu negativ al raţiunii. 
Este o 


„viziune trăită a celui de necuprins cu mintea, a 
celui ce depăşeşte orice înţelegere raţională, 
făcându-se totuşi prezent sufletului în chiar 
transcendenţa sa absolută. Necunoaşterea cu privire 
la cele divine se descoperă a fi, în cele din urmă, o 


cunoaştere desăvârşită!’ 


deoarece Dumnezeu a făcut din întuneric acoperământul 
său (Ps. 17, 13), iar el rămâne incognoscibil în ceea ce este. 
Ca experienţă totală a absolutului, apofatismul depăşeşte 
orice dualitate cunoaştere /necunoaștere, subiect/obiect, 
existenţă/non-existenţă,  unul/multiplu”, depăşeşte de 
asemenea orice logică, iar această depăşire nu poate să fie 
exprimată decât într-un limbaj poetic”?! Sau chiar nu poate fi 
exprimat deloc, iar tăcerea este în acest caz singura soluţie. 
Cuvintele limbajului mistic, oximoronice de multe ori, redau 
opoziții imposibil de conceput raţional. Cunoaşterea 
necunoaşterii lui Dumnezeu se arată „în întunericul supra- 
luminos al tăcerii”. Cunoaşterea mistică „leapădă şi 
simţurile şi activitatea minţii şi toate cele sensibile şi 
inteligente şi toate cele ce sunt şi nu sunt” şi se ridică spre 
„unirea fără cunoaştere cu Cel care-i mai presus de orice 
existenţă şi cunoaştere”775. Atât cel ce vede cât şi cel văzut 
sunt depăşite pentru pătrunderea în „întunericul cu adevărat 


2 Ş. Afloroaei, Postfaţă la Despre numele divine, p. 165. 


“Ibidem, p. 170. 
221 Metafora este limbajul poetic originar, deoarece limba este „casa 
Ființei”, iar poezia este capabilă să „spună sacrul”. M. Heidegger, 
Scrisoare despre umanism, în Repere pe drumul gândirii, p. 297 ; şi 
Postfaţă la Ce este metafizica”, în acelaşi volum, p. 289. 
* Dionisie pseudo-Areopagitul, Despre numele divine, p. 147. 
*% Ibidem, p. 147. 

mistic al necunoaşterii”. Contemplaţia ajunge astfel în locul 
unde nu mai există percepţie şi vedere, loc ce aparţine 
„Aceluia care este dincolo de toate şi care nu aparţine 
nimănui, nici sieşi, nici altuia”. 

Aşa cum am anunţat deja, vom interpreta arta abstractă a 
secolului al XX-lea plecând de la mistica isihastă a Părinților 
deşertului şi urmărind în diferitele curente grade ale 
cunoaşterii lumii, naturii, universului, ordinii universale sau a 
absolutului. Pertinenţa unei astfel de interpretări este subliniată 
şi de J.-L. Marion: 


„Pentru orice teorie asupra tabloului teologia 
devine o instanță irecuzabilă. Pentru că uneori a 
tăgăduit, iar alteori a uitat pur şi simplu acest lucru, 
gândirea estetică s-a împotmolit în lungi aporii. 
Poate că a venit vremea să ne eliberăm de ele”2%. 


În arta abstractă putem descifra anumite echivalenţe cu 
aceste niveluri de trăire spirituală. Există şi aici o dimensiune 
cosmică, o empatie cu lumea, cu lucrurile, o înţelegere a 
naturii şi a creaţiei, ca un prim nivel. Un al doilea s-ar putea 
întrevede în înţelegerea formelor abstracte, a perfecțiunii şi a 
ordinii care structurează lumea. A treia valență este ceea ce ar 
putea primi numele de „tăcere a artei”, liniştea absolută a 
formei. 


* Ibidem, p. 149. 
235 J-L, Marion, Crucea vizibilului, pp. 17-18. 

II 


De la expresionism la arta conceptuală 


În primul capitol al acestei lucrări am arătat cum toată 
arta poate fi considerată ca fiind abstractă. Discuţia despre 
imanenţă şi transcendenţă se poate extinde în acest caz la 
orice manifestare artistică. O vom restrânge totuşi doar la 
ceea ce este înțeles în mod normal prin artă abstractă în 
secolul al XX-lea, anume la curentele artistice picturale, dar 
nu numai, care exclud din modalităţile lor de expresie 
referința la lumea concretă, materială, la ceea ce, într-o 
atitudine naturală, se înţelege prin vizibil. 

Referindu-se la abstracţia artistică, J.-C.  Marcade 
distinge două niveluri de semnificaţie ale acestui cuvânt: 


„l) orizontal, empiric, abstracţia poate avea o 
semnificație istorică (figurativ /non-figurativ), 
stilistică (geometrism, taşism, artă informală, 
abstracţie lirică), semiologic (analogia cu lumea 
„lingvistică”), iconologic (iconografia 
interpretativă) şi 2) vertical, ea este revelaţia 
picturalului ca pictural, dincolo de forme şi culori, 
sau traversându-le”26. 


Dacă aruncăm o privire de ansamblu spre curentele 
artistice abstracte care s-au născut după momentul iniţial, 
reprezentat de cei trei pictori, Kasimir Malevich, W. 


25 J-C. Marcadé, Qu'est-ce que le suprematisme?, preface au 
Ecrits de Malévitch, t. IV, , p.18. 

Kandinsky şi P. Mondrian, observăm că aproape tot ceea ce a 
însemnat pictură abstractă din anii '20-30 până în anii '60, şi 
chiar mai târziu, pare doar o rememorare, o repunere în 
discuţie a ceea ce a fost deja spus. Căutările merg de multe 
ori spre exteriorizarea unor sentimente profund subiective, a 
unor emoţii de moment, cum s-a întâmplat cu expresionismul 
abstract. În acest sens credem că arta lui Kandinsky atinge un 
nivel superior, deoarece nu se opreşte la simpla exprimare 
psihologistă a unei „lumi interioare”. „Necesitatea interioară” 
la W. Kandinsky este o expresie a „sentimentului vieţii”, 
viaţă care ne împlineşte şi se împlineşte în noi, dar care este 
totuşi fundamental invizibilă şi nu se dă nici într-un caz sub 
forma unui obiect, fie el exterior sau interior. 

Arta informală a anilor "60 din Europa este o modalitate 
de a oferi materiei brute posibilitatea de a fi mijloc de 
expresie. Artistul observă că efectul pe care îl poate produce 
privirea unui tablou este similar cu cel pe care îl provoacă 
diferite structuri ale materiei, ceea ce determină folosirea cât 
mai diversă în pictură a unor materiale cu totul inedite, cum 
ar fi nisipul, pământul, pietrişul...Nici acest curent nu cred 
că depăşeşte pânzele începutului de secol, deoarece şi aici 
este vorba despre o subiectivitate emoțională invizibilă 
transmisă printr-un limbaj al materiei. 

Dacă aceste două curente se apropie cu mai multă 
evidenţă de arta expresionismului, arta minimală şi o parte 
din arta conceptuală trimit mai mult spre lucrările lui Kasimir 
Malevich. Arta minimală foloseşte formele geometrice pure 
şi tentele plate încercând să elibereze arta de orice urme de 
subiectivism. Prin aceasta s-ar putea apropia de concepția lui 
P. Mondrian şi de ideea de arhetip, iar preferința pentru pătrat 
aminteşte de Malevich. Totuşi aceste afinități nu rezistă decât 
la o privire superficială. În esență, atât concepţia lui 
Malevich, cât şi cea a lui Mondrian se diferenţiază radical de 
minimalismul cantonat într-o zonă a superficialității formale. 

În ceea ce priveşte arta conceptuală, aceasta pune în discuţie 
problema limbajului şi a diferitelor modalităţi prin care unul 
şi acelaşi lucru poate fi spus. Abstracţia practicată în arta 
conceptuală corespunde acestor cerinţe. 

Multele curente abstracte din secolul al XX-lea nu îşi 
găsesc delimitare clară. Marcel Brion preferă să discute 
despre „familii de spirit”? care ar împărţi artiştii în funcţie 
de afinitatea lor pentru unul sau altul din artiştii începutului 
de secol. Am avea astfel, în urma expresionismului, o 
tendință spre exprimarea directă a sensibilităţii, în afara 
regulilor şi constrângerilor aşa zis formale ale artei, şi o altă 
direcţie care ar putea să se revendice de la artiştii 
Noiiobiectivităţi, de la cei ai Bauhaus-ului sau chiar de la 
constructivism, direcție care păstrează preferința pentru 
raționalitate sau pentru formele geometrice pure. Care este de 
fapt raportul acestor „familii de spirit” cu originile lor, cu arta 
din care ele se nasc? Duc toate aceste căutări de peste o 
jumătate de secol mai departe decât au mers predecesorii lor? 
Pe ce se bazează afirmaţia noastră că arta lui Kasimir 
Malevich este o depăşire a tot ceea ce a urmat după ea, că este 
o culme pe care pictura abstractă nu o mai atinge decât rareori 
şi poate niciodată cu aceeaşi intensitate ca la pictorul rus? 
Răspunsul la această întrebare ţine de aşa zisul „conţinut” al 
artei, de ceea ce exprimă şi de felul în care ea este înţeleasă 
de artişti. 

Dacă analizăm cele două mari curente care precedă şi 
urmează în America şi Europa, al doilea Război Mondial, 
respectiv expresionismul abstract şi arta informală, observăm 
că adesea, în critica de artă se vorbeşte despre „exteriorizarea 
emoţiei şi sentimentelor artistului”, despre o exprimare 
profund „personală” în artă, despre „elanul temperamental” 
sau despre „pasiunile” cărora artistul le dă „curs liber”. Ce să 
înţelegem de aici? Că artistul dă formă materială unei trăiri 


21 M. Brion, Arta abstractă, p. 230. 

intense, unei bucurii sau tristeţi, unei speranţe dau disperări, 
pe scurt unei puternice stări afective a cărei intensitate 
conduce nu rareori la gesturi extreme, cum s-a întâmplat cu 
Arshile Gorky sau cu M. Rothko. 

Dar ce este această stare afectivă despre care putem vorbi 
în cele două curente? M. Heidegger ne poate fi de folos în 
acest caz. O stare afectivă profundă este singura modalitate 
prin care ai posibilitatea să sesizezi „întregul ființării”. 
Permanenta preocupare pentru un detaliu sau altul al fiinţării 
ne împiedică întotdeauna să o percepem ca pe o unitate: 


„Chiar şi atunci, şi mai ales atunci, când nici 
lucrurile şi nici propria noastră fiinţă nu ne preocupă 
anume, acest « întreg » vine să ne copleşească; de 
pildă în plictisul autentic. Plictisul este încă departe 
atunci când nu ne plictiseşte decât cine ştie ce carte 
sau un spectacol de teatru, cutare îndeletnicire sau o 
simplă trândăvie. Plictisul se iveşte deplin abia 
atunci când « te plictiseşti ». Plictisul profund, care 
circulă ca o pâclă tăcută în abisurile Dasein-ului, 
mută toate lucrurile, oamenii şi propria-mi ființă o 
dată cu acestea, strângându-le pe toate laolaltă într-o 
stranie indiferenţă. Plictisul acesta relevă fiinţarea în 
întregul ei”, 


Şi în alte dispoziţii afective, cum ar fi bucuria privirii 
persoanei iubite, putem sesiza „totalitatea ființării” în întregul 
ei. Doar într-o astfel de stare afectivă în care „suntem”, spune 
Heidegger, poţi să te simţi în mijlocul fiinţării în întregul ei. 

Conceptul de anxietate pomenit de E. Martineau pune 
aceeaşi problemă, a raportului cu fiinţarea, făcut evident într- 


28 M. Heidegger, Ce este metafizica ? în Repere pe drumul 


gândirii, pp. 39-40. 

o stare afectivă. Anxietatea este experiența  ființării, 
experienţa ei dezorganizată, „fiinţarea se alătură ființării, se 
juxtapune ființării fără nici un fel de ordine”?%, devine o 
înşiruire obsesională şi insistentă. În starea de anxietate nu 
mai există nici o referire la fiinţă, la esenţă. Aceasta se retrage 
iremediabil, lăsând doar lume fără profunzime structurală, o 
platitudine a unui decor. Anxiosul nu mai distinge 
profunzimea planurilor, nu mai există esenţă şi aparenţă, totul 
devine plat, pe acelaşi plan văzut ca un „simplu fond”. În 
această stare există o fascinaţie a sărăciei ființării, chiar a 
deşertăciunii ei. Nu mai există nici o transcendenţă căreia 
aparenţa lumii să-i fie doar avan-post. Fiinţarea nu mai este 
decât fiinţare, „celălalt nu va fi decât ceea ce este, om pur 
uman, arborele nu mai e altceva decât arbore, Dumnezeu 
vagă fiinţă supremă”. Fiinţa mea „se reduce la propria mea 
reprezentare, la analiza mea, la gesturile mele: la una din 
variabilele lumii apariţiei”?!. 

Starea afectivă reprezintă, aşadar, un anumit raport cu 
fiinţarea, fie sesizarea întregului ei, ca în plictiseală, bucurie, 
suferință, fie abandonarea în fiinţare, astfel încât aceasta să ne 
copleşească, aşa cum se întâmplă în anxietate. 

Dar există şi un pas următor în această analiză a 
afectivității. Pentru M. Heidegger sesizarea funţării în 
întregul ei nu asigură accesul la fiinţă care ţine de negarea 
întregului ființării. Această trecere de la întregul ființării la 
negarea lui se face tot printr-o stare afectivă, angoasa, Angst. 
În angoasă, fiinţarea în întregul ei se retrage, se îndepărtează, 
ne scapă. Fiinţarea care este omul se pierde pe sine însăşi. Nu 
rămâne decât Nimicul (sau fiinţa) şi tăcerea: „Teama ne 
reduce la tăcere. Deoarece fiinţarea în întregul ei ajunge să 
alunece şi să ne scape, rămânând ca în felul acesta tocmai 


*% E, Martineau, Malevitch et la philosophie, p. 204. 
2 Ibidem, p. 204. 
*! Ibidem, p. 208. 

Nimicul să ne cotropească, orice rostire a lui « este » rămâne 
mută în faţa lui”2?. 

Şi pentru E. Martineau există o depăşire a anxietăţii, un 
punct de trecere spre un altceva, un punct de inversare a 
raportului cu fiinţarea: „propoziției: nu există nimic altceva 
decât fiinţarea, i se substituie la un moment dat o alta: nu 
există decât fiinţare şi în rest Nimic”2%5. Acest ultim Nimic 
diferit de ființare se manifestă altfel decât fiinţarea, se 
manifestă ca un Altul al fiinţării, iar nulitatea ființării devine 
astfel pozitivă. Aparenţa ființării nu mai apare astfel 
suspendată în nimic, ci locuindu-l : „având Nimicul drept loc. 
Evanescenţa ființării i-a inversat valoarea: fiinţarea atestă 
esenţa Nimicului, ea este chiar această esență”. Lucrurile 
îşi capătă astfel locul, temeiul, tocmai prin situarea în Nimic. 
În Nimic apariţia pură redevine manifestare, adică revelaţie. 

Ne întoarcem la arta abstractă pentru a-i redefini 
conţinutul. Din argumentele pe care tocmai le-am prezentat, 
vedeam că accesul la ființă sau la Nimic se face printr-o stare 
afectivă. Dar nu orice stare afectivă asigură atingerea 
punctului ultim. Există stări „intermediare”, care merg doar 
până la un punct, ajung la întregul fiinţării sau la sesizarea lui 
doar ca fiinţare. Însă există şi stări afective care fac trecerea 
dincolo de fiinţare, care depăşesc fiinţarea pentru a ajunge în 
Nimic sau în tăcere. „Sentimentele” sau stările afective 
exprimate de expresionismul abstract american sau de 
informalismul european fac parte din prima categorie. În 
majoritatea cazurilor, „emoţiile” materializate pe pânze nu 
depăşesc acest prim plan al fiinţării, sunt sentimente care ţin 
de acest plan: anxietăţi în faţa caducităţii lumii, spaime 


22 M. Heidegger, Ce este metafizica ? în Repere pe drumul 


ândirii, p.41. 
3 E, Martineau, Malévitch et la philosophie, p. 208. 
24 Ibidem, p. 208. 

determinate de permanenta schimbare,  disperări, 
bucurii...Foarte puțini dintre artiştii acestor curente îşi pun 
problema depăşirii acestui prim plan al emoției şi 
experimentării unei trăiri care să nu-şi mai aibă rădăcinile în 
ființare. Este cazul lui Mark Rothko sau M. Tobey. Însă nici 
unul nu reuşeşte totuşi să depăşească ființarea atât de direct şi 
de radical cum o făcuse mult înaintea lor Kasimir Malevich. 
Acesta este motivul pentru care considerăm că Malevich a 
dus arta la extrem, că a „spus totul”, că a ajuns la limită, la 
acel punct ultim pe care experiența umană îl poate atinge. A 
depăşit ființarea şi a ajuns în Nimic. lar toţi cei care i-au 
urmat nu au făcut decât să refacă mai mult sau mai puţin 
calea pe care pictorul rus o parcursese deja. 

Nici despre curentele abstracte care se dezvoltă pe linia 
formei geometrice nu se poate spune că merg mai departe 
decât Kasimir Malevich sau P. Mondrian. La cei doi pictori ai 
începutului de secol, forma geometrică nu se exprima 
niciodată doar pe sine însăşi, aşa cum se întâmplă cu 
mişcările abstracte ca arta minimală sau hard-edge. Pătratul, 
cercul, triunghiul, crucea trimit întotdeauna la Kasimir 
Malevich la ceva care depăşeşte simpla lor aparenţă vizuală. 
Am putea spune că ele sunt folosite simbolic, înțelegând 
simbolul cu sensul pe care i-l dă Mircea Eliade: gândirea 
simbolică este gândirea care concepe lumea, omul şi acţiunile 
sale ca având o origine divină, un model ceresc. Simbolul este 
o „modalitate autonomă de cunoaştere”? care ține de 
„substanța vieții spirituale”25% şi care dezvăluie cele mai 
„secrete modalităţi ale ființei”. Este o punte între două 
niveluri diferite, este singură posibilitate de apariție în vizibil 
a invizibilului: „simbolul anunță un alt plan de conştiinţă 


235 M. Eliade, Imagini şi simboluri, Ed. Humanitas, Bucureşti, 


1994, p. 11. 
26 Ibidem, p. 13. 
27 Ibidem, p. 15. 

decât cel înfăţişat de evidenţa raţională; el reprezintă cifrul 
unui mister, fiind singurul mod de a spune ceea ce nu poate fi 
exprimat cu alte mijloace”. În acest fel erau înţelese 
formele geometrice la cei doi pictori ai avangardei europene. 
În abstracţia geometrică din anii *60, formele nu mai trimit 
însă spre nimic altceva în afară de propria lor materialitate, nu 
se mai constituie ca simboluri pentru o realitate invizibilă. 

Vom examina mai în amănunt câteva din curentele 
abstracte din secolul al XX-lea şi lucrările unora dintre artiştii 
care ni se par semnificativi, pentru a ne da seama cât de mult 
a mers fiecare pe calea trăirii artei ca loc al deschiderii fiinţei. 
Ceea ce este esenţial într-o operă de artă, ceea ce face ca o 
lucrare să se smulgă din mijlocul materialității de care este 
condiționată prin producerea ei, este tocmai raportul cu fiinţa, 
gradul în care această lucrare reuşeşte să fie revelaţie a ființei. 
Unii artişti ajung foarte departe pe această cale, cum este 
cazul lui Kasimir Malevich, alții înaintează mai greu sau se 
opresc la jumătatea drumului, iar alţii nu ajung deloc. 
Acestora din urmă nici nu cred că li se poate spune artişti, 
căci aşa zisa lor „artă” nu ţine deloc, sau poate doar în foarte 
mică măsură de ceea ce este esenţa artei, şi anume de a fi 
revelare a transcendenţei în imanenţă. 


Gestualismul sau miracolul întâmplării 


Începutul celui de-al doilea Război Mondial a determinat 
refugiul multor artişti europeni în Statele Unite; printre 
aceştia, o parte din şcoala suprarealistă: Andre Breton, 
Roberto Matta, Max Ernst, Salvador Dali sau Andre Masson. 


238 . PT Pia ; Me 
Henry Corbin, L'imagination créatrice dans le sufisme d'Ibn 


Arabi, Paris, 1958, p. 13. 

Întâlnirea dintre cultura europeană şi mediul artistic american 
duce la naşterea unui nou curent cunoscut sub denumirea de 
Expresionism abstract. Acesta, alături de alte două curente 
ivite în Europa de această dată, abstracţionismul liric din anii 
"50 şi neo-expresionismul din anii '80, îşi găsesc afinități cu 
Expresionismul german de la începutul secolului. 

Interpretat ca un mijloc de a da expresie lumii interioare, 
emoţiilor, sentimentelor, pasiunilor, pe scurt a trăirilor 
artistului, expresionismul a avut ca precursori romanticii 
germani. Filiaţia aceasta se observă mai ales în preferința 
ambelor curente pentru o întoarcere la spiritualitatea 
medievală. Pentru romantism, evul mediu a reprezentat o 
sursă reală de inspiraţie: 


„Dar ce era şcoala romantică în Germania? Nu 
era decât redeşteptarea poeziei evului mediu, aşa 
cum se manifestase ea în cânturile, în lucrările 
plastice şi arhitecturale, în artă şi în viaţă. Dar 
această poezie a apărut din creştinătate, era o 
pasifloră răsărită din sângele lui lisus”2*%. 


În Prelegerile de Estetică, arta romantică este pentru 
Hegel arta creştină. Edificiile pregotice, gotice şi arta 
bizantină sunt analizate de Hegel în secţiunile dedicate 
arhitecturii şi picturii romantice”. Într-o lume în care 
valorile materiale ale burgheziei începeau să aibă din ce în ce 
mai mare importanță, romantismul german (doar despre el 
este vorba, deoarece în afara Germaniei romantismul îşi 


*% Heinrich Heine, Școala romantică, în Opere alese, vol III, 
traducere de I. Cassian Mătăsaru, Editura Univers, Bucureşti, 1973, 

„84. 
Bio G. W. F. Hegel, Prelegeri de estetică, vol. I, secțiunea a III-a şi 
vol. al II-lea, secțiunea I, cap. al II-lea şi secțiunea a III-a, cap. I, 
traducere de D. D. Roşca, Editura Academiei, 1966, Secţiunea a III- 
a. 

pierde din substanță şi preia de multe ori doar elemente 
superficiale) se afirmă ca un curent al nobilimii care încearcă 
să regăsească o spiritualitate pierdută. Valorificarea miturilor 
şi a simbolurilor, întoarcerea la folclor sau apelul la fantastic 
şi la vis nu fac decât să redescopere în om o nevoie acută de 
raportare la o instanță superioară, la ființă. Pentru a se 
înţelege şi a se găsi pe sine omul trebuie să ajungă la esenţa 
sa care este esența întregului univers, pe care romanticii o 
numesc divinitate. 

Legătura între romantism şi expresionism este asigurată 
de o aceeaşi profundă necesitate interioară de a găsi absolutul, 
de a înţelege fiinţa. Şi expresionismul se întoarce la sursa 
medievală. În sinteza făcută acestui curent, Amelia Pavel 
aminteşte părerile unor cercetători germani, Paul Westheim şi 
Adolf Behne, care, încă din 1917 comparau lucrările 
expresioniste ale lui Franz Marc sau Kokoschka cu pictura 
goticului, cu vitraliile din Strasbourg, Köln şi din toată 
regiunea vestfalică”*!. Expresionismul preia deci de la 
predecesori această căutare frenetică a sensului vieţii şi 
resimte nevoia de absolut ca pe o necesitate fără de care omul 
nu poate trăi. Expresionistul 


„caută, prin ele  |[psihologicul, istoricul, 
fantasticul sumbru, oribilul sau grotescul] şi dincolo 
de ele o realitate mitică o transcendenţă (mistică ori 
pseudomistică...).  Imanentismul naturalist (şi 
impresionist de altfel) e înlocuit în expresionism cu 
un transcendentalism cu diferite nuanţe. (...) 


1 Amelia Pavel, Expresionismul şi premisele sale, Editura 


Meridiane, Bucureşti, 1978, p. 22. 

expresionismul prezintă o certă apetenţă pentru 
23242 


absolut (...) o reverie a valorii superpersonale 


4 
W. Kandinsky, Toți Sfinții W. Kandinsky, Toți 
Sfinții, 1911 

Însă dacă romanticii vedeau absolutul ca pe o realitate 
accesibilă, expresioniştii descoperă că locul divinității este 
gol. Strigătul lor este unul de disperare în fața pierderii 
sensului existenței. Urâtul, grotescul, tragicul lucrărilor lor 
poate fi văzut ca o imagine a unei lumi lipsită, privată de 
esența ei, de ființa ei reală, imagine care nu poate fi decât 
derizorie, deoarece o lume fără sens este lovită de 
deşertăciune şi pustiire. 


Pe de altă parte, 
poate această 
tendință de a 
exacerba răul poate 
fi interpretată ca o 
nevoie de 
exorcizare: pentru a 
putea fi depăşit, 
răul trebuie mai 


W. Kandinsky, 7i ofi Sfinţii 


2 Nicolae Balotă, Arte poetice ale secolului XX, Editura Minerva, 


Bucureşti, 1976, p. 353. 

întâi conştientizat şi asumat. Din această perspectivă arta are 
rol de Katharsis şi asigură o depăşire a crizei de care 
expresionismul este conştient şi o „reînnoire a omului printr- 
o transfigurare a realului”. 

Chiar dacă face parte din expresionism, arta lui W. 
Kandinsky nu este străbătută de fiorul disperării şi al morţii. 
Dimpotrivă, lucrările lui pot fi interpretate ca imagini ale 
vieţii însăşi. Pentru W. Kandinsky arta este o expresie a vieţii, 
a „necesității interioare”2**. Nevoia de a se elibera de aluziile 
la realitate cunoaşte mai multe etape. Vom aminti aici doar 
câteva lucrări care trimit la subiecte inspirate din iconografia 
rusă, lucrări ce mărturisesc afinitatea artistului cu acest 
domeniu. 

În Toţi Sfinţii personajele îşi pierd treptat din contur, 
confundându-se cu fundalul şi devenind, de la o lucrare la 
alta, forme pure. Chiar culoarea evadează din spaţiul 
convenţional al tabloului pentru a invada lumea reală prin 
petele împrăştiate pe rama lucrării. Opera nu mai este un 
obiect aşezat în faţa spectatorului, ea pătrunde în lumea reală 
ŞI devine imagine a vieţii înşăşi. Aceeaşi abstractizare treptată 
a formelor se poate urmări şi în lucrările care au ca subiect 
Judecata de Apoi. Culorile şi liniile devin din ce în ce mai 
independente, renunțând total la iluzia perspectivală şi 
construind un spaţiu aparte al lucrării. Interioritatea este cea 
care începe acum să se materializeze pe pânze. Ea este 
deschidere şi „comunicare directă cu sensul interior al 
naturii2%5, 


"3 Ibidem, p. 354. 
” Problema invizibilului în operele lui Kandinsky, Malevitch şi 
Mondrian am prezentat-o pe larg în lucrarea Invizibilul în arta 
abstractă a secolului XX, Editura Tehnică, Chişinău, 2004. 
25 H, Maldiney în Ouvrir le Rien, l’art nu, p. 176. 

W. Kandinsky W. Kandinsky 


Înger la Judecata de Înger la Judecata de 
Apoi Apoi 


Abstracția pictorului 
rus devine o 
descindere în 
interiorul lucrurilor, 
o socatere din 
ascundere a 
adevăratei „realități”, 
unde nu obiectul, cu 
învelişul său exterior 
este important, ci 
W. Kandinsky, Judecata de Apoi, sunetul interior al 
1912 acestuia. Tocmai 
acest sunet interior al 

lucrurilor încearcă să îl surprindă W. Kandinsky. 
În analiza pe care Michel Henry o face conceptelor de 
interioritate şi exterioritate din Spiritualul în artă, filosoful 

francez consideră arta abstractă capabilă a călăuzi spre 
originea oricărei picturi, spre „sursa eternă a oricărei 
creații”. Dacă exterioritatea ni se prezintă în forma unei 
lumi, interioritatea însă nu se dă niciodată sub această formă. 
Ea rămâne invizibilă şi se dă în acelaşi fel în care ni se 
donează viaţa. 


Y | y | E 
W. Kandinsky, W. Kandinsky, Compoziție IV , 
Compoziție VII, 1912 1911 


W. Kandinsky, 
Galben 


Ceea ce donează arta este lumea vieții care se împlineşte 
în noi şi care ne rămâne, totuşi, invizibilă. Chiar dacă există o 
dimensiune vizibilă a formelor şi culorilor de pe pânze, esenţa 


246 Michel Henry, Voir l'invisible, sur Kandinsky, Ed. François 
Bourin, Paris, 1988, pp. 12-18. 

lor rămâne invizibilă şi ţine de senzaţia, impresia pe care o 
provoacă asupra subiectivităţii trăite. 

Ceea ce noi vedem este „proiecția exterioară, mundană, 
„noematică” a acestei culori impresionale, subiective, patetice, 
care-şi are lăcaşul în viaţa noastră invizibilă”? Viaţa, pentru 
M. Henry nu este ceva care să apară, să se vadă, ci este 
apariţia însăşi. Faptul apariției se deosebeşte radical de ceea 
ce apare. 

Reducţia husserliană poate fi aplicată aici, deoarece 
demersul lui W. Kandinsky „pune între paranteze” orice 
referire la lumea reală, pentru a releva invizibilul, donația 
pură. 

În concluzie, expresionismul (şi implicit şi curentele 
abstracte ce-şi au originea în el, expresionismul abstract, 
abstracția lirică sau neo-expresionismul) face parte din 
curentele artistice care pun accent pe esenţa omului şi a 
existenţei şi care încearcă să găsească o finalitate spirituală 
lumii. 


Putem privi curentele despre care am vorbit, 
romantismul şi expresionismul, şi din perspectiva concepţiei 
heideggeriene a afectivității. Romantismul ştie să depăşească 
fiinţarea pentru a căuta şi a găsi fiinţa. Expresionismul nu e în 
stare să treacă dincolo de fiinţare. Totuşi este conştient că 
trebuie să o depăşească, iar deznădejdea sa ţine tocmai de 
această căutare disperată. Dincolo de ființare omul nu mai 
întrezăreşte nimic, si aceasta nu pentru că fiinţa s-ar fi retras 
din fiinţare, ci pentru că fiinţarea, care ar trebui să fie 
capabilă să înţeleagă fiinţa, Dasein-ul, nu mai vrea, sau nu 
mai poate, să o facă. Nevoia însă de a înţelege a rămas, chiar 
dacă înţelegerea s-a pierdut. Acesta este expresionismul. 

lar expresionismul abstract uită şi că a existat o fiinţă pe 
care ar trebui să o caute. Strigătul artiştilor nu mai este unul 


* Michel Henry, Le mystère des dernières oeuvres, p. 317 

de disperare în neputinţa de a depăşi fiinţarea, nu mai este 
căutarea unei ființe absente, ci expresia singurătăţii şi a 
sentimentului de a te afla pur şi simplu în mijlocul ființării. 
Este vorba de o „subiectivitate absolută”, de o subiectivitate 
lipsită de orice transcendenţă, de orice raportare la altceva 
decât propriul ego, propria trăire. Acest eu, această 
individualitate absolută care se exteriorizează în pânzele 
artiştilor nu este o alteritate, nu este un „adonat”, ca la J.-L. 
Marion, ci îşi este sieşi suficientă şi se raportează doar la sine 
însăşi: „Pictura este descoperire de sine. Orice artist bun 
pictează ceea ce el este”? spunea J. Pollock într-un interviu 
unde vorbea şi despre afinităţile sale cu Freud şi cu Jung. 
Bineînţeles, există şi excepţii pe care vom încerca să le 
evidențiem; sau există cazuri când artiştii ajung la o trăire a 
universalului, chiar dacă ei cred despre ei înşişi că nu se 
exprimă decât pe sine. În general stările afective pe care le 
exteriorizează artiştii nu depăşesc limita fiinţării, sentimentul 
întregului ei sau cel al copleşirii de către ea. 

Înţelegând arta în general ca deschidere spre ființă, 
expresionismul abstract sau abstracţia lirică nu pot, pentru 
faptul că îşi exteriorizează cu violenţă sentimentele, să fie 
considerate, aşa cum face M. Brion, „paroxismul expresiei 
picturale”, Din această perspectivă, a artei ca loc al fiinţei, 
limita sau „paroxismul” nu pot fi atinse decât printr-o stare 
afectivă care să facă posibilă trăirea ființei. În schimb, 
mărturisirile pictorilor acestui curent nu dezvăluie o depăşire 
a trăirilor generate de contactul cu ființarea. 

Jackson Pollock (1912-1956) este primul dintre artiştii 
americani care se separă net de influenţele suprarealiştilor 


248 „Interview with Pollock”, în Lea Vergine, Art on the Cutting 
Edge, A Guide to Contemporary Movements, Skira, Milano, 2001, 


p: 20. 
2 M. Brion, Arta abstractă, p. 234. 

europeni exilați, şi va fi unul dintre cei mai importanţi artişti 
ai expresionismului abstract, alături de Franz Kline, Mark 
Tobey, Willem de Kooning sau Robert Montherwell. 
Spontaneitatea şi hazardul vor fi esenţiale pentru arta lor, cât 
şi o anumită violenţă a gestului pictural. 


A, a 


Pictură pe nisip, Navajo 


În călătoriile pe care le face în anii '30 pe continentul 
american, J. Pollock descoperă „pictura de nisip” a indienilor 
din sud-vestul ţării. Numite şi „picturi uscate”, ele sunt „locul 
unde zeii vin şi pleacă”, după cum se traduce numele lor în 
limba Navajo. Este o pictură ritualică ce era folosită în 
ceremonii de vindecare datorită credinţei că prin această 
pictură sfințită se făcea schimbul de putere între pacient şi 
poporul sfânt. Identificarea cu sfântul prin intermediul 
imaginii sacre a picturii de nisip aducea vindecarea?*. Prin 
intermediul simbolurilor şi a miturilor pacientul retrăia 
momente din illo tempore, evocate de aceste imagini. 
Identificarea cu aceste timpuri străvechi, neafectate de 


250 Griffin-Pierce, Trudy, Earth is My Mother, Sky is My Father: 
Space, Time, and Astronomy in Navajo Sandpainting. Albuquerque: 
University of New Mexico Press, 1992, p. 43. 

Picturile pe nisip, Sand paintings, 
erau utilizate în diverse ceremonii 


navajo 
(iniţieri, vindecări, etc ... ). 


Pictură pe nisip, 
Navajo 


maladii fizice sau spirituale restabilea ordinea în prezent. 
Despre această pictură ceremonială Dan Grigorescu scria că 
ea 
„îndeplineşte un rol important în ceremonia 
Marii Scări, al cărei rost e alungarea relelor pricinuite 
de spiritele vrăjmaşe şi de vrăjitori; de pildă pierderea 
puterii, coşmarurile, ameţelile. Bolnavul doarme 
culcat pe desenele sacre şi, dacă ritualul este 
respectat întocmai, după patru nopți, relele dispar. 
Cele patru spirale sunt cei patru munţi mari de la 
marginea lumii, aşa cum şi le imaginează indienii 
Navajo. În fiecare zi e reprezentat câte un şarpe: pe 
rând, negru, albastru, galben şi alb” zl 


cică Dan Grigorescu, Istoria artei americane, Editura Saeculum 
I.O., Bucureşti, 1997, p. 27. 

Performence-ul 
acţiunea pe care 
realizarea, şi apoi 
utilizarea acestor picturi 
pe nisip o presupun sunt 
elemente ce se pot 
observa ulterior în 
gesturile şi acțiunile lui 
J. Pollock. Mitul şi 


simbolul, chei de 
descifrare a acestor 
Pictură pe nisip, Navajo, desene simetrice, 
regulate, dar în 


reprezentând Prima Zi, vizita lui 


Neyáni Dsilyi la casa de şerpi de întregime abstracte, SE 
la Qogestsò dovedesc a fi în acelaşi 


timp şi posibilități de 
evadare dintr-o lume 
coruptă şi devastată de război, cu privire la care artistul se 
întreba: „Ce lucruri şi-au mai păstrat sensul pe un pământ pe 
care sănătatea morală şi 
intelectuală pare o perversiune, iar decenţa a ajuns să fie 
irelevantă?”?. Apar acum în arta sa imagini totemice, 
ideograme, forme violente, „ca într-o biologie a vietăţilor 
primare”2”. Întoarcere la origini, la un început nealterat, la 
adevărurile simbolurilor şi la prospeţimea artei primitive 
indiene devine o soluţie. 
În lucrările influențate de suprarealiștii refugiaţi, 
pictorul mai păstrează încă aluziile figurative. Pe parcurs 
acestea vor fi însă abandonate, iar artistul ajunge, abia acum, 


*% Din răspunsurile lui J. Pollock la un chestionar al revistei Arts 


and Architecture, nr. 2, febr. 1994, p. 14; citat de Dan Grigorescu în 
Istoria artei americane, p. 285. 
25 Dan Grigorescu, Istoria artei americane, p. 292. 

paradoxal, să realizeze visul suprarealist al auromatismului. 
Din necesitatea de a elimina orice intervenţie a raţiunii 
ordonatoare care ar fi structurat lucrarea în vreun anumit fel, 
J. Pollock inventează o modalitate personală de lucru, action 
painting, „pictura gestuală”, „pictura ca acţiune”, după cum a 
botezat-o H. Rosenberg. Pentru a picta, artistul renunţă la 
tradiționalul şevalet şi aşează lucrarea, de mari dimensiuni, 
direct pe jos: „Mă simt mai aproape de pictură, făcând parte 
din ea, în clipa în care pot să umblu în jurul ei, să lucrez 
concomitent pe toate cele patru laturi şi să mă aflu literal în 
pictură?” 

Dorinţa de „a se afla în interiorul tabloului” pe care 
Kandinsky încerca să o realizeze prin arta sa abstractă 
(dorinţă izvorâtă la pictorul rus din sentimentul de copleşire 
al culorilor, simţit în casa ţărănească sau în bisericile 
moscovite) se împlineşte la J. Pollock „literalmente”. Această 
nevoie de a se fi „în lucrare” nu au simţit-o doar Kandinsky 
şi Pollock. Preferinţa lui Mark Rothko pentru dimensiuni 
mari ale lucrărilor are aceeaşi explicaţie: „A picta lucrări mici 
înseamnă a te plasa în afara propriei experienţe(...) A picta 
lucrări de mari dimensiuni înseamnă a te afla în interiorul 
lor””, 

Mişcându-se în jurul pânzei aşezate pe podea, sau chiar 
deasupra ei, J. Pollock împrăştia culoarea — de multe ori 
vopsele industriale — pe toată suprafața, făcând-o să picure de 
pe o pensulă prea încărcată sau să şiroiască dintr-o cutie 
găurită. 

De unde şi denumirea de dripping dată acestei metode 
picturale prin care suprafața pânzei este acoperită, prin gesturi 


234 J. Pollock, My Painting, în „Possibilities”, nr. 1/1948, p. 79; 
citat de Dan Grigorescu în Istoria artei americane, p. 295. 
25 M. Rothko, I Paint Very Large Pictures, publicat de Kristine 
Stiles şi Peter Selz în Theories and Documents of Contemporary 
Art, University of California Press, 1996, p. 26. 

largi,  hazardate, de o reţea de linii colorate, curbe, pete, 
stropi, care nu mai permit asocierea cu nici o reproducere 
mimetică. Descriind această metode de pictură, J. Pollock 
spunea: 


„Nu lucrez plecând de la desene sau schiţe 
colorate. Pictura 
mea este o pictură 
directă. Felul meu 
de a picta rezultă 
dintr-o dezvoltare a 
unei nevoi. Vreau 
mai degrabă să-mi 
exprim 
sentimentele decât 
să le ilustrez. 
Tehnica nu este 
decât un mijloc de a 
ajunge la această 
afirmație. Atunci 
când pictez, am o 
noțiune generală a 
> ceea ce tocmai fac. 
J.Pollock, The Moon- Pot să stăpânesc 
Woman, 1942 fluxul picturii. Nu 
există accidente tot 

aşa cum nu există nici început şi nici sfârşit”250. 


25% Comentariul lui J. Pollock pentru filmul Jackson Pollock realizat 


în 1951 de Hans Nemuth şi Paul Falkenberg, citat de Edward 
Lucie-Smith în L 'art d'aujourd 'hui, Bookking International, Paris, 
1996, p. 58. 

Intregul tablou devine materializarea unei imense 
mişcări, aparent haotice, dar copleşitoare prin dimensiunile şi 


intensitatea ei. 


J. Pollock pictând. Gestul, teatralitatea 
devin uneori mai importante decât 
rezultatul final al operei, devin opera 
însăşi 


Pictorul 
„trăieşte” legătura 
cu opera sa şi cu 
ritmul universal 
care se aşterne pe 
pânză. Pictând, el 
se integrează în 
armonia cosmică 
prin comuniunea cu 
un tablou care 
devine un în sine : 


„Nu mi-e 
frică să 
schimb, să 

distrug 
imaginea, 
deoarece 


pictura are o viață a ei, iar această viață caut eu să 
o dau la iveală. Doar în momentul în care pierd 
contactul cu tabloul, rezultatul este un dezastru. 


Altfel, totul nu este decât 


acomodare uşoară, iar pictura este o reuşită 


pură armonie, 
»257 


Ritmul şi mişcarea universală care invadează lucrările lui 
J. Pollock par a fi o surprindere pe pânză a dansului cosmic 


257 


J. Pollock, „My painting”, Possibilities I, New York, hiver 


1947-1948; citat de Edward Lucie-Smith în L 'art d’aujourd’hui, p. 


58. 

despre care vorbesc tradiţiile orientale (spre exemplu, în 
doctrina sitrâtman (RV, I, 115, 1) apare ideea că toate lumile 
şi toate ființele sunt legate de Soare într-o vastă 
conspirație”*%. 

Surprinderea acestui dans cosmic, a acestei mișcări 
universale nu aparține, însă, doar spaţiului artistic, în 
Occident. Fizicianul contemporan Fritjof Capra povesteşte 
experienţa ce i-a revelat legăturile profunde între gândirea 
mistică şi fizica modernă: 


„ Mă aflam pe malul oceanului într-o după- 
amiază de vară târzie, priveam valurile 
rostogolindu-se şi-mi ascultam propria respirație 
când, deodată, am avut revelația întregului meu 
univers angajat într-un dans cosmic gigantic. Fiind 
fizician, ştiam că nisipul, pietrele, apa şi aerul din 
jurul meu sunt formate din molecule şi atomi în 
vibraţie, iar acestea la rândul lor, din particule care 
interacționează producând sau distrugând alte 
particule. Ştiam de asemenea că atmosfera terestră 
este permanent bombardată de fascicule de « raze 
cosmice », particule de mare energie care suferă 
multiple ciocniri. Toate acestea îmi erau familiare 
din cercetările mele în fizica energiilor înalte, dar 
până în acel moment le receptasem numai la nivelul 
graficelor, diagramelor şi teoriilor fundamentate 
matematic. Acolo, pe acea plajă, experienţa mea 
trecută se însufleţi; am « văzut » cascade de energie 
revărsându-se din spaţiul în care particulele erau 
create şi distruse ritmic; am «văzut» atomii 
elementelor şi pe aceia ai propriului meu corp prinşi 
în dansul cosmic al energiei; i-am simţit ritmul şi i- 
am « auzit » muzica şi în acel moment am ştiut că 


258 ; : ; 
A. Coomaraswamy, L 'arbre inversé, p. 31. 

acesta era Dansul lui Shiva, zeul dansatorilor, cel 


divinizat de hinduşi”2”. 


LPE N arabe. CEPE (detaliu), 1949 


Nu acelaşi lucru îl mărturisea şi J. Pollock prin dorinţa 
de a se afla „în tablou”, de a face parte din el, de a fi prins în 
totalitate de ritmurile şi de mişcarea universale, cărora 
pictorul nu făcea decât să li se supună, transpunându-le în 
acelaşi timp pe pânză? Şi nu aceeaşi comuniune cu întreg 
universul trebuie să descifrăm şi în cuvintele aproape 
testamentare ale artistului rostite cu doar câteva zile înaintea 
morţii, în 1956: „Vreau să mă exprim pe mine, şi prin mine, 
să exprim bucăţica de univers care este a mea şi pe care o 


29 E Capra, Taofizica, pp. 7-8. 

vreau tălmăcită în limbile vorbite în alte porţiuni ale 
universului sălăşluind în alţi oameni”? Iar unul dintre 
criticii de artă interpretează lucrările pictorului în termeni 
asemănători celor cu care F. Capra descrie „dansul cosmic”: 


„Pollock clasic de la sfârşitul anilor 40 şi 
începutul anilor 50 devine aproape un spectacol al 
naturii, o mişcare de energie pură care poate să ne 
antreneze într-o extremitate cosmică a unei viziuni 
microscopice şi telescopice, perceperea fugitivă a 
unor explozii atomice sau galactice, sau, pentru a 
vorbi în termeni mai tereștri, forța distrugătoare a 
elementelor impalpabile ale naturii cum sunt aerul, 
apa, focul". 


Regăsim aşadar în lucrările lui J. Pollock aceeaşi 
comuniune cu natura, cu întregul cosmos, despre care 
amintesc scrierile mistice. Sfântul Francisc din Assisi vorbea 
cu păsările şi binecuvânta plantele. Întreaga natură era pentru 
el însufleţită şi el se simţea frate cu soarele şi cu luna. În 
romantism reapare această temă a reintegrării în armonia 
cosmică, temă preluată şi din folclor, unde sentimentul 
împlinirii pe care omul îl simte în momentul integrării în 
natură ţine de o anumită raportare religioasă la întregul 
cosmos. 

Despre o anumită spiritualizare a lumii vorbeşte şi M. 
Buber: „În lume [...] nu există nimic corporal care să nu fie 
susceptibil de a fi luminat, nu există nici o materie care să nu 


20 Cf. Allan Kaprow, The Legacy of Jackson Pollock, în „Art 
News”, nr. 6/1958, p. 56; citat de Dan Grigorescu în Istoria artei 
americane, p. 294. 

%1 Robert Rosenblum, Modern Painting and the Northern Romanite 
Tradition, Londres, 1975, p. 203; citat de Edward Lucie-Smith în 
L'art d’aujourd’hui, Bookking International, Paris, 1996, p. 61. 

poată fi înălțată la o întâlnire cu spiritul”2%?, iar Şt. A. Doinaş 
subliniază faptul că raportul cu lumea nu trebuie să fie unul 
de posesie, ci unul de sanctificare a ei. 

Descriind viața religioasă, Nae [Ionescu include 
spiritualizarea lumii ca o etapă în atingerea spiritualităţii lui 
Dumnezeu. Dumnezeu este spiritualitatea prin excelenţă. În 
lume, această spiritualitate se găseşte în om. Dar omul nu 
poate ajunge la spiritualitatea lui Dumnezeu decât prin 
cunoaşterea propriei  spiritualități. Această cunoaştere 
porneşte de la conştiinţa că omul este ființa supremă în 
univers. Gândirea asupra lui Dumnezeu porneşte de la 
lărgirea spiritualităţii, adică însuflețirea şi spiritualizarea 
întregii existenţe. La spiritualitatea fiinţei supreme se ajunge 
prin spiritualizarea naturii, a lumii. De aici şi comuniunea cu 
natura, cu întregul univers, care apare în scrierile mistice ca o 
etapă a cunoaşterii divinității. Abia după ce toate lucrurile 
devin de aceeaşi esenţă cu omul, adică spiritualizate, se trece 
la atribuirea calităţii de spirit şi lui Dumnezeu”%. 
Spiritualizarea lumii nu înseamnă de fapt schimbarea ei. Ea 
rămâne aceeaşi. Omul care o percepe este altul sau mai precis 
altfel. El percepe ordinea tainică a lucrurilor şi ajunge să 
trăiască starea originară a comuniunii dintre om şi natură. 
Autorul anonim al Pelerinului rus relatează astfel această 
etapă: 


„Când am început să mă rog cu inima, tot ce 
mă înconjura mi se arăta într-un chip fermecător: 
pomii, pământul, văzduhul, lumina, toate parcă îmi 
vorbeau, zicând că ele pentru om există, mărturisind 


262 
263 


Martin Buber, Eu şi tu, Ed. Humanitas, Bucureşti, 1992, p. 11. 
Nae Ionescu, Prelegeri de filosofia religiei, Editura Biblioteca 
Apostrof, Cluj, 1994, pp. 189-190. 

dragostea lui Dumnezeu față de om; am înţeles că 
toate se roagă, că toate dau slavă lui Dumnezeu”2%. 


Acelaşi sentiment al comuniunii cu natura şi al 
participării la viaţa universului în mişcare pare a fi 
reprezentat şi în lucrările lui J. Pollock: „Pictura gestuală a lui 
Pollock şi Kline speră să dea naştere unui elan comunicativ 
înrudit cu elanul spiritual al ultimilor mistici ai Evului 
Mediu'”*. 

Repetăm că prin această evidenţiere a elementelor 
mistice din lucrările pictorilor abstracți nu trebuie să 
înţelegem că toţi artiştii ar fi avut o viață mistică, ci doar că, 
în ceea ce îi priveşte, este vorba despre o trăire a actului 
artistic asemănătoare cu trăirea mistică. 

Un alt artist al expresionismului abstract este Willem 
de Kooning pe care îl amintim în acest context datorită 
concepţiei sale cu privire la arta abstractă. Există în lucrările 
sale şi aluzii figurative, imagini deformate ale corpului 
feminin, însă aceste trimiteri vagi nu fac decât să nege 
oarecum subiectul concret de la care au pornit şi să se 
constituie ca un  „non-environement”  (,,non-mediu- 
înconjurător”) 6s. 

Concepția sa despre abstracție se apropie mult de cea a 
lui Malevich: 


„Cuvântul abstract e proiectat de farul 
filosofilor şi pare a fi una din razele pe care ei le-au 
aruncat în mod particular asupra artei...în clipa în 
care abstractul intră în pictură el încetează să fie 
ceea ce e când e folosit în scris. El devine un 


264 pelerinul rus, traducere de Paulin Lecca, Editura Sophia, 
Bucureşti, 2002, pp. 45-46. 

25 Edward Lucie-Smith în L 'art d'aujourd "hui, p. 16. 

*% Dan Grigorescu, Istoria artei americane, p. 296. 

sentiment care ar putea fi explicat, probabil, şi cu 
ajutorul altor cuvinte. (...) Pictorul are nevoie de 
multe lucruri până să ajungă la abstract sau la 
nimic”? 


Tot o negație a lumii înconjurătoare este şi arta lui Mark 
Tobey. Însă modalitatea de a spune acest lucru este total 
diferită de cea a lui W. de Kooning. Mark Tobey face parte 
din „Şcoala de la Pacific”, inițiată de cealaltă parte a 
continentului american, iar lucrările sale se diferențiază de 
cele ale artiştilor din „Școala de la New York” în sensul că nu 
sunt de mari dimensiuni, iar hazardul nu este cel care dictează 
realizarea operei. 


Willem de Kooning, Willem de Kooning, Gotham News, 
Woman, II, 1952 1955 


27 Reprodus în antologie de texte New York School, The First 


Generation, publicată de Maurice Tuchman, Greenwitch, f. d., 
1972, p.47; citat de Dan Grigorescu în Istoria artei americane, p. 
291. 

Arta sa datorează mult caligrafiei japoneze pe care 
artistul o studiase, împreună cu filosofia budistă, în stagiile 
sale din Orient. De aici el se întoarce cu o concepţie după 
care esența, spiritul universal, pătrunde aparenţa unei lumi 
iluzorii. 


Mark Tobey, Space Rhythms, Mark Tobey, Meadow, 
(1969) (1968) 

De unde o atitudine de negare a realității vizibile, 
concretizată prin acoperirea unor imagini picturale în care 
subiectul poate fi încă recunoscut, cu o reţea foarte fină de 
linii albe ce se întretaie în toate direcţiile, formând un fel de 
țesătură deasă prin care doar anevoie se mai pot întrezări 
fragmente din imaginea iniţială. Această țesătură compactă 
numită de către artist „scriitură albă”, o linie neîntreruptă care 
acoperă întreaga suprafaţă, este inspirată din continuitatea 
liniei caligrafice japoneze. 

Am amintit doar câţiva dintre artiştii care creează în 
spaţiul american. Aproximativ în aceeaşi perioadă, în Europa 
cercetările în domeniul abstracției încearcă să valorifice 
calităţile expresive ale materiei. 

Mark Tobey, Scriitura albă Mark Tobey, Sonata, 1975 


Materialitate şi limbaj 


În manifestul pe care mișcarea japoneză Gutai se 
precizează: „...Gutai nu trebuie să transforme materia. Arta 
Gutai dă viaţă materiei”7S5. Această părere, chiar dacă nu 
aparţine unui artist european, ci unuia din spaţiul nipon, este 
totuşi semnificativă pentru ceea ce a însemnat „arta 
informală”. 

Despre integrarea în natură am amintit în paragraful 
precedent, cu privire la lucrările lui J. Pollock. Acolo era 
vorba de mişcarea cosmică, de perceperea ritmului ascuns al 
universului. Acum însă nu mai este vorba de empatia cu 
dinamismul ascuns al lumii, ci de „însufleţirea” acesteia, cu 
sensul pe care îl dădea acestui termen Nae Ionescu. Materia 
nu mai este o masă neînsufleţită pe care spiritul o modelează 
după propriul plac. Ea are viaţa sa pe care omul trebuie să o 
descopere, descoperindu-se pe sine. Calea spre viaţa materiei 
este de fapt calea lăuntrică, drumul cunoaşterii interiorităţii 


A 


268 Jiro Yoshihara, „Manifesto of Gutai art”, în Geijutsu shincho, 
Tokyo, 1956; Lea Vergine, Art on the Cutting Edge, A Guide to 
Contemporary Movements, Skira, Milano, 2001, p. 24. 

137 


Imanenţă şi transcendenţă în arta abstractă 
umane. Cunoscându-te pe tine, ţi se dezvăluie sensul ascuns, 
rațiunea de a fi a întregii ființări. lar în acel moment 
sentimentul unităţii de esenţă a întregii creaţii apare evident. 
Textul medieval consemnează cu claritate com-uniunea, 
unirea tainică dintre om şi natură: 

„Lăudat să fii Tu, Domnul meu, 

cu toate creaturile 'Tale, 

mai ales stăpânul frate soare, 

căci el este ziua 

şi ne dăruieşte prin el lumina. 

Şi el este frumos şi strălucitor, şi în mare strălucire. 

El poartă chipul tău, Preaînalte. 

Lăudat să fu Tu, Domnul meu 

prin sora lună şi prin stele 

pe care Tu le-ai creat pe cer, 

luminând strălucitor, preţioase şi frumoase. 

Preamărit să fii Tu, Domnul meu, 

prin fratele vânt şi prin aer şi prin nori 

Şi prin cerul senin şi vreme bună, prin care dăruieșşti 
creaturilor viaţa. 

Preamărit să fii Tu, Domnul meu, 

prin sora apă, ea este atât de folositoare, 

Şi smerită şi prețioasă şi curată. 

Preamărit să fii Tu, Domnul meu, 

prin fratele foc, 

prin care Tu luminezi noaptea 

Şi este frumos şi demn de dragoste 

Şi puternic şi tare. 

Preamărit să fii Tu, Domnul meu, 

pentru sora noastră, mama glie, 

care ne hrăneşte şi ne călăuzeşte şi ne aduce roade 
felurite, 

Şi flori multicolore şi ierburi” ®. 


Pentru cel care trăieşte sentimentul comuniunii cu natura, 
aceasta i se înfăţişează ca o lucrare divină, „ca o mare frescă 
revelatoare”? cum spune Lucian Blaga. Lumea materială nu 
era un spaţiu inert, mort, nici pentru societăţile primitive care 
o vedeau ca pe un loc al deschiderii şi al epifaniei: 


„omul societăţilor tradiționale nu putea trăi 
decât într-un spaţiu « deschis » către înalt, în care 
ruptura de nivel era simbolic asigurată şi în care 
comunicarea cu lumea cealaltă, lumea 
« transcendentală » era ritual posibilă”. 


Descoperirea vieţii materiei poate fi esenţa curentului 
artistic „informal”, născut în Parisul devenit din nou centru al 
vieţii culturale după cel de-al doilea Război Mondial. Din 
punct de vedere al execuţiei tehnice, accentul este pus pe 
gestul spontan şi pe refuzul oricărei structuri compoziționale. 
Artiştii încep să se exprime folosind materiale păstoase, 
grunduri, ghipsuri, întinse fără nici o formă pe pânză cu 
pensula sau spatula. Jean Dubuffet şi Jean Fautrier sunt doi 
dintre cei mai importanţi artişti ai acestui curent. 

Datorită petelor de culoare dezordonate împrăştiate pe 
suprafaţa pânzei, lucrările lui G. Mathieu şi cele ale lui Wols 
(Alfred Otto Wolfgang Schiiltze, 1913-1951) au fost 
denumite „taşism” (tachisme de la francezul ,„ tache”=pată). 


*% Scrierile Sfântului Francisc din Assisi, traducere de Maria 
Raica, Colecţia Revistei „Arca”, Arad, 1994, pp. 94-95. 
T, Blaga, Opere, vol. X, Editura Minerva, Bucureşti, 1987, p. 
269. 
M. Eliade, Sacrul şi profanul, traducere de Rodica Chira, 
Editura Humanitas, Bucureşti, 1992, p. 42. 

Georges Mathieu, A/kaest, Georges Mathieu, Festival in 


1967 


Norwich, 1957 


Georges Mathieu (n. 1921) îşi intitulează arta „abstracţie 


1959 


lirică”. Petele sale de culoare sunt 
aruncate într-un gest spontan pe pânză, 
iar liniile sunt aleatorii, întretăindu-se şi 
amestecându-se în aşa fel încât creează 
o multitudine de direcţii şi trasee ce par 
a conserva pe pânză o explozie 
invizibilă şi haotică: Composition en 
rouge sur brun (1952) sau Les 
Capetiens partout (1954). În această 
ivire neaşteptată a picturii pe care am 
interpretat-o ca pe un fenomen saturat, 
criticul de artă Werner Haftmann 
descifrează totuşi unele concepte 
definitorii: 


„Trei concepte intervin în opera 
lui şi îi dau certitudine şi 
continuitate: jocul, sărbătoarea şi 
sacrul. În jurul acestei triade se 
joacă imaginaţia sa. Dar faţă în 


faţă cu vidul eliberator al pânzei, el o acoperă de 
arabescuri fugitive asemănătoare semnăturilor personale 

care, în cazul succesului tabloului, lasă după ele o urmă 


splendidă care reprezintă eliberarea de Angst”? . 


Jean Dubuffet, Jean Fautrier, Desnudo, 1946 
Campagne heureuse, 
1944 


Alţi artişti care au continuat tendinţele „abstracţiei lirice” 
au fost Hans Hartung şi Pierre Soulages. Arta lor poate găsi 
afinități şi cu pictura păstoasă a lui Karel Appel (n. 1921), 
gestualitatea lui Karl Otto Götz (n. în 1914) sau cu limbajul 
de semne al lui Cy Twombly (1928) ce trimite la grafitti. 

Acestea sunt direcţiile abstracte care pun accent pe 
hazard şi sensibilitate, însă există şi mișcări artistice care 
încearcă să ducă mai departe abstracția geometrică iniţiată de 
P. Mondrian şi, oarecum, şi de Kasimir Malevich. Tendinţa 


72 W, Haftmann, „Master of Gestual Abstraction”, Abstract Art 
since 1945, Londres, 1971, p. 48, Edward Lucie-Smith în L'art 
d'aujourd hui, p. 101. 

geometrică din pictura americană a anilor '50 încearcă să 
concilieze „noua obiectivitate” cu „suprematismul!”. 


Arta în căutarea perfecțiunii 


Abstracţia pe care o iniţiază P. Mondrian”” este un 
demers de „denaturalizare” prin care imaginea lumii reale 
este treptat eliminată din lucrare. Fuga din faţa naturii şi 
refugierea în abstract, specifice, după W. Worringer, 
popoarelor orientale, se poate aplica şi artei pictorului 
olandez. 


B Ri a .... 
9 [] 
i P Îndepărtarea de 
natură şi respingerea 
materiei are, pentru 
P. Mondrian, şi 
semnificații 
religioase. Tentația 
de a deveni pastor 
protestant marchează 


ŞI dimensiunea 

- artistică a pictorului. 

P. Mondrian, Broadway Boogie Chiar dacă a optat 
Woogie (1942-43) pentru artă, P. 


Mondrian rămâne 
marcat de ideea protestantă după care materia este considerată 
inferioară în ordinea spiritului. Arta, care lucrează cu materia 


273 a a SR SE ; ; 
Pentru problema denaturalizării în lucrările lui P. Mondrian vezi 


Codrina Ioniță, Invizibilul în arta abstractă a secolului XX, Editura 
Tehnică, Chişinău, 2004, pp. 54-61. 

şi imită materia, nu putea fi socotită o îndeletnicire spirituală. 
Dorinţa de a o elibera îl determină pe P. Mondrian să 
descopere în artă fundamentul absolut, structura constituantă, 
ordinea divină. Puritatea formei este căutată prin schematizări 
şi abstractizări continue. Cubismul este una din treptele pe 
care artistul le parcurge pentru a se îndepărta progresiv de 
lumea fenomenală şi de a reda realitatea noumenală. Prin 
simplificări ale experiențelor picturale anterioare, P. 
Mondrian ajunge la imagini ce se constituie din suprafețe 
tensionate doar de verticale şi orizontale. 


P. Mondrian, Compoziţie cu P. Mondrian, Compoziție cu 
gri şi brun, 1918 roşu, galben şi albastru, 1921 


După Henry Maldiney, principiul artei abstracte este 
de „a elibera Universalul, transpunându-l în operă”, Arta 
lui P. Mondrian imită această Formă Perfectă, formă 
structurată încă din vechime prin teoria pythagoreică, prin 
„numerele sacre” şi „proporția de aur”. Structurile şi 
raporturile perfecte, ascunse în arta antică, medievală sau 
renascentistă, sunt relevate în lucrările lui P. Mondrian, unde 
verticalele şi orizontalele sunt organizate după numărul de 


2 Ty, Maldiney, Ouvrir le Rien, L 'art nu, p. 226. 

aur. Arta pictorului olandez se dezvăluie ca o imagine a 
invizibilităţii, ea face vizibil principiul invizibil al lumii. 

O continuare în contemporaneitate a artei lui P. 
Mondrian este arta minimală, care micşorează la extrem 
influenţa sensibilităţii personale a artistului asupra operei de 
artă, pentru a atinge perfecțiunea matematică şi geometrică. 

Însă, dacă la P. Mondrian această perfecţiune 
geometrică avea semnificații spirituale, pentru artiştii 
minimalişti forma ajunge uneori să fie considerată formă în 
sine, ruptă de orice semnificaţie. 


Spre Nimic 


În Statele Unite, la sfîrşitul anilor *50, apare un curent 
abstract numit „noua abstracţie” (postpainterly abstraction), 
care continuă cercetările asupra culorii realizate la Bauhaus. 
Artişti ca Mark Rothko (1903-1970), Barnett Newman 
(1905-1970), Ad Reinhardt (1913-1967) sau Kenneth Noland 
preiau de la Bauhaus preferința pentru forme geometrice şi 
linii clare. Dar dacă putem vorbi despre o influenţă la nivel 
formal din partea şcolii germane, în ceea ce priveşte 
concepţia despre artă, cele două curente se deosebesc radical. 
La Bauhaus arta era concepută oarecum ca o completare a 
tehnicii, iar latura sa utilitară era mult apreciată. Pentru artiştii 
din „noua abstracţie”, influenţaţi de filosofia Asiei orientale — 
budismul zen -, arta, prin câmpurile mari de culoare 
monocromă, caută să producă un efect meditativ. 

Adolph Gottlieb încearcă să redea forţa miturilor şi 
simbolurilor primitive printr-o reevaluare contemporană. 
Pentru aceasta lucrările sale vor reproduce la scară imensă 
semne pictografice cu valoare de simbol. Pictograme enorme 
invadează pânzele sale, ocupând treptat întreaga suprafaţă. 

Abandonează definitiv compoziţia tradiţională şi plasează în 
centru imaginile sale heraldice. 


— „iuti 
Mark Rothko, Bandă Mark Rothko: Fără 
oranj (1956) titlu (1955) 


Lucrările lui Mark Rothko par, iniţial, să evoce „o lume 
cvasimitică, visurile unor începuturi protozoice pe țărmurile 
unui timp nou” şi trimit oarecum la figurativ: Martiraj 
(1945), Entombment — Mise au tombeau, (1946). Pictura lui 
se va transforma ulterior într-o artă care nu mai are „nici O 
legătură directă cu vreo experienţă vizuală particulară”?'6, 
este o „artă în afara oricărei experienţe vizuale”277) în care 
benzi late de culoare pură sunt aşternute în straturi suprapuse 
pe pânză. Artistul va căuta să înlăture prin arta sa orice 


5 M. Rothko, The Romantics Were Prompted, în „Possibilities”, nr 


1/1948, p. 84; citat de Dan Grigorescu în Istoria artei americane, p. 
298. 
276 M. Rothko citat de Edward Lucie-Smith în L'art d 'aujourd hui, 
„84. 
brr M. Rothko citat de Dan Grigorescu, Istoria artei americane, p. 
298. 

obstacol care s-ar putea interpune între imaginea pictată şi 
privitor. Această imagine este de fapt, în majoritatea 
cazurilor, constituită din suprafeţe rectangulare cu contururi 
estompate, care plutesc parcă pe un fond de culoare mai 
deschisă. 


„Colorfield” a fost numită arta sa. Orice aluzie la vreo 
imagine cunoscută trebuie înlăturată şi ştearsă din mintea 
privitorului în momentul când acesta priveşte opera. Un vid, 
un gol al conştiinţei trebuie să se instaleze pentru ca în acest 
vid şi dincolo de orice reprezentare a lumii, să poată pătrunde 
liniştea pe care o caută misticul oriental. 


„Progresia operei artistului trebuie să trimită 
spre claritate, spre suspendarea oricăror obstacole 
interpuse între pictură şi idee şi între idee şi 
observator. Ca exemple ale acestor obstacole, aş cita 
între altele, memoria, istoria sau geometria” S, 


Se poate vorbi despre o comuniune aproape religioasă 
pe care o cere receptarea operelor sale. Între 1965 şi 1967 M. 
Rothko lucrează la „Capel Paintings”, aşa numitele picturi 
mistice care decorează capela ecumenică din Huston, Texas. 
Adolph Gottlieb şi Mark Rothko susțin în 1945 că 
„formele plate, lipsite de relief, distrug iluzia şi revelează 
adevărul”?”?., Putem vedea aici o kenoză a imaginii 
asemănătoare celei pe care J.-L. Marion o atribuie icoanei. 
Analiza filosofului francez pleacă de la constatarea că în 


"5 M. Rothko, Artist’s Statements, catalogue de Pexposition „ New 


American Painting”, Museum of Modern Art, 1958-1959, citat de 
Edward Lucie-Smith în L 'art d 'aujourd 'hui, p. 85. 

27 Într-o scrisoare către redacție, publicată în „The New York 
Times”, 13. VI. 1943, secț. 2, p. 9; citat de Dan Grigorescu în 
Istoria artei americane, p. 294. 

societatea contemporană imaginea devine o lume în sine. Ea 
invadează de pretutindeni cerând şi impunând să fie privită. 
Imaginea televizuală, imaginea publicitară, până şi imaginea 
personală. Însă imaginea aceasta este o imagine care nu mai 
are nici un prototip, nici un original. Nu mai este vorba aici 
de imaginea simbolică, aşa cum o vedea Eliade, imaginea 
care trimitea la o altă realitate, la Realitatea „reală”, 
adevărată, şi nu iluzorie. Imaginea care invadează acum 
întreaga noastră existenţă, de la ştiri până la reclame, nu mai 
are alt original decât ea însăşi, nu mai trimite spre nici o altă 
realitate decât propria ei vizibilitate. Rapiditatea cu care se 
succed imaginile televizuale nu mai permit spectatorului să 
facă distincția între o imagine care are în spatele ei un 
original şi alta care este doar o ficţiune. Toate imaginile devin 
astfel ficţiune şi îşi pierd realitatea. Însă ele exercită o 
asemenea fascinaţie încât privitorul nu numai că rămâne 
ațintit în faţa ecranului, dar tinde să devină el însuşi o 
imagine. Idolatria imaginii se manifestă cu o violenţă 
comparabilă cu cea a armelor sau a ideologiilor. Imaginea 
cere cu orice preţ să fie văzută pentru ea însăşi şi indiferent de 
originalul ei invizibil”5. În mod normal, imaginea ar trebui să 
fie o modalitate de a face vizibil originalul invizibi. Tiranica 
imagine contemporană pretinde numai pentru ea vizibilitatea, 
negând originalul. Însă imaginea autentică ar trebui să trimită 
spre un altceva. Originalul nu este niciodată văzut şi acesta 
este şi rolul imaginii, de a face vizibil un invizibil. 

Icoana ar putea fi, într-o oarecare măsură, un exemplu 
pentru o astfel de imagine care nu trimite la ea însăşi, nu se 
slăveşte pe sine, ci îndreaptă privitorul spre prototipul ei 
nevăzut. Ea nu este de fapt o imagine care să oprească 
privirea asupra ei. Esenţa icoanei nu este aceea de a aduce la 
vizibilitate invizibilul sau o parte a lui, ci dimpotrivă, de a 


*% J L, Marion, Crucea vizibilului, pp. 80-84. 

trimite dincolo de vizibilitatea propriu-zisă, spre invizibil, de 
a anula ceea ce se poate vedea concret în ea, imaginea, pentru 
a trimite la prototipul ei. În icoană privirea nu se opreşte de 
spectacolul care se oferă, icoana nu se constituie ca un obiect 
estetic constituit de privirea mea pentru că în icoană se 
încrucişează două priviri. Prin icoană o altă privire mă 
priveşte pe mine. Nu eu sunt cel care privesc, ci eu sunt cel 
privit. În acest fel imaginea vizibilă nu mai ecranează, ea se 
lasă străpunsă de cele două priviri. Vizibilul unei icoane 
slăbeşte în acest fel. El nu se afirmă, nu se numeşte pe sine. 
Imaginea se estompează pentru a lăsa ca aceste două priviri să 
se încrucişeze. 

Hristos este cea dintâi icoană a lui Dumnezeu. Nu pentru 
că în întruparea sa ar trebui să 
vedem o parte a Tatălui invizibil, 
ci tocmai pentru că trupul său se 
sustrage vizibilului, se oferă spre 
distrugere şi desfigurare tocmai 
pentru ca în Hristos să poată fi 
văzut doar Tatăl prin faptele sale 
şi nu ca imagine*!. 

În arta contemporană se 
observă o tendință asemănătoare 
de estompare a imaginii, o kenoză 
a ei, o slăbire si o ştergere astfel 
| încât spectatorul nu mai are ce să 
Mark Rothko: Fără vadă. Imaginea nu se mai arată pe 
titlu.Roşu, 1956 sine, nu se mai constituie un 

spectacol. J.-L. Marion aminteşte 
în acest sens curentele contemporane ca minimalismul, arte 
povera sau reade made. 

Părerea mea este că această lhpsire de vizibilitate a unei 
imagini pentru ca ea să poată trimite spre un altceva față de ea 


%! Ibidem, pp. 92-98. 
148 


Codrina Laura Ioniță 


însăşi se potriveşte mai ales „noii abstracții”, în special lui 
Mark Rothko şi Barnett Newman. Lucrările acestor doi artişti 
sărăcesc într-adevăr imaginea, o golesc tocmai pentru a 
trimite spre un absolut care depăşeşte orice fel de imagine şi 
reprezentare. 

Arta minimală nu cred că poate fi interpretată în acest 
fel. Este adevărat că şi ea propune o reducere la minim a ceea 
ce este oferit spre vedere, o restrângere drastică a mijloacelor 
de expresie prin folosirea formelor geometrice regulate, cub, 
sferă, cilindru, paralelipiped. Însă imaginea aceasta pe care o 
oferă arta minimală nu trimite spre nici un invizibil, nu 
trimite spre nimic altceva decât spre ea însăşi. Tocmai pe ea 
însăşi intenţionează să se facă vizibilă, şi nimic altceva. 

Nu există nici o transcendenţă, nimic spre care ea să 
trimită în afară de spectacolul 
propriei imagini. Artiştii înşişi 
mărturisesc că dincolo de imaginea 
văzută nu mai este nimic. „Pictura 
mea este fondată pe faptul că 
singură figurează ceea ce poate fi 
văzut. Este în mod real un obiect. 
(...) Ceea ce vedeți este ceea ce 


vedet”??? 
Chiar dacă îşi are originea în 
postpainterly abstraction, 
Barnett Newman, minimalismul se îndepărtează totuşi 
Who's afraid of de originea sa. Total opuse 
RedYellow & Blue, minimalismului cred că sunt 
1966 lucrările lui Barnett Newman (1905- 


282 Frank Stella, tiré de « Questions to Stella and Judd » de Bruce 


Glaser, publié par Lucy Lippard, Art News, vol. 65, nr. 5, 
septembre, 1966, p. 58; citat de Edward Lucie-Smith în L'art 
d'aujourd 'hui, p. 343. 

1970) care face parte din „noua abstracție”. Chiar dacă nici 
ele nu reprezintă nimic altceva decât nişte suprafeţe uniforme, 
aceste „câmpuri colorate?”  (colourfielde) depăşesc 
obiectualitatea pentru a atinge liniştea absolută. 

Tablourile lui B. Newman nu mai lasă loc întâmplării şi 
spontaneității, ci sunt construite cu intenționalitate reflexivă: 
„Tablourile mele, spune el, nu sunt o mânuire a spațiului, ele 
nu sunt legate de o reprezentare picturală, ci de o senzație 
picturală” Monocromia realizată prin tentele succesive de 
culoare plată înlătură orice iluzie de spațiu. Senzația 
temporală a lucrărilor lui, consideră R. Rosenblum, aminteşte 
de senzația de infinit a spațiului şi timpului din Călugăr la 
țărmul mării (1808-1809) de C. D. Friedrich (1774-1840). 


p 


Barnett Newman , Caspar David Friedrich, 
Focul alb I, (1954) Călugăr la ţărmul mării (1808- 
1809) 


Există o căutare a absolutului în majoritatea lucrărilor 
expresionismului abstract şi ale „noii abstracții”, aşa cum 
exista şi în pictura romantică germană: „Împingând pictura 
până la limita extincţiei, Newman învaţă să o trăiască mai 
mult ca un act al credinţei decât ca un atribut normal al 
culturii moderne”?%. „Un tablou de Newman nu vrea să 


83 H, Rosenberg, The Re-Definition of Art, p. 97; citat de Edward 
Lucie-Smith în L 'art d 'aujourd 'hui, p. 91. 

demonstreze că durata depăşeşte conştiinţa, el vrea să fie 
însăşi evenimentul, clipa care se desfăşoară...Un tablou de 
Newman este un înger. Nu vesteşte nimic, ci este el însuşi 
Buna-Vestire” (J.-F. Lyotard) 


Arta ca „obiect” 


Hard-edge e una din orientările care moştenesc 
geometrismul lui P. Mondrian. Născută din „noua abstracție”, 
Hard-edge încearcă să fie o îmbinare a abstracției geometrice 
a începutului de secol cu expresionismul abstract: „Am 
considerat că amândoi aceşti poli — Mondrian, care a 
reprezentat obiectivitatea, şi Pollock, care a reprezentat 
suprema subiectivitate — pot fi făcuți să se întâlnească”%*, 
declara Al Held, unul din artiştii importanţi ai mişcării. Frank 
Stella, Ellsworth Kelly sau Kenneth Noland încearcă să 
realizeze picturi ale căror valoare să fie aceea de „obiect în 
sine”: „sensul inerent al unei picturi Hard-edge este simpla ei 
prezenţă ca obiect pictat”%”. 

Pictura văzută ca un obiect determină receptarea ei ca pe 
o simplă „arie colorată cuprinsă între marginile ramei. 
Formele şi culorile sunt astfel echilibrate încât nici una dintre 
ele să nu pară că ar veni mai aproape sau s-ar îndepărta de 
privitor”2%6. 

Lucrarea devine astfel doar o suprafaţă cu calităţi optice 
unde privitorului i se interzice să pătrundă, „el e ţinut în afara 


*% Dore Ashton, Al Held, în „Studio International”, 1964, p. 210; 
citat de Dan Grigorescu în Istoria artei americane, p. 325. 
285 M. Baigell, citat de Dan Grigorescu în Istoria artei americane, 
p. 326. 

Dan Grigorescu, Istoria artei americane, p. 326. 

ei, are dreptul doar s-o observe ca pe un obiect”. Frank 
Stella pare a întruchipa cel mai bine în pictură această 
concepţie după care arta trebuie epurată de orice emoție 
pentru a deveni o construcție geometrică ce „nu se adresează 
decât nervului optic”?%. Pictura lui F. Stella devine pur 
decorativă, iar geometriile sale colorate sunt dungi paralele ce 
urmăresc îndeaproape marginile şasiului sinuos. 


În imagine, o lucrare a lui Donald Judd, Fără titlu, 1966 
Donald Judd, Fără titlu, la 

stânga şi una a lui Frank 

Stella, Nunca Pasa Nada, la 

dreapta, 1964 


Dan Grigorescu consideră op-art-ul ca fiind foarte 
apropiat de mişcarea Hart-edge. Richard Anuszkiewitcz 
defineşte curentul ca având preocupări experimentale în 
domeniul culorii şi al efectelor ei. Accentul este pus mai ales 
pe efectul culorilor complementare şi juxtapunerea lor la 
intensitate maximă, creând astfel o senzaţie dinamică. 
Lucrările se bazează pe construcţii strict geometrice sau 
algebrice. Însă Ad Reinhardt, care face şi el parte din curentul 


EG Synge, Art, Non-Art, Counter-Art, în „The Vibrant”, dec, 


1971, p. 68; citat de Dan Grigorescu în Istoria artei americane, p. 
326. 

288 Peter Fowler, Interview with Kenneth Nolland, în „The Arts”, 
2/1969; citat de Dan Grigorescu în Istoria artei americane, p. 326. 

op-art, se îndreaptă spre „un misticism de origine 
extremorientală”2* şi spre o filozofie a 


„obiectului clar definit, independent şi separat 
de toate celelalte obiecte şi determinări, de 
circumstanţele în care nu putem să desluşim ce 
avem de ales sau din care nu putem face ce-am voi 
să facem, al căror înţeles nu-l putem desprinde sau 
tălmăci, din care nu putem extrage absolut 
nimic”. 


La sfârşitul anilor '60, sculptoriţa Patricia Johanson 
realizează o lucrare care va fi considerată” la originea a 
două curente importante în postmodernism, arta minimală şi 
land-art-ul. Lucrarea sa este o linie continuă, lungă de şapte 
mile, trasată pe teritoriul unde i se afla casa. Gestul de a plasa 
lucrarea direct în natură se va afla la originea „artei 
pământului”, arta care nu mai are alt suport şi nici alt material 
decât natura însăşi; faptul că lucrarea reprezintă o simplă linie 
va genera o preocupare pentru exprimarea cât mai 
simplificată, din care orice subiectivitate să fie exclusă. 


Arta în natură 


In anii 70 există o tendinţă de a „înlătura barierele dintre artă 
ŞI viaţă”, de a nu mai realiza opere care să fie doar percepute 
cu detaşare intelectuală, ci lucrări în care privitorul să poată 


289 Dan Grigorescu, Istoria artei americane, p. 323. 

2R Răspuns la un chestionar publicat în revista „It is”, nr. 2/1966, 
citat de Dan Grigorescu în Istoria artei americane, p. 324. 

”I Dan Grigorescu, Istoria artei americane, p. 351. 

pătrunde efectiv. Această tendinţă îşi găseşte începuturile încă 
în Avangardă, în manifestările anilor '20-30 prin care 
obiectul casnic este expus ca lucrare artistică. Ulterior, pop- 
art-ul se exprimă, de asemenea, prin utilizarea obiectelor. 
Tendinţa artiştilor din anii '60 de a folosi în lucrări obiecte 
luate din mediul ambiental a fost influenţată pe de o parte de 
gesturile artistice ale lui M. Duchamp, iar pe de altă parte de 
extraordinara libertate de expresie pe care expresionismul 
abstract o impusese ca normă. 


Carl Andre, Eight Reversed Dan Flavin, Fără titlu, 
Steel Corner, 1978 1996 


„Arta ambientală” din anii *70 propune lucrări în care 
spectatorul nu mai este doar un simplu privitor, ci un 
participant activ care poate pătrunde în operă şi uneori o 
poate modifica. Această aşa-zisă tendință de „eliminare a 
barierelor dintre artă şi viaţă”, manifestată în anii '70, 
transformă expoziţiile în „ambiente totale”. Mişcarea se 
constituie ca o reacţie împotriva concepţiei după care opera 
de artă este un obiect expus spre admiraţie şi, eventual, spre 
comercializare. Lucrările artiştilor, chiar dacă mai sunt încă 
prezente în expoziţii, devin un fel de dublare sau de 

ornamentare a spațiului ambiental. Privitorul nu mai este 
invitat să privească, ci să se cufunde, să pătrundă în operă şi 
să o perceapă în acest fel din interior. 

Carl Andre realizează pardoseli din scânduri negeluite, 
aşezate pe toată suprafaţa galeriei, astfel încât spectatorul este 
nevoit să „calce în picioare” lucrarea. Les Levine ocupă de 
data aceasta nu podeaua, ci pereţii galeriilor, pe care-i 
tapetează în întregime cu sculpturi modulare din plastic, iar 
Dan Flavin creează adevărate incinte cu ajutorul luminii 
fluorescente colorate. Dorinţa de a realiza lucrări care să fie 
din ce în ce mai cuprinzătoare îl determină pe Tony Smith să 
expună o sculptură intitulată Fum (1967) în care este 
încorporat tot spaţiul expozițional. Lucrarea este o structură 
de coloane şi de arcuri de dimensiunile unei întregi galerii, în 
care privitorul poate pătrunde pentru a admira opera din 
interior. Am putea spune că este o lucrare în întregime 
abstractă. Publicul ajunge să se afle înăuntrul ei, să îi 
„trăiască” existenţa şi nu doar să o privească??. 

Ce înseamnă în acest caz „eliminarea barierelor dintre 
artă şi viaţă”? Despre ce artă şi despre ce viaţă este vorba în 
acest slogan care se constituie ca cerință pentru arta 
ambientală? Concepţia artistică unde operele pot fi studiate, 
privite, admirate şi „trăite” din interior pare a fi o realizare 
literală a dorinţei exprimată de la Kandinsky până la J. 
Pollock, de a te afla în interiorul lucrării. Atât privitorii cât şi 
artiştii sunt acum efectiv în lucrare, îi trăiesc conţinutul ei 
fizic, material. 

Pentru W.Kandinsky, a fi în interiorul operei nu implica 
deloc o realizare fizică a acestui lucru, o materializare 
concretă. Era vorba pur şi simplu despre sentimentul de a fi 
copleşit spiritual de operă, de a o trăi la o asemenea 


292 i f ; i 
Dan Grigorescu, Istoria artei americane, p. 351. 

intensitate încât nimic în jur sa nu mai aibă importanţă. Nu 
obiectul de pe perete te copleşea, căci el era un simplu suport 
material, ci opera de artă care trecea dincolo de obiect. Pentru 
J. Pollock, a fi în interiorul tabloului capătă deja un sens mult 
mai concret. Artistul doreşte să se simtă in interiorul lucrării 
ŞI, pentru aceasta, se aşează efectiv deasupra pânzei pictate. 
Bineînţeles că aici este vorba şi de o pătrundere în ceea ce 
opera este dincolo de suportul său material, de empatia cu 
ritmul şi cu mişcarea ce prind chip pe pânză. Pentru arta 
ambientală, această descindere în interiorul lucrării devine din 
ce în ce mai concretă, aşa cum este cazul luicrării lui Tony 
Smith, unde atât privitorul, cât şi artistul, intră efectiv în 
lucrarea-incintă, în lucrarea-cameră. „Trăirea” lucrării are, în 
acest caz, un sens cât se poate de concret: trăirea 
sentimentului de a te afla fizic în interiorul unui spaţiu închis. 
Există şi aici, desigur, o trăire a operei de artă, un sentiment 
al comuniunii cu ea, care este determinat de ceea ce este 
opera de artă dincolo de suportul său material, însă în acest 
caz, sentimentul empatiei cu opera invizibilă este mult 
diminuat de impresia puternică provocată de faptul de a te 
afla în interiorul materialităţii operei. 

Am putea spune că, de la Kandinsky până la arta 
ambientală, „trăirea” unei opere de artă s-a degradat treptat. 
Iniţial, a fi în operă nu avea decât un sens spiritual. Ulterior, 
treptat, artiştii au simţit nevoia de a exemplifica din ce în ce 
mai concret acest lucru. 

În planul limbajului s-ar putea face o paralelă cu 
diferenţa dintre metaforă şi comparaţie. Metafora este doar 
sugestie, este artă pură, este completa spiritualizare din 
operele lui W. Kandinsky. Comparaţia în schimb este o 
metaforă vulgarizată, o metaforă explicitată, care îşi pierde 
din calităţile artistice. Arta lui W. Kandinsky este o sugestie 
doar, o invitaţie adresată spiritului de a pătrunde în intimitatea 
tabloului. Arta ambientală este o invitaţie adresată corpului. 
Privitorul este poftit să pătrundă fizic în lucrare. Este ca şi 

cum el nu ar mai fi capabil să perceapă un conţinut prea subtil 
al unei opere şi are nevoie de o explicaţie concretă, pe 
propriul său corp. Ca şi cum artistul exemplifică în planul 
corporalităţii ceea ce privitorul ar trebui să simtă doar în plan 
spiritual. 

Revenind la „ruperea barierelor dintre artă şi viaţă”, ne 
întrebăm: care artă trebuie întoarsă din nou la viaţă şi de ce? 
Şi ce este viaţa aceasta la care trebuie întoarsă arta? 


Tony Smith, Moondog, Robert Smithson, Colț de 
model 1964, fabricat în oglindă cu coral, 1969 
1998-1999 


A dori să restabileşti „legătura dintre artă şi viaţă”, cum 
încercau să face „artiştii ambientali” înseamnă oare a readuce 
în exprimarea plastică obiecte uzuale sau elemente deja 
cunoscute ale mediului înconjurător, cum sunt scândurile 
(lucrările lui Carl André), movilele de pământ, brazdele de 
iarbă (Robert Morris), tonele de frunze sau fân răsturnate în 
galerii (Rafael Ferrer, Hay, Grease, Steel — Foin, graisse, 
acier, 1969) sau sfărâmăturile de pietre (Robert Smithson, 
Sandstone with Mirror — Grès avec miroir, 1969)? „Viaţa” pe 
care doresc să o readucă în artă aceşti creatori nu este oare 


157 


Imanență şi transcendență în arta abstractă 

doar dorinţă de a regăsi în artă imagini familiare? De a stabili 
o relaţie cu mediul, cu ambientul, cu lucrul din jurul nostru, 
cu tot ceea ce ne înconjoară? A regăsi şi a aduce în artă aceste 
imagini familiare, în opoziţie cu arta abstractă care nu 
trimitea la nimic cunoscut? 

Cred că nu aceasta este „viaţa” despre care vorbesc aceşti 
artişti. Chiar dacă favorizează experimentarea actului artistic 
cu tot corpul, chiar dacă, aşa cum am văzut mai sus, am putea 
spune că, faţă de trăirea unei lucrări de W. Kandinsky, trăirea 
în arta ambientală poate fi într-un oarecare declin, totuşi 
aceşti artişti vorbesc despre experimentarea unei opere de 
artă, şi nu doar despre simpla ei privire. Este o nevoie de a 
trăi opera, de a-i simţi efectul, şi nu de a o percepe ca pe un 
simplu obiect. 

Datorită acestui fapt cred că putem înţelege viaţa din 
perspectiva conceptului henryan. Viaţa este în noi, sau mai 
precis noi suntem în viaţă. Ea este cea care se exprimă în 
opera de artă, ea este cea care trăieşte prin noi şi prin tot ceea 
ce este însuflețit. Expresie a vieţii invizibile este orice artă, în 
măsura în care este artă, indiferent dacă uzează de imagini 
recognoscibile sau de figuri abstracte. 

Şi arta ambientală, prin dorinţa de a te face să participi la 
operă şi de a te integra ei, este o manifestare a sentimentului 
vieţii. Aceasta este viaţa la care arta trebuie să se întoarcă, 
căreia trebuie să îi fie materializare. 

Dar, dacă aceasta este viaţa la care trebuie să se întoarcă 
arta, care este în schimb arta care si-a pierdut această menire? 
Care este arta care trebuie readusă la viaţă? 

Arta minimală se afirmase cu puţin timp înainte, în anii 
"60. Cred că despre ea putem spune acest lucru. Arta nu mai 
este expresie a vieţii, ci doar pură formă fără nici un fel de 
substrat. Ea trebuie readusă la raţiunea de a fi a artei, aceea de 
a exprima invizibilul, de a se constitui ca loc al fiinţei. 
Minimalismul nu este nimic în afara unei forme realizată de 
multe ori cu o perfecțiune industrială şi inexpresivă. Lucrări 

cum sunt sculpturile lui Donald Judd, (Box, 1975-1977, un 
cub metalic realizat industrial, Untitled, 1966, o serie de şase 
cuburi identice din plexiglas galben, plasate la distanţe egale), 
sau picturile lui Frank Stella (Nuca Pasa Nada, 1964, o bandă 
de culoare uniformă, sub forma unei linii frânte, multiplicată 
de mai multe ori) mărturisesc dorinţa artiştilor de a expulza 
din artă exprimarea oricărei emoţii şi dorinţa ca realizările lor 
să fie asemenea obiectului industrial. 

Această concepţie 
trimite la afirmaţia lui 
Andy Warhol: 
„motivul pentru care 
pictez aşa este că aş 
vrea să fiu o maşină, 
şi simt că tot ce fac ca 
o maşină e tot ce aş 
dori să fac”. Arta 
Donald Judd, Box (1975-1977) minimală devine o 

artă care nu mai 
trimite spre nimic, asemănându-se foarte mult cu produsul 
industrial, realizat în serie. 

Ea se îndepărtează de esenţa artei care, în vechime, era şi 
esenţa tehnicii (faptul de a dezvălui — devoilement, de a face 
să apară), şi se apropie foarte mult de esenţa tehnicii 
moderne, aşa cum o concepea M. Heidegger. Esenţa tehnicii, 
Gestell este un pericol pentru omul modern. În antichitatea 
greacă esenţa tehnicii era noinoig, modalitatea de a face să 
apară, de a aduce la prezenţă. Orice lucru fabricat de către om 
era toinots, era scoatere din ascundere. Chiar şi natura era 
considerată capabilă de noinoi. Diferenţa consta în faptul că 
pentru a face să apară, natura nu avea nevoie de nici un 


293 : , ; i 
Dan Grigorescu, Istoria artei americane, p. 315. 

intermediar — artizanul — aşa cum era cazul obiectelor 
fabricate de om. În epoca modernă esenţa tehnicii nu mai este 
noinots, ci Gestell, modalitatea pro-vocantă de a privi lumea, 
modalitate care îl determină pe om să vadă lucrurile în lumina 
faptului pentru care ele au fost produse. Omul pro-voacă 
natura să-şi degajeze energiile, să fie „utilizabilă”, dar el este 
la rândul său pro-vocat. Acest Gestell, această modalitate a 
noastră de a privi lucrurile doar din punctul de vedere al 
utilității lor, este extrem de periculoasă. Ea împiedică, pe de 
o parte, pe om să ajungă la sine însuşi şi ascunde, pe de altă 
parte, toate celelalte modalităţi de dezvăluire”. 

Arta minimală este o consecință a acestei concepţii 
moderne despre tehnica văzută nu ca pro-ducere ci ca pro- 
vocare. 


„Universul modern al ştiinţei şi al tehnicii tinde 
să excludă tot ceea ce face umanitatea omului: 
senzațiile, pasiunile, emoţiile. Astăzi arta poate să îl 
smulgă pe om din dezrădăcinare şi să-l restituie a 
ceea ce a pierdut”2%. 


Ea nu mai este o dezvăluire a fiinţei, nu mai este decât un 
simplu obiect industrial care nu transmite nici emoția 
artistului şi nici vreo dorință de a atinge un ideal al formei 
care să tracă dincolo de simpla materialitate. Acesta cred că 
este modul în care trebuie înțeleasă „întoarcerea artei la 
viaţă”, pe care o cere arta ambientală. Sintagma ar putea fi 
tradusă: „întoarcerea « artei » minimale la esenţa artei care 
este viaţa invizibilă ce se împlineşte în noi, care este locul 
unde fiinţa se dezvăluie”. 


24 M. Heidegger, La question de la technique, în Essais et 


conférences, Ed. Gallimard, 1995, pp.36-39. 
295 Michel Henry, Voir l'invisible, François Bourin, Paris, 1988. 

Tendinţa iniţiată de arta ambientală de a aduce în 
expoziţii elemente luate direct din natură va determina o 
mişcare artistică amplă în sens invers, de această dată, adică 
„scoaterea” din expoziţii a lucrărilor şi realizarea lor direct în 
natură. la naştere în acest fel mişcarea numită „arta 
pământului” sau land-art. 

Din punct de vedere al abstracţiei, acest curent ne 
interesează datorită întoarcerii sale la simbolurile şi la 
formele cu semnificaţii religioase ale popoarele primitive. 
Artiştii creează lucrări direct în natură, folosind materialele 
mediului înconjurător. Michel Heizer realizează şanţuri în 
nisipul deşertului sau dislocă volume mari de rocă 
(Displaced, Replaced Mass — Masse déplacé et remise en 
place, 1969; Double Negative, 1969-1970), Dennis 
Oppenhiem decupează forme în zăpadă sau seceră o porțiune 
dintr-un lan de grâu în formă de X (Branded Mountain, 1969; 
Surface Indentation, 1968), Christo „împachetează” o parte 
din ţărmul oceanic. 

Lucrările care mi se par însă cele mai interesante sunt 
cele care valorifică imaginile şi simbolurile culturilor arhaice: 
piramida, cercul, spirala, 
crucea cu braţe egale. 


Mircea Eliade 
consideră că imaginile şi 
simbolurile sunt o 


necesitate care asigură 
legătura cu realitatea 
profundă a vieții. În lipsa 
imaginației care să imite 
modelele exemplare care 
sunt Imaginile, viața 
omului e lipsită de 
fericire şi de sens. 
Simbolurile, miturile şi Michael Heizer 

imaginile sunt modalităţi de cunoaştere, de dezvăluire a 
fiinţei, iar nu creaţii arbitrare ale psihicului. 

Gândirea simbolică este consubstanţială fiinţei umane, 
precedă limbajul şi gândirea discursivă. Imaginile, 
simbolurile şi miturile fac parte din însuşi felul de a fi al 
omului. Studierea lor ne îngăduie o mai bună cunoaştere a 
„omului pur şi simplu”, a primitivului neafectat de curgerea 
istorică?%. Pentru acesta Realitatea nu este cea de aici, dată 
imediat simţurilor, ci cea de „dincolo”, intuită, visată, 
întrezărită doar. Accesul la această realitate adevărată se face 
doar prin mijlocirea imaginaţiei, a simbolurilor văzute ca 
punți între două lumi, între cer şi pământ, între materie şi 
spirit: 


„În mod cuvenit, spune Dionisie pseudo- 
Areopagitul, ni s-au propus deci chipuri ale celor 
fără chipuri şi forme ale celor fără forme. Un motiv 
pentru aceasta ar putea fi [...] cunoaşterea noastră 
prin analogie, care nu poate să se înalțe nemijlocit la 
vederile (contemplaţiile) spirituale şi are nevoie de 
ajutoare potrivite cu firea noastră, care ne duc la 
vederile minţilor fără formă şi mai presus de lume, 
prin forme ce ne sunt apropiate”. 


Spiritul trebuie să recurgă la Imagini pentru a sesiza 
realitatea ultimă a lucrurilor”. Imaginea are numeroase 
planuri de referință, iar semnificaţiile ei sunt multiple. 
Datorită acestui fapt, coincidentia oppositorum poate fi uşor 
redată printr-un simbol, pe când mijloacele conceptuale 
rămân neajutorate. 


2% Mircea Eliade, Imagini şi simboluri, p. 15. 


27 Dionisie Pseudo-Areopagitul, Jerarhia cerească, traducere de 
Pr. Dumitru Stăniloae, Ed. Paideia, Bucureşti, 1996, p. 17. 
*% M. Eliade, Imagini şi simboluri, p. 19. 

În termenii fenomenologiei contemporane am putea 
spune că imaginea simbolică este un fenomen saturat. Nici un 
concept nu este suficient pentru a o explica, iar această 
opoziţie a contrariilor poate fi înţeleasă prin multitudinea de 
orizonturi pe care un astfel de fenomen le deschide. Simbolul 
nu are un singur plan de înţelegere, ci o multitudine de 
planuri care pot la un moment dat, din punct de vedere logic, 
să se contrazică. 


Swirling Rainbow Godesses / Robert Smithson, Spiral 
zeițe curcubeu. Navajo Jetty, 1970 


Însă simbolul nu este niciodată perceput logic, ci intuitiv. 
Fenomenul simbolului, atunci când este înţeles, nu rămână în 
limitele unei  conştientizări superficiale, ci determină 
copleşirea intuitivă şi schimbarea radicală a celui care îl 
percepe „Nu se poate face de fapt o hermeneutică veritabilă 
fără o transformare în termeni reali, ontologici, a subiectului 
cunoscător”. Hermeneutica simbolului are sens anagogic, 
ea nu implică doar o înţelegere intelectuală şi un interes de 


2 Paul Barbăneagră, Textele filmelor Arhitectură şi geografie 
sacră, Mircea Eliade şi redescoperirea sacrului, traducere de 
Mihaela Cristea şi Marcel Tolcea „Ed. Polirom, 2000, p.220. 

ordin estetic, „ci trebuie să suscite un anumit mod de 
viaţă”500. 

Că simbolul poate fi considerat un fenomen saturat se 
poate deduce şi din faptul că în ambele cazuri, pentru 
„primirea” a ceea ce se dă, este nevoie şi de disponibilitatea 
receptorului. Acesta poate să refuze să-l vadă: „Fiecare din 
noi vede ceea ce capacitatea lui vizuală îi permite să 
perceapă. Cine nu poate privi în adâncime nu va putea 
percepe nimic”. Şi fenomenul saturat, consideră J.-L. 
Marion, poate să nu fie primit de cineva care refuză să îl 
vadă. 

Revenind la formele 
simbolice pe care land- 
art-ul le face vizibile, 
vom aminti lucrarea lui 
Robert Smithson care 
construieşte în Marele 
Lac Sărat din Utah, din 
alge şi pietriş, un dig sub 
formă de spirală, Spiral 
Jetty (1970). Este o 
reproducere a „Movilei 
Marelui Şarpe” din Ohio, 
construcție rituală a 
indienilor nord-americani, 
lungă de un sfert de milă 
şi veche de peste 2000 de 
ani. Spirala este pentru multe culturi tradiționale simbol al 


Dennis Oppenheim, Urme 
într-un lan, 1969 


30 C, G. Jung, Types psychologiques, Geneve, 1950, apud Jean 


Chevalier şi Alain Geerbrant în Dicționar de simboluri, vol. 1, Ed. 
Artemis, Bucureşti, 1984, p. 33. 
31 0. Wirth, Le Tarot des Imagiers du Moyen-Age, Paris, 1966, p. 
111, apud Jean Chevalier şi Alain Geerbrant în Dicționar de 
simboluri, vol. 1, Ed. Artemis, Bucureşti, 1984, p. 34. 

devenirii, al mişcării infinite, al continuității ciclice în 
progresie; este imagine a „liniei nesfârşite care leagă fără 
încetare cele două extremităţi ale devenirii”*%?, este un simbol 


deschis şi optimist. 


„Forma însăşi a operei, o spirală, este o formă 
deschisă care este imposibil de sesizat fără a admite 
noţiunea de infinit. Împotriva minimaliştilor care 
sunt interesaţi de volumele cubice cu Gestalt 
“închis”, Smithson a preferat întotdeauna volumele 


ce implică o progresie geometrică”*%. 


Christo, The Running Fence, California, 1976 


Lucrarea lui Smithson este aproape inaccesibilă. Situată 
într-o zonă nelocuită, ea este cunoscută mai mult prin 
fotografiile făcute din avion. S-ar spune deci că „realitatea” sa 
nu există decât la o oarecare distanță de spectator. De 
asemenea ea poate fi considerată şi ca o revalorizare a 
preistoriei, valorificând unele legende ale lacului sărat în care 
şi-a plasat lucrarea. 


a A Cevalier, A. Gheerbrant, Dicţionar de simboluri, vol. III, 
Editura Artemis, Bucureşti, 1995, p. 250. 

WG, Müller, The New Avant-Garde, Londres, 1972, p.17; citat de 
Edward Lucie-Smith în L'art d'aujourd'hui, Bookking 
International, Paris, 1996, p. 419. 

Multe din lucrările land-art-ului se întorc spre această 
sursă de spiritualitate reprezentată de construcţiile preistorice. 
Tumuli, terasamente, figuri gigantice desenate pe sol, 
dolmeni şi menhiri (Richard Long, Linie in Scotland, 1981), 
toate oferă surse de inspiraţie pentru artiştii acestui curent. 

Expresivitatea materiei este exploatată de asemenea în 
„arta conceptuală” care pune problema artei ca limbaj. Este şi 
cazul lui R. Ryman, care readuce în discuţie pătratul alb. 
Abstracţia revine, cu o formă asemănătoare începutului de 
secol. 

Din ceea ce am 
demonstrat până 
acum putem să ne 
dăm seama că arta 
nu este în primul 
rând o modalitate de 
comunicare sau de 


protest, un 

divertisment sau o 

modalitate de 

i 7. EA 5 mi înfrumusețare a 

bat eta pp: spaţiului. Esenţa 
Kitchi manitou, Le Grand artei este de a fi un 
Esprit, mijloc intuitiv de 
Simbol celest al indienilor cunoaştere, o cale de 
Algonquiens, asociat religiei formare spirituală, în 
extazului, acum aproape şapte secole. primul rând pentru 
U.S.A. Ontario artist. Prin creație 


acesta se creează pe 

sine, îşi caută desăvârşirea. Nu rezultatul, opera finită, 

concretă, admirabilă, este scopul artei. Lucrarea vizibilă este 

doar „urma” lăsată în materie de efortul artistului de a se 
x99) 


edifica, de a se înțelege pe sine, de a se crea, „urmă” în sensul 
pe care Andrei Pleşu îl dădea cărților: 

„Îmi este tot mai limpede, în orice caz, că rostul 
însuşi al scrierii de cărți e lăsarea lor în urmă, nu ca pe 
lucruri inutile, dar ca pe nişte Nebenphânomene, ca pe 
nişte reziduuri centrifugale ale unui centru galactic care 
el singur contează: el singur dă măsura unei vieţi şi 
prestigiul unui bilanţ final. (...) Când nu-ţi resimţi 
cărțile drept reziduuri, când le idolatrizezi (ş te 
idolatrizezi pe tine în ele), ele devin pe nesimţite cărți- 
evaziune, cărţi-camuflaj, (pentru infinite demisii şi 
turpitudini), cărți scuză, cărți ornament, cărți carieră, 
sau biete cărţi-salahorie, morminte ale unei hărnicii 
inerţiale, în care sufletele se îngroapă (uneori candid) 
într-o vinovată uitare de sine”? 


i E i e R — 


Robert Ryman, 1957-1964 
Robert Ryman, Pictură chinezească, 1962 


Opera de artă, obiectul material, nu poate fi un scop în 
sine. Fa îşi capătă sensul doar în măsura în care, în momentul 
creației, ea s-a constituit ca moment al donației (J.-L. 
Marion), al apariţiei, al înţelegerii, al scoaterii din ascundere a 
adevărului, pentru creatorul ei. 


3% Andrei Pleşu, Jurnalul de la Tescani, Editura Humanitas, 
Bucureşti, 1993, p. 19-20. 

Şi, de asemenea, îşi mai poate găsi sensul în efectul, 
sentimentul pe care îl provoacă privitorului, determinându-l 
să se vadă văzând (E. Escoubas), să conştientizeze actul 
vederii şi, prin aceasta, actul propriei existenţe, adică al 
transcendenţei (M. Heidegger). 

Adevărata operă se împlineşte în actul artistic, în 
acțiunea prin care lucrarea ia naştere, în trăirea artistului. 
Actul creaţiei este cel important pentru artist, iar nu rezultatul 
său, nu materialitatea lucrării care rămâne a fi ulterior 
admirată de alții, după încheierea procesului creativ. 
Happening-urile şi Performence-urile sunt opere de artă care 
evidențiază clar faptul că acţiunea propriu-zisă este mai 
importantă decât ceea ce rămâne. Aceste mişcări artistice sunt 
înrudite cu teatrul. Opera de artă este doar o acţiune pe care 
artistul o desfăşoară în faţa unui public. Eventualele filme sau 
fotografii care se fac în timpul acestei desfăşurări nu sunt 
decât mărturii, documente care atestă existenţa istorică, şi nu 
opere de artă propriu-zise. Evenimentul, acţiunea însăşi în 
desfăşurarea ei, constituie opera de artă. 

Am putea spune atunci că, pentru cel care creează, arta se 
împlineşte în imanenţă, în actul însuşi al creaţiei. Însă arta nu 
este doar imanenţă. Artistul este cel care o pune în practică, 
dar nu el este şi originea a ceea ce creează. El doar 
înregistrează, se constituie ca subiectivitate receptivă, după 
cum spune J.-L. Marion. Nu face decât să primească şi să 
transmită mai departe ceea ce a primit. 

Pictura devine „o amprentă imprimată de inimă”*%5, însă, 
pentru gândirea patristică, inima este locul unde se împlineşte 
unirea mistică. Din această cauză arta poate, în anumite 
cazuri, să fie alăturată misticii. Mistica este trăire. 


305 PE A 
Guo Ruoxu, Notes sur ce que j'ai vu et entendu en peinture, La 


Lettre vollee, 1994, p. 74; cite Philippe Sers, Kandinsky, 
Philosophie de l'abstraction, L'image métaphysique, Editions 
d" ArtAlbert, Skira, Genève, 1995, p. 56. 

Arta este la rândul ei trăire. Însă nu toate curentele şi nu 
toţi artiştii ajung la acea trăire ultimă prin care se realizează 
comuniunea cu fiinţa. Unii se opresc la jumătate de drum, iar 
alții poate abia pornesc. Sentimentele pe care le 
exteriorizează lucrările acestora din urmă nu depăşesc simpla 
emoție declanşată de fiinţare. Este însă şi acesta un pas spre 
împlinirea artei ca loc al deschiderii fiinţei. 


LON 


Richard Long 


Mistica înseamnă atingerea spiritualității divine. Dar 
acest drum cunoaşte mai multe etape. Una este spiritualizarea 
omului, alta spiritualizarea lumii, alta atingerea spiritualității 
divine. Am văzut că mulți dintre artiştii expresionismului 
abstract sau al artei informale se opresc la trăirea acestui 
sentiment de comuniune şi de spiritualizare a naturii. 
Malevich sau artiştii „noii abstracții” merg mai departe şi 
ating acel loc ultim al contemplației şi al comuniunii care nu- 
şi poate afla expresia decât în tăcere. 

Calea apofatică a artei 


Dacă la Mondrian mai putem vorbi încă de o anumită 
imitare, chiar dacă e vorba de imitarea formelor pure, a 
ritmurilor universale, iar la Kandinsky, de arta ca expresie a 
vieţii, a „necesităţii interioare”, Malevich este cel care 
renunţă la orice fel de imitație şi expresie. Pătrat alb pe fond 
alb pare a fi la limita picturii şi a artei. 

Arta abstractă găseşte în creaţia lui Kasimir Malevich un 
absolut, o eliberare progresivă şi totală de orice imagine şi 
reprezentare materială, eliberare care atinge desăvârşirea în 
expresia tăcerii picturale, în Părrat alb pe fond alb. Aceste 
renunțări succesive la figurație trimit la practica isihastă ce 
presupune depăşirea întregii ființări pentru a atinge noaptea 
supraluminoasă a  necunoaşterii lui Dumnezeu. Chiar 
cuvintele lui Kasimir Malevich mărturisesc faptul că arta 
poate să deschidă calea cunoaşterii (sau mai precis a 
necunoaşterii) absolutului, aşa cum face apofatismul. Pictorul 
vrea să atingă zero-ul formei şi chiar să treacă dincolo de el, 
aşa cum şi Dionisie vorbea despre pătrunderea în întunericul 
necunoaşterii pentru a ajunge la Cel care e dincolo de tot?®®. 

Drumul spre abstracţie al lui Kasimir Malevich?” poate 
fi conceput ca o metodă picturală de aphairesis, o 
abstractizare progresivă, până la o dimensiune apophatică, 
unde liniştea totală a formei şi a culorii însoţeşte demersul 
contemplativ. Scopul acestei eliberări progresive este intuiţia 
unei realități originare. 


*% Dionisie pseudo-Areopagitul, Despre numele divine, p. 149. 


307 Pentru o prezentare a procesului abstractizării treptate în arte lui 
Kasimir Malevich vezi Codrina Ioniță, Invizibilul în arta abstractă 
a secolului XX, Editura Tehnică, Chişinău, 2004, pp. 67-78. 

Renunţarea treptată 
la reprezentarea formelor 
realității se poate urmări 
în diferitele etape ale 
artei lui Kasimir 
Malevich. El este mai 
întâi influenţat de pictori 
ai realismului rus 
(Şişkin, Repin, Serov, 
Prianişnikov), de pictura 


tradițională şi de 
icoanele bizantine, 
K. Malevich, Decor pentru văzute ca o artă a 
Victorie asupra soarelui, transfigurării, o 
1913 metamorfoză a realității 


spre formele ideale. 
Artistul îi subliniază importanța în Autobiografie, unde icoana 
este caracterizată ca un adevăr anti-anatomic, în afara 
perspectivei aeriene şi liniare. Trecând printr-o fază 
impresionistă şi neoprinitivistă, pictorul ajunge la o etapă 
influențată de cubism, fauvism şi futurism, curente pe care le 
combină într-o manieră absolut personală. Dacă încă din 
perioada anterioară se putea observa renunțarea la perspectivă 
şi la reprezentarea tridimensională, acum imaginea realității 
este împinsă şi mai departe spre descompunere şi spre 
abandonare treptată. Formele sunt privite din unghiuri 
diferite, iar culorile, cu elemente geometrice cezanniene, se 
combină într-o mişcare dinamică. 

Următorul pas în arta sa este făcut o dată cu lucrările 
alogiste, lucrări de factură cubistă, unde imagini 
recognoscibile se amestecă pe pânză fără nici o rațiune. 
Concomitent cu mişcarea literară Zaum, mişcare ce proclamă 
destrucția limbajului, a sintaxei şi a gramaticii, alogismul lui 
Kasimir Malevich abandonează orice organizare logică a 

imaginii pe pânză. În această perioadă realizează şi decorurile 
pentru opera Victorie asupra soarelui, unde imaginea 
pătratului negru începe deja să se contureze. 


K. Malevich, Pătrat roşu, K. Malevich, Părrat negru, 
(1915) (1913) 


Încă din lucrările alogiste se puteau observa elemente 
care vor anunța suprematismul de mai târziu. În amalgamul 
de obiecte şi imagini aruncate pe pânză, Kasimir Malevich 
plasează ceva absolut nou, o serie de forme rectangulare 
monocrome care lasă treptat în fundal imaginea cubistă. 
Aceste forme vor avansa progresiv până la eliminarea totală a 
contururilor din fundal. Perioada aceasta este marcată de 
renunțarea la rațiune şi de proclamarea unei non rațiuni: „Noi 
am renunțat la rațiune sprijinindu-ne pe faptul că un alt fel de 
rațiune s-a născut în noi, pe care, în comparație cu cea la care 
tocmai am renunțat, o putem numi dincolo-de-rațiune, dar 
care este condusă şi ea de o lege, o construcție, un sens”. 

Considerat de Kasimir Malevich ca „germenul tuturor 
posibilităţilor”*%, pătratul negru apare acum în arta sa, în 
imaginea unui proiect pentru o cortină. Va marca decisiv arta 


308 . i s i : ESIE 
Malevich, scrisoare către Matiuchin, citată de Jeannot Sommen 


şi Kolja Kohlhoff în Kazimir Malévitch p. 35 

sa de acum încolo, alături de pătratul alb sau pătratul roşu. 
Dacă Pătratul negru este o lucrare ce prezintă o formă închisă 
şi stabilă, Pătratul roşu nu are nici unghiuri drepte şi nici 
poziţie de echilibru. Roşul pare a ieşi din albul care îl 
înconjoară, este agresiv şi neomogen. Pătratul acesta care apare 
atât de des în creaţia suprematistă a lui Malevich trimite la 
Tao, calea desăvârşirii în gândirea chineză, comparată cu un 
pătrat: „Un pătrat nemărginit nu are unghere; un vas mare se 
desăvârşeşte cu vremea; un sunet răsunător arareori e desluşit; 
un Chip întins rămâne nezărit. Tao este lăuntric, [el] nu are 
nume” (citatul a fost reprodus de P. Ouspensky în Tertium 
Organum, lucrare pe care Malevich o cunoştea şi care l-a 


influenţat mult). 
A Q 
9 S 
zá “ CĂ 
in a | 


K. Malevich Suprematism K. Malevich, Aeroplan 


—- Ey -gy 


\ 


În noua sa artă pură, care va primi numele de 
Suprematism, proclamând „supremaţia sensibilităţii”, Kasimir 
Malevich nu a utilizat doar pătratul negru sau alb, ci şi alte 
culori şi forme geometrice. Drumul aphairetic al artei lui, 


30 Lao Zi, Cartea despre Tao şi virtuțile sale, traducere de Şerban 
Toader, Ed. Ştiinţifică, Bucureşti, 1999, p. 117. 

prin care se renunţă la orice reprezentare a obiectului, deci la 
orice aluzie materială, atinge aici punctul ultim, ajungând la 
apophasa picturală, la tăcerea totală a formelor, la intuiţia 
unei alte realităţi. 

Apophaza picturală a artei lui K. Malevich, liniştea totală 
a contemplaţiei absolutului, se anunţă încă din opera Victorie 
asupra soarelui, care este un omagiu adus culorii negre: 
„Soarele este învins (...) trăiască tenebrele/Şi zeii negri”. 
Aceste versuri ale operei sunt caracteristice pentru evoluţia 
artistică a lui Kasimir Malevich. Formele accesibile simţurilor, 
ființarea guvernată de clara raționalitate umană, lucrurile 
plasate în lumina fără echivoc a soarelui trebuie să fie 
„învinse” pentru a putea avea acces la o realitate mai profundă. 
Negaţia întregii fiinţări duce la origine, la sursă, la alteritatea 
radicală. 


K. Malevich, K. Malevich, Cerc negru 
Triunghi albastru şi 
dreptunghi negru, 1915 


În mistica orientală întunericul este mediul unde se poate 
cunoaşte Incognoscibilul, locul misterului şi al epifaniei. 

„Fiinţele aflate sub cer se zămislesc din fiinţă, iar fiinţa 
se zămisleşte din neființă” crede înțeleptul oriental. 


„Întunericul se situează dincolo de lumină şi 
totuşi este el însuşi luminos. Cine pătrunde în el, ca 
Moise, cunoaşte starea de  necunoaştere şi, 
paradoxal, absoluta  transcendență a luminii 
contemplate.5!! 


Astfel prezintă Marie-Madeleine Davy taina cunoaşterii 
lui Dumnezeu din Teologia mistică a lui Dionisie 
Areopagitul. Întunericul este aici, text fundamental al 
teologiei apofatice. Apofatismul sau calea negativă de 
cunoaştere constă în negarea a ceea ce Dumnezeu nu este, 
pentru a-l putea cunoaşte, întrucât El este mai presus de orice 
cunoaştere”*!?. Taina de care Cel ce este izvorul a toate se 
înconjoară este simbolizată de întuneric, obscuritate şi noapte. 
Acest simbolism apare în Biblie de trei ori: 1) „lar muntele 


310 Lao Zi, Cartea despre Tao şi virtuțile sale, traducere de Şerban 
Toader, Ed. Ştiinţifică, Bucureşti, 1999, p. 115. 

311 Marie-Madeleine Davy, Enciclopedia doctrinelor mistice, vol. I, 
Timişoara, Editura Amarcord, 1998, p. 347. 

312 Mihai Eminescu în Fragmentarium, Manuscrisul 2275B, trimite 
la aceeaşi lucru atunci când spune că: „ideea dumnezeirii s-a născut 
din negaţie, din ceea ce nu este spiritul nostru — atotştiutor; din ceea 
ce nu este braţul nostru — atotputernic —; din ceea ce nu este viaţa 
noastră, infinită; din ceea ce nu este sufletul nostru — ubiguu. 
Fragmentarium, Ed. Ştiinţifică şi Enciclopedică, Bucureşti, 1981, 
p. 76; această idee o întâlnim şi la Dionisie Areopagitul: „Pe când 
ar trebui ca să i se atribuie şi să se afirme despre ea [cauza cea mai 
presus de toate = Dumnezeu] tot ce se afirmă despre cele ce există, 
întrucât e cauza tuturor, şi mai degrabă să fie negate ele toate, 
fiindcă ea e mai presus de toate”. 

Sinai fumega tot, că Se pogorâse Dumnezeu pe el în foc; şi se 
ridica de pe el fum, ca fumul dintr-un cuptor, şi tot muntele se 
cutremura puternic” (Ieşirea, 19, 18), „Şi a stat tot poporul 
departe, iar Moise s-a apropiat de întunericul unde era 
Dumnezeu” (Ieşirea, 20, 21); 2) „Tu, Cel care ai dorit să 
locuieşti în întuneric” — i se adresează Solomon lui 
Dumnezeu în Cartea Regilor (II Regi, 8, 12); 3) „Şi negură 
era sub picioarele Lui (...) şi şi-a pus întunericul 
acoperământ” (Psalmi, 17, 11-13). 

Dionisie vorbeşte despre „întunericul supraluminos al 
tăcerii iniţiatoare de mistere”, despre „întunericul în care se 
află (...) Cel care-i dincolo de toate.”, despre „întunericul cu 
adevărat mistic al necunoaşterii”. Cunoaşterea lui Dumnezeu, 
ca scop suprem al vieţii, se realizează la mistici prin 
necunoaştere, Dumnezeu fiind totodată cunoaşterea absolută 
şi necunoaşterea absolută, lumină întunecată şi întuneric 
strălucitor. Noaptea înseamnă necunoaştere în sens mistic, 
calea negativă de accedere la Absolut, identificat cu 
Dumnezeu ca persoană. 


a 
L. $ 


K. Malevich, Opt dreptung K. Malevich, Cruce neagră pe alb 
roşii, 1915 
1915 

La Dumnezeul ascuns, sălăşluind în  obscuritatea 
sufletului nostru, nu se poate ajunge decât prin adormirea 
raţiunii. 


„Astfel, spune Steffens, alături de discursul 
limpede care e starea de veghe, se desfăşoară un alt 
discurs înăbuşit... Uitarea nu e altceva decât 
recăderea în adâncimea fără fund a acestor bezne. 
Viaţa omului e însă făcută din alternanţe: aşa cum 
soarele răsare şi apune, la fel şi conştiinţa se 
cufundă în propria sa noapte, nu ca într-un haos 
pustiu, ci în toată plenitudinea vieţii sale ascunse. 
Somnul e adânca întoarcere a sufletului în sine”*!5. 


Manifestul suprematismului apărut la St. Petrersburg în 
1915 dezvăluie faptul că arta avea aproape un sens mistic 
pentru artist. Cuvintele dezvăluie o trăire comparabilă cu cea a 
practicii isihaste: 


„Urcuşul spre înălțimile artei nonobiective este 
anevoios şi plin de suferințe, el ne face totuşi 
fericiţi. Contururile obiectivităţii se şterg tot mai 
mult, la fiecare pas, şi, în fine, lumea conceptelor 
obiective — «tot ceea ce am iubit şi me-a făcut să 
trăim » — devine invizibilă. Nu mai există « imagini 
ale realităţii”, nu mai există reprezentări ideale, nu 
mai e nimic altceva decât un deşert! 

Acel deşert însă este umplut de spiritul 
sensibilităţii nonobiective care îl pătrunde în 
întregime. 


313 Albert Béguin, Sufletul romantic şi visul, Bucureşti, Editura 


Univers, 1970, p. 120. 
177 


Imanenţă şi transcendenţă în arta abstractă 

Şi eu m-am simţit cuprins de o teamă care a 
luat proporţiile angoasei, când a trebuit să 
abandonez « lumea voinţei şi reprezentării » în care 
trăisem şi creasem şi în a cărei realitate crezusem. 

Extazul libertăţii nonobiective m-a împins însă 
în «deşert», unde nu există altă realitate decât 
sensibilitatea...şi astfel sensibilitatea a devenit 
unicul conţinut al vieţii mele. 

Ceea ce expusesem eu nu era un « pătrat gol», 
ci sensibilitatea inobiectivităţii. 

Am recunoscut că « lucrul » şi 
«reprezentarea » fuseseră luate drept imaginea 
însăşi a sensibilităţii şi am conceput falsitatea lumii 
voinţei şi a reprezentării”? 


Acest mic text descrie, aproape în aceeaşi termeni ca ai 
textelor misticii, o ridicare de la lumea percepţiei şi a 
cauzalității spre o trăire spirituală. 

Dificultăţile şi suferinţa despre care vorbeşte Kasimir 
Malevich la începutul fragmentului amintesc itinerariile de 
purificare pe care misticul trebuie să le urmeze pentru a ajunge 
la unirea cu Dumnezeu: „Divinul Moise” primeşte „porunca de 
a se purifica mai întâi el însuşi, pe urmă de a se despărți de cei 
care nu sunt aşa”. Abia „după ce s-a purificat complet, aude 
trâmbiţele cu multe sunete şi vede lumini multe împrăştiind 
raze curate, care se revarsă în număr mare”5!5. Iniţierea în 
misterele divine presupune abandonul lumii materiale a 
obiectelor, cu toate apariţiile sale „nelegiuite şi multiforme”?! 


314 K, Malévitch, Le Manifeste du Suprematisme, publicat de Mario 


de Micheli în Avangarda artistică a secolului XX, traducere de Ilie 
Constantin, Ed. Meridiane, 1968, pp. 239-240. 
"15 Dionisie pseudo-Areopagitul, Despre numele divine. Teologia 
mistică, p. 148. 
316 jpidem p. 148. 

cât şi abandonarea a tot ceea ce ţine de simţuri şi de activitatea 
mentală, abandonarea oricăror legături cu existentul şi chiar cu 
inexistentul pentru a atinge „raza supranaturală a întunericului 
divin. 

A ajunge la fericirea suprematistă implică de asemenea o 
ştergere a contururilor obiectelor şi un abandon al conceptelor 
obiective. Pe scurt, percepţia senzorială şi judecata raţională 
trebuie părăsite. Lumea „reală”, imaginile obişnuite şi chiar 
reprezentările ideale sunt „puse între paranteze” pentru a 
ajunge la sensibilitatea pură, pentru a fi în „deşert”. 

Acest deşert despre care vorbeşte Kasimir Malevich este 
transfigurarea care desemnează în textele mistice „golirea de 
sine”, stare premergătoare şi necesară în unirea mistică. 
Deşertul este infinitul care se deschide în faţa celui care a 
depăşit lumea aparenţelor. Pentru Malevich deşertul nu este 
doar un vid care nu duce nicăieri, ci este un vid fecund, care 
singur permite împlinirea prin spiritul „sensibilităţii 
nonobiective”. 

Vom urmări interpretarea cuvântului „deşert” plecând mai 
întâi de la semnificaţia locului fizic pe care îl desemnează, 
pentru a ajunge ulterior la „deşertul sufletului” în viaţa 
asceţilor. Pustia (sau deşertul), care înseamnă literal „părăsire” 
- locul real, fizic, pustia ca spaţiu al lepădării de lume, al 
ascezei şi al renunţării - este locul blestemat, este adăpostul 
dracilor (Lev.16,21), locul lipsit de apă, de viaţă, este locul 
morții. Dar este şi locul unde au rătăcit Israeliţii, locul unde 
Moise L-a văzut pe Dumnezeu, unde a propovăduit loan 
Botezătorul sau unde s-a retras Mântuitorul. 

Dar pustia poate fi înţeleasă şi ca „o geografie lăuntrică a 
pustiirii şi părăsirii”!%, a singurătăţii, a zdrobirii, a prăbuşirii 


"7 Ibidem p. 147. 
"15 Barry McDonald în lucrarea lui John Chryssavgis, În inima 
pustiei, traducere Constantin Făgeţan, Ed. Sophia, 2004, p.7 

şi a destrămării, un deşert al minţii, deoarece acolo nu 
întâlneşti pe nimeni decât pe tine însuţi, „cu toate chipurile 
sinelui tău, cu ispitele tale şi cu realitatea ta. (...) în pustie te 
lupţi (...) cu forţele nestăpânite ale firii tale dinăuntru şi 
dinafară". În pustie te afli față în faţă cu Dumnezeul 
nemărginit şi cu tine însuţi. Pustia este o cale lăuntrică spre 
unirea cu divinitatea, este un drum care nu poate fi ocolit. Nu 
trebuie să te duci în pustie (geografică) dar eşti obligat să treci 
prin pustia lăuntrică pentru desăvârşirea duhovnicească. Pustia 
lăuntrică este calea mistică, lepădarea deplină de lume şi de 
sine, renunţarea la a avea, la a face, la a simţi, la a spune, la a 
gândi pentru a goli astfel sufletul de orice urmă a lumii. Iar „în 
sufletul golit intră Dumnezeu”, pentru că „acolo unde eram 
« eu » trebuie să survină fiinţa”*7!. Noţiunea de vid al inimii se 
regăseşte în isihasmul ce caracterizează o lungă tradiţie 
monastică şi care începe cu Părinţii deşertului, în primele 


319 


îi John Chryssavgis, În inima pustiei, p. 67 
C 


Barry McDonald în lucrarea lui John Chryssavgis, În inima 
pustiei, p.7. Acest gol este abisul sufletului pe care Augustin îl 
socotea „mai adânc decât noi înşine” este locul unirii mistice. 
Meister Eckhart vorbeşte despre acest loc al unirii cu divinitatea 
care este subiectivitatea absolută: „Eu înseamnă mai întâi că 
Dumnezeu este fiinţa însăşi, că numai Dumnezeu este, căci toate 
lucrurile sunt în Dumnezeu şi prin El. În afara Lui şi fără El nimic 
nu este cu adevărat; toate creaturile sunt lucru jalnic şi pur neant în 
raport cu Dumnezeu. Ceea ce sunt ele cu adevărat sunt numai în 
Dumnezeu, aşadar numai Dumnezeu este cu adevărat. Prin urmare 
cuvântul Eu desemnează fiinţa însăşi a adevărului divin, căci este 
atestarea lui El-este. Dovadă că numai El este.” Apoi: „Totul 
rămâne Unu ţâşnind din sine însuşi. Ego, cuvântul eu, nu aparţine 
propriu-zis nimănui în afară de Dumnezeu singur în unitatea sa”, 
Alain de Libera, Mistica renană, Editura Amarcord, Timişoara, 
1997, p. 129. 

3al Pasajul continuă: „Căci a nu fi decât sine, a te recunoaşte doar ca 
subiect, este marca modernă a orbirii şi a închiderii față de ființă”, 
M. Haar, Heidegger şi esența omului, p. 228. 

secole creştine. În experienţa misticii isihaste este atinsă pacea 
sufletului (hesychia) sau puritatea inimii. Trebuie căutat „locul 
inimii unde se concentrează toate puterile sufletului. Atunci se 
poate face uniunea imediată cu Dumnezeu”"%. 

Acest abis al sufletului pe care Sfântul Augustin îl 
considera „mai profund decât noi înşine”, acest loc al unirii 
mistice este subiectivitatea absolută pentru Meister Eckhart: 
nimic nu există în afara lui Dumnezeu, nimic nu poate avea 
existenţă reală în afara lui Dumnezeu. Dacă « eu » există, el 
există doar în Dumnezeu, este locul unirii cu divinitatea“. 
Faptul că eu-l aparţine fiinţei îl subliniază şi M. Haar, 
referindu-se la gândirea heideggeriană: „a fi tu însuţi înseamnă 
a fi om; a fi om înseamnă a fi proprietatea ființei! Eu nu mai 
sunt eu, eu sunt doar apartenenţa mea la fiinţă”. Unirea cu 
absolutul este şi pentru Kasimir Malevich punctul ultim: „Am 
ajuns în deşertul abisal unde simţi punctul creator al 
Universului în jurul tău”. 

Misticul trăieşte intens, trăieşte în mod imediat contactul 
cu absolutul. Renunţarea la lume îi deschide trăirea însăşi. 
Negarea lumii obiectelor este primul pas spre „eliberarea 
Nimicului”, spre „lumea-fără-obiect”, singura „realitate vie”. 

K. Malevich vorbeşte despre această renunțare la lumea 
obiectivă pentru a nu păstra decât sensibilitatea, trăirea pură: 


„Obiectivul în sine este lipsit de semnificaţie 
pentru suprematist, iar reprezentările conştiinţei nu 


322 


i Philippe Sers, Kandinsky, Philosophie de l'abstraction, p. 57. 


Alain de Libera, Mistica renană de la Albert Cel Mare la 
Meister Eckhart, p. 129. 

*4 M. Haar, Heidegger şi esenţa omului, p. 229. 

2K, Malévitch, Lettre à Matiouchine, în Colloque International, 
Lausanne, L’ Age d'Homme, 1979, p. 185, citat deJ.-C. Marcadé în 
Qu'est-ce que le suprematisme?, prefaţă la Ecrits de Malévitch, t. 
IV, Lausanne, L’Age d’ Homme, 1981, p.10. 

au valoare pentru el. Decisivă, în schimb, este 
sensibilitatea, şi tocmai prin intermediul ei arta 
ajunge la reprezentarea fără obiect, la suprematism. 
Ajunge la un deşert unde nimic nu este de 
parte tot ceea ce reprezintă structura obiectiv-ideală 
a vieții şi «a artei»: a dat la o parte ideile, 
conceptele şi reprezentările pentru a da ascultare 
numai sensibilităţii pure”. 


Această sensibilitate pură, acest „ceva” ce „se manifestă 
numai în sentimente”? este numinosul, este sacrul care nu 
poate fi decât simțit (iar nu gândit) printr-o „trăire anume”, 
trăire care implică renunţarea la tot ce ţine de lumea 
perceptibilă. Abandonul ființării nu este întotdeauna uşor. 
Contactul cu absolutul poate fi înfricoşător căci este 
mysterium tremendum, este taină cutremurătoare ce determină 
spaimă şi înfiorare. Angoasa despre care vorbeşte Kasimir 
Malevich în finalul textului trimite la sentimentul nimicniciei 
stării noastre de creatură în faţa infinitului creatorului. 

Pentru M. Heidegger accesul la „altul absolut al ființării” 
este posibil tot printr-o stare afectivă, Angst, angoasa, teama 
existenţială prin care totalitatea fiinţare este depăşită şi poate fi 
simţit Nimicul. Acesta se dezvăluie în chip original numai prin 
teamă, căci „teama revelă Nimicul”5%. Acelaşi lucru îl afirmă 
şi J.-L. Marion: 


3% K, Malévitch, Le Manifeste du Suprématisme, publicat de Mario 


de Micheli în Avangarda artistică a secolului XX, p. 342. 
321 R; Otto, Sacrul, traducere de Ioan Milea, Ed. Dacia, Cluj- 
Napoca, 1996, p. 20. 
38 M. Heidegger, Ce este metafizica ? în Repere pe drumul 
gândirii, p. 41. 

„Astfel neantul se donează după dispoziţia 
fundamentală a angoasei în care mă afectează însăşi 
absenţa fiinţării în totalitate şi în care totodată mă 
strânge ființa în diferenţa ei faţă de fiinţare în 
totalitatea ei (Heidegger). Neantul se donează deci 
în mod pozitiv prin angoasă, şi donând nimicul 
ființării, el donează însăşi ființa care transcende 
fiinţarea”*%. 


Nimicul se identifică astfel cu Fiinţa şi este acel ceva „ce 
face cu putinţă starea de revelare a ființării ca fiinţare pentru 
Dasein-ul uman”. Şi în Timpul imaginii lumii”, Nimicul 
este ființa însăşi, dar ea nu se dezvăluie decât după 
abandonarea totală a ființării. Refuzul însuşi, susține M. 
Heidegger, ar trebui să fie suprema revelaţie a fiinţei. Esenţa 
fiinţei este refuzul, non-fiinţarea pur şi simplu ca nimic. 

Doar situându-se în Nimic, adică având un raport cu 
Fiinţa, omul se împlineşte ca Dasein, căci 


„Nimicul este spaţiul libertăţii non-gravitaţionale, 
este « spaţiul » în care totul e cu putinţă şi în care nu 
se întâmplă de fapt nimic. Spaţiul libertăţii non- 
gravitaționale este spaţiul pre-fiinţei. Dumnezeu ca 
exponent al prefiinţei şi ca agent al Facerii, este 
conceptul libertății non-gravitaţionale. Limita este 


instrumentul libertăţii pure care începe să facă”*?. 


329 
330 


J.-L. Marion, Etant donne, p. 80 ; tr. rom. p. 119. 

M. Heidegger, Ce este metafizica ? în Repere pe drumul 
ândirii, p. 44. 

dă Heidegger, Timpul imaginii lumii, traducere de Gabriel 
Liiceanu, Paideia, Bucureşti, 1998 
32 G, Liiceanu, Despre limită, p.11. 

Textele lui Malevich vorbesc despre acest Nimic eliberat 
de constrângerile materialităţii: 


„Atunci când spiritul operei eliberate tinde să 
iasă din limitele obiectului, atunci el părăseşte 
forma culturii obiective practice şi manifestă 
inobiectivitatea ca nimic eliberat de catastrofa 
formelor fixe ale spaţiului, de cunoaştere şi de 
cultura perfecțiunii”??? 


Pătratul alb din pictura lui Kasimir Malevich este nimicul, 
este sentimentul pur eliberat de orice materialitate, este 
„sensibilitatea inobiectivităţii”, iar bucuria pe care o simte cel 
care renunţă la lumea reprezentării este „extazul libertății 
nonobiective”. Trăirea singură văzută ca sensibilitatea pură, ca 
„deşert”, este singura care rămâne după abandonarea lumii 
„voinţei şi reprezentării”. Pictorul atinge astfel o stare similară 
cu cea a misticului pentru care pustiul este golul, apatia, 
nonfăptuirea, tăcerea şi negândirea. Acestea îl conduc spre 
golire de sine (gr. kenosis), adică spre vid, spre nimic, spre 
ceea ce gândirea orientală numeşte Principiu : golul, vidul fără 
de care totuşi viaţa ar fi inexistentă; „Tao este vid, şi totuşi 
[noi] ne slujim de el; [el] pare neîncetat că este gol. 
Îndemnul orientalului sună clar în acest sens : „Caută să ajungi 
la vidul desăvârşit şi să rămâi netulburat şi neclintit”5%5. 


33 K. Malévitch, Suprematism, citat de E. Martineau în Malevitch 


et la philosophie, p. 47. 

34 Lao Zi, Cartea despre Tao şi virtuțile sale, p. 31. Întâlnim şi în 
altă parte, în acelaşi text, ideea golului întemeietor: „Cele treizeci 
de spiţe se înmănunchează în butucul roții — locaşul gol [al roții] 
ascunde folosul carului. Se frământă lutul şi se plămădesc oale — 
localul lor gol ascunde folosul oalelor. Se dăltuiesc porţi şi ferestre, 
durându-se-ncăperi —folosul încăperii se găseşte în cuprinsul gol al 
acestora”, op. cit., p. 47. 

335 Ibidem, p. 59. 

„M-am transfigurat în zero al formelor (...) 
Efortul autorităţilor artistice pentru a îndrepta arta 
pe calea bunului simţ a ajuns la zero-ul creaţiei. 
Chiar şi pentru indivizii cei mai puternici, forma 
reală este dăunătoare. Răul a fost împins până în 
punctul cel mai puternic, până la dispariție, fără a 
ieşi din cadrul zero-ului. Însă eu m-am transformat 
în zero-ul formelor, şi am trecut dincolo de zero, 
spre creaţie, adică spre suprematism, spre noul 


realism pictural, spre creaţia non figurativă”. 


Este un demers asemănător teologiei negative, o eliberare 
radicală de forme şi o urcare spre absolut. Legătura dintre cele 
două, dintre „teologia negativă şi disciplina spirituală a lui 
Malevich” a fost remarcată şi de E. Martineau, care consideră 
că cele două, chiar dacă merg pe căi oarecum diferite, au totuşi 
aceeaşi sursă. „Mistica” lui Malevich trebuie înţeleasă doar 
prin apropierea sa de teologia mistică a Bisericii de Răsărit?” . 

Această treaptă de înălţare spre Absolut cunoaşte un ultim 
moment, acela al contopirii, al unirii cu divinitatea. 
Dificultatea exprimării acestei stări ultime a contemplării 


Absolutului constă în inexistenţa unui vocabular adecvat"**. 


36 K, Malévitch, Ecrits, t. 1, p. 49; citat de E. Martineau în 


Malévitch et la philosophie, p. 79. 

37 Influențe importante asupra lui Malevich au avut şi ideile 
gânditorului rus P. Ouspensky. Prin intermediul textelor sale, 
Tertium Organum, în principal, pictorul ia contact cu filosofia 
occidentală, Platon, Plotin, Clement din Alexandria, Dionisie 
Areopagitul, Jacob Böhme, dar şi cu texte hinduse sau chineze a 
căror influență se va observa în gândirea suprematistă. 

38 În paralela pe care o face între fizica modernă şi filosofia 
orientală, F. Capra constată că şi știința poate suferi la un moment 

Nici un cuvânt nu poate să transmită de-ne-gânditul, de-ne- 
înţelesul. „Când intrăm în întunericul cel mai presus de minte, 
vom găsi nu o vorbire concisă, ci tăcere absolută şi încetarea 
gândirii”*%. Singura opţiune în acest caz este tăcerea. Pictura 
lui Malevich este tăcere. Este reducţia extremă a mijloacelor 
picturale. Este asemenea textului lui Dionisie care „se 
restrânge pe măsură ce urcă; iar când va isprăvi de suit, va 
tăcea cu totul şi se va uni în întregime cu Acela care nu poate 


dat de imposibilitatea exprimării, că nu există un limbaj adecvat 
pentru a transmite descoperiri ale fizicii care depăşesc imaginaţia: 
„Cum poate radiaţia electromagnetică să fie în acelaşi timp de 
natură ondulatorie şi corpusculară? Nici limbajul şi nici imaginaţia 
nu pot rezolva pe deplin această problemă” (F. Capra, Taofizica, o 
paralelă între fizica modernă şi mistica orientală, traducere de 
Doina Țimpău, Ed. Tehnică, Bucureşti, 2004, p. 48). Şi Werner 
Heisenberg scria: „ Problema cu care ne confruntăm aici este foarte 
serioasă. Ne propunem să discutăm despre structura atomului. Dar 
atomul nu poate fi descris în limbaj comun” şi „Cea mai dificilă 
problemă legată de limbaj apare în teoria cuantică. Aici nu 
dispunem de un ghid care să ne ajute să corelăm simbolurile 
matematice cu concepte exprimate în limbaj comun; singurul lucru 
pe care îl ştim de la început este că nu dispunem de concepte 
adecvate descrierii structurii atomului” (Physics and Philosophy, 
Allen & Unwin, London, 1963, p. 177. Tăcerea este semnificativă 
şi pentru V. Pârvan, care scria: „Tăcerea e centrul lumii./ Spre 
tăcere se adună toate,/ ca apa spre prăpastia neagră,/ Se-ndeasă toți 
împrejurul liniştii // Spre a-i găsi înţelesul/.../Şi deasupra tuturor se 
aşterne stăpânitoare / tăcerea” V. Pârvan, Laus Daedali, apud 
Călinescu, Istoria literaturii române de la origini..., p. 864; 
„Aceleaşi legi cosmice determină viaţa umană şi pe cea extraumană 
pe pămînt ca şi viaţa lumilor nesfirşite în univers”. „vibrarea şi 
ritmul vieţii omeneşti e cosmică”, V. Pârvan, Idei şi forme istorice, 
pp. 49 şi urm. 

* Dionisie Pseudo-Areopagitul, Despre numele divine , pp.151- 
152. 

fi exprimat”5%, pentru că, „dacă arta cunoaşte armonia, ritmul 
şi frumuseţea, ea a cunoscut zero-ul. Dacă cineva cunoaşte 
absolutul, a cunoscut zero-ul""l. 

Zero-ul este nimicul, este negarea totalităţii fiinţării şi 
locul unde ființa se dezvăluie. Suprematismul este zero-ul 
picturii, este tăcerea formei. Asemenea libertăţii (pe care o ia 
în discuţie lucrarea lui G. Liiceanu) care „evoluează către o 
zonă în care reperele se pierd şi la care vorbirea directă nu are 
acces”*?, Pătratul alb pe fond alb se îndreaptă către tăcerea 
absolută, devine tăcere a picturii. 

Şi în alte arte sentimentul religios şi-a găsit cea mai 
adecvată expresie în „nimic”. În arhitectura arabă, de 
exemplu, golul devine mult mai expresiv decât ornamentul. 
Pictura şi sculptura nu mai sunt folosite de arhitect, care 
lucrează acum doar cu spaţiul si lumina făcând „să vorbească 
golul şi tăcerea”. E vorba despre o „mistică a golului”, cum o 
numeşte R. Otto care descrie templul lui Jahveh („cu sfânta 
sfintelor goală, cu chivotul gol, fără icoane şi fără ostensoriu. 
Tocmai de aceea slava lui “sălăşluia” acolo”) şi  raclele 
shintoiste din Japonia ca fiind dominate de tăcere. Acestea 
din urmă sunt 


„cele mai impresionante” şi se află „în marele 
sanctuar naţional de la Ise. Omul rătăceşte, într-o 
tăcere tot mai adâncă, prin curţi întinse, singuratice, 
înconjurate de criptomeri înalți şi acoperite cu un 
minunat pietriş verde-cenuşiu, pentru ca până la 
urmă să ajungă în faţa celui mai simplu sanctuar, 
construit numai din lemn, închis în partea din faţă 


* Ibidem, p. 152. 

51 Kasimir Malevich, Le miroir suprematiste, în Ecrits, prezentate 
de A. Nakov, Champs Libre, 1975, p.227 

HG: Liiceanu, Despre limită, p.6. 

printr-o perdea, asemenea sfintei sfintelor din 
lerusalim. lar în spatele perdelei, -- „nimic”. lar 
acest gol reprezintă centrul parcului vast, 
solemn”. 


Tăcerea devine modalitate de exprimare religioasă nu 
doar pentru creştinism, nu doar pentru Sfinţii Părinţi ai 
Bisericii de Răsărit. Cele mai importante religii ale lumii, aşa 
cum arată R. Otto, se întâlnesc în acest punct ultim al 
contemplaţiei, iar simplitatea, golul, vidul ca expresie a 
absolutului pot fi găsite şi în sinagogi, în moschei sau temple. 

Dar nu doar religiile se întâlnesc într-un punct comun. 
Putem spune acelaşi lucru şi despre artă în general, despre 
filozofie, despre ştiinţele umaniste şi chiar despre ştiinţele 
exacte. Legătura acestora din urmă cu gândirea mistică“ a 
fost remarcată de Fritjof Capra, pentru care „paralela cu 
mistica orientală nu apare doar în fizică, ci şi în biologie, 
psihologie şi în alte ştiințe”*5. Fizicianul contemporan observă 


38 R, Otto, Despre numinos, traducere de Silvia Irimia şi loan 


Milea, Ed. Dacia, Cluj-Napoca, 1996, p. 108 şi 111. 
AF Capra se referă la mistica orientală dar menţionează faptul că 
această concepţie „se regăseşte într-o anumită măsură în toate 
filosofiile mistice”, Taofizica, , p. 19. 
35 F, Capra, Taofizica, p. 14. Alături de F. Capra, şi alți fizicieni au 
recunoscut aceste apropieri: „Pentru a trasa o paralelă la lecţia 
teoriei atomice trebuie să ne întoarcem la acele probleme 
epistemologice cu care gânditori ca Budha şi Lao Tse se 
confruntaseră în încercarea de a armoniza poziţia noastră de actori- 
spectatori în marea dramă a existenţei” (Niels Bohr, Atomic Physics 
and Human Knowledge, John Wiley & Sons, New York, 1958, p. 
20; citat de F. Capra, op. cit., p. 18) şi „Cea mai importantă 
contribuţie la fizica teoretică venită din Japonia după al doilea 
război mondial stă în indicarea unei anumite relaţii între ideile 
filosofice ale Orientului îndepărtat şi substanţa filosofică a teoriei 
cuantice” (Werner Heisenberg, Physics and Philosophy, Allen & 
Unwin, London, 1963, p. 173; citat de F. Capra, op. cit., p. 19). 

că ultimele teorii ştiinţifice, fizica cuantică şi fizica relativităţii, 
ridică probleme care nu-şi găsesc rezolvarea prin clasica logică 
newtoniană. Cunoaşterea raţională şi experienţele de laborator 
nu mai sunt suficiente pentru a explica fenomenele fizicii 
atomice şi subatomice. În acest caz cunoaşterea intuitivă, 
specifică misticii, poate fi o cale pentru ştiinţă căci 
„experiența? domeniului atomic trebuie „trăită” deoarece 
„lumea atomică şi subatomică se află dincolo de limita 
percepţiei senzoriale”**. Logica şi bunul simţ nu mai sunt de 
nezdruncinat pentru fizică atomică unde 


„oamenii au întrezărit pentru prima dată ceea ce 
căutau: esenţa ultimă a realităţii. Ca şi filosofii 
mistici, fizicienii se confruntă cu o experienţă 
extrasenzorială a realităţii şi au de depăşit, în 
aceeaşi măsură, aspectele paradoxale ale acestei 
experienţe. Din acest moment modelele şi imaginile 
fizicii moderne devin asemenea celor ale filosofiei 


Orientului”, 


iar ştiinţa contemporană „ne conduce spre o concepție 
despre lume care este foarte apropiată de viziunile misticilor 
tuturor timpurilor şi tradițiilor”. Această concepţie este o 
concepție unitară care s-a păstrat aproape intactă în spaţiul 
oriental, dar care este uitată în spaţiul occidental, în favoarea 
unei viziuni duale asupra lumii, după care spiritul şi materia 
sunt radical diferite. Gândirea monadică şi organică sau 
unitatea jocului „dinamic, ciclic al contrariilor”*” din gândirea 


6 ză Capra, Taofizica, p. 51. 
* Ibidem, p. 52. 
%8 Ibidem, p. 19. 
* Ibidem, p. 21. 

primilor filosofi greci este regăsită acum în paradoxurile fizicii 
atomice. 

Aceeaşi problemă a unităţii dintre spirit şi materie şi-o 
pune şi Kasimir Malevich în textul în care discută despre 
Dumnezeu: „materia există? Tot ceea ce numim materie nu 
este decât o simplă mişcare spirituală sau poate tot ceea ce 
numim spirit nu este decât o mișcare a materiei”*%. Pictorul 
contestă ambele ipoteze în favoarea celei de a treia după care 
spiritul şi materia ar forma o unitate. Această unitate apare în 
textele sale ca principiu unic al vieţii numit excitație. Unitatea 
suprematistă se opune materialității, utilității şi se afirmă 
„peste tot ca non-obiectivitate”; în suprematism se „găseşte 
garanţia tuturor ştiinţelor unităţii”. Din perspectiva acestei 
unităţi, abstracţia gândirii lui Malevich se dovedeşte a fi „de la 
un capăt la altul un exerciţiu de contemplare activă”**?. 

Malevich nu a fost teolog sau ascet. Interpretarea textelor 
lui din perspectivă mistică nu trimite neapărat la acest lucru, ci 
tocmai la faptul că, de la un anumit nivel, orice artist, orice 
operă de artă adevărată ajunge la un numitor comun care este 
foarte aproape de o viziune mistică. Aceasta o mărturiseşte şi 
Malevich care consideră că arta asigură accesul la singura 
lume reală, lume a ființei sau a neantului, lume a 
contemplaţiei: „există o singură lume vie, iar arta are drept 
sarcină de a o revela, de a-i favoriza epifania”?”. Această 
singură lume valabilă este pentru pictorul rus „cea a abisului 


550 Kasimir Malevich, Dieu n 'est pas dechu, în Ecrits, prezentate de 


A. Nakov, Ed. Champs Libre, Paris, 1975, p. 343. 
31I Kasimir Malevich, dedicaţii pe două manuscrise ale textului 
Dieu n’est pas déchu, lăsate Evgueniei Magaril şi respectiv lui H. 
Kagan, citate de A. Nakov în Malevich, Ecrits, Champs Libre, 
Paris, 1975, p. 359. 
* E, Martineau, Malevitch et la philosophie, p. 146. 
DDE: Marcadé, L'Avant-garde russe, p. 19. 

ființei” 51. este fără-obiectul absolut, iar „senzaţia acestei lumi 
„arde toate vestigiile formelor prin cei doi poli ai 
suprematismului care sunt Pătratul negru şi Pătratul alb”5%5. 
Acelaşi lucru îl subliniază şi J.-C. Marcade susținând că 
această „viziune mistică” a operei lui Kasimir Malevich 
defineşte de fapt orice operă de artă autentică: „viziunea 
mistică suprimă intermediarii şi transformă percepţia ordinară 
a celor cinci simţuri ale noastre într-o contemplaţie a lumii în 
fiinţa sa totală”*%%. Pentru că „arta adevărată a fost şi va fi 
întotdeauna legată de această pătrundere directă a fiinţei totale 
a lumii”? , opera lui Malevich poate fi alăturată misticii, dar 
nu creează un statut particular pentru picto 


354 J-C. Marcadé, Qu'est-ce que le suprématisme?, preface au 
Ecrits de Malévitch, t. IV, p.17. 

35 Ibidem, p.17. 

36 Ibidem, p.14. 

357 Ibidem, p.14. Pentru M. Henry creația abstractă nu poate fi 
comparată cu o mişcare dinspre interior spre exterior, cu „venirea în 
lume” a unei opere expuse în „lumina vizibilului”. Ea nu este un 
proces de exteriorizare, ci consistă în „a reţine în noi sonoritatea a 
tot ceea ce este vizibil”. Nu este vorba de o exteriorizare a vieţii 
noastre interioare, ci de o dispoziţie a elementelor în aşa fel încât 
„viaţa interioară a acestor elemente, adică propria noastră viaţă, să 
ne devină „audibilă””. Mijloacele şi finalitatea creaţiei abstracte 
sunt constituite de viaţa noastră care este aceea a întregului univers 
comprehensibil. Pânzele abstracte ne fac să simţim viaţa noastră 
care este identică cu aceea a universului, Michel Henry, Le mystere 
des dernières œuvres, în Kandinsky de Jelena Hahl-Fontaine, Marc 
Vokar Editeur, 1993 

In final 


Transcendenţa şi imanenţa sunt concepute în istoria 
filosofiei ca relaţii între subiect şi obiect, între contingenţă şi 
necesitate. Conceptul de  transcendență în „teoria 
cunoașterii”? se opune imanenței văzută ca ceea ce rămâne 
în conştiinţă, în subiect, în spirit. Transcendența este ceea ce 
este în afara subiectului cunoscător. Tot ceea ce este în afara 
conştiinţei, o transcende. În acest caz vorbim despre o relație 
între interior şi exterior, care se stabileşte în actul cunoaşterii. 

Conceptul „teologic de transcendență’ se opune 
contingenței, transcendența fiind imuabilul, absolutul, 
necondiționatul. Transcendenţa este ieşirea condiționatului 
spre necesar. 

Fenomenologia, de la E. Husserl până în perioadă 
contemporană, nu înțelege transcendența aşa cum apărea până 
acum în istoria filosofiei. Husserl pune problema trăirii, iar 
M. Heidegger concepe transcendența ca existența însăşi a 
Dasein-ului. Atinge, astfel, conceptul de transcendență aşa 
cum era el înțeles în spațiul Bisericii creştine de Răsărit, iar 
nu ca în filosofia occidentală. Este vorba despre o 
transcendență trăită, de o experiență a vieții factice. Prin 
însăşi existența sa, prin faptul-de-a-fi-în-lume, omul 
transcende ființarea şi înțelege ființa. Această transcendență 


38 M. Heidegger numeşte pe primul „conceptul de transcendență 


în teoria cunoaşterii”, iar pe al doilea, „conceptul teologic de 
transcendență”, în Methaphysische Anfangsgründe der Logik im 
Ausgang von Leibniz prezentată de Gabriel Liiceanu în Notă 
introductivă la Despre esența temeiului, în M. Heidegger, Repere 
pe drumul gândirii, trad. Gabriel Liiceanu şi Thomas Kleininger, 
Bucureşti, Editura Politică, 1988, p. 56. 

ca fapt-de-a-fi-în-lume nu mai este o relaţie care se împlineşte 
din timp în timp, ci este constituţia findamentală a omului. 

„Donaţia” despre care vorbeşte J.-L. Marion poate fi 
înţeleasă în acest sens, deoarece primirea, donația, este un act 
de simțire. Fenomenologia contemporană, încercând să 
regăsească experiența originară a vieţii, restituie însă 
termenilor sensul pe care ei îl puteau avea în teoria şi practica 
isihastă. Surpriza şi uimirea pe care un fenomen saturat le 
provoacă intuiției sunt asemănătoare luminii necreate, 
survenite în starea de contemplaţie mistică, aşa cum o descrie 
Simeon Noul Teolog. 

Pentru J.-L. Marion, arta este un fenomen saturat. M. 
Heidegger o concepe ca deschidere către ființă. Încercarea de 
a regăsi experienţa factică a vieţii creştine îl determină pe M. 
Heidegger să considere înţelegerea ca trăsătură fundamentală 
a omului, determinând existenţa sa ca transcendenţă. Arta 
oferă omului această posibilitate de a înţelege fiinţa, deoarece 
el se constituie ca loc al deschiderii. Arta dă, de asemenea, 
omului posibilitatea de a vedea propria sa vedere şi, astfel, de 
a conştientiza existenţa, transcendenţa sa, fiinţa sa în lume. 

A interpreta arta din punct de vedere fenomenologic 
înseamnă a o înţelege ca experienţă de simţire, de primire a 
apariţiei însăşi a unui fenomen. Însă apariţia fenomenului, a 
fenomenului saturat în special, este comparabilă revelației. A 
analiza arta ca fonomen trimite la o analiză făcută din 
perspectivă isihastă. Arta abstractă se apropie de experiența 
mistică, de experienţa transcendenţei, pentru că presupune, şi 
ea, o progresivă renunțare la reprezentările lumii sensibile 
pentru a atinge liniştea absolutului. Poate fi înţeleasă ca o 
transcendenţă imanentă, ca o vedere a invizibilului. 

Arta abstractă a sec. al XX-lea redă invizibilul, 
transcendenţa. Dacă pictura lui Mondrian se apleacă spre 
raţionalitae (structuri şi ritmuri universale ce organizează 
vizibilul, rămânând, într-o privire naturală, invizibile), 

operele lui W. Kandinsky accentuează sensibilitarea şi 
sentimentele. Liniile şi culorile sale trezesc în spectator 
sentimentul vieţii. Viaţa însăşi, invizibilă, esenţă a acestei 
lumi vizibile, se concretizează pe pânzele sale. Acordul între 
cele două forme de abstracţie îl realizează Kasimir Malevich, 
pentru care formele geometrice devin expresii ale 
sentimentului pur. Pictorul rus utilizează, de asemenea, 
pătrate şi dreptunghiuri, însă nu aspiră spre o perfecţiune 
matematică. „Deşertul”, „noaptea? şi „vidul” sugerează 
eliberarea extremă de toate elementele şi trimit spre 
sentimentul mistic al infinitului. 

Putem defini fenomenul artistic şi din altă perspectivă, 
asemănătoare, însă nu identică celei mistice. Din 
multitudinea de definiţii şi interpretări date artei (nevoie de 
socializare, limbaj prin care se asigură exprimarea unei lumi 
interioare, divertisment şi nevoia de ornamentaţie a spaţiului, 
mijloc de propagare a unor idei,...) cred că singura valabilă, 
aşa cum această lucrare a încercat să arate, este cea care 
consideră arta ca fiind o trăsătură existenţială fundamentală a 
ființei umane. Ea este una din posibilităţile umane de a 
accede la fiinţă. Putem defini în acest caz arta în funcţie de 
raportul pe care ea îl întreţine cu fiinţa. Arta este fie loc al 
fiinţei, fie disperare a uitării ei, fie conştientizare a „uitării 
uitării” fiinţei.  Trăirea, starea afectivă, este, cel puţin în 
concepţie heideggeriană, cea care asigură accesul la fiinţă. lar 
arta exprimă această trăire ultimă, contemplaţie a absolutului. 
Putem vorbi însă nu doar despre o raportare pozitivă la ființă, 
ci şi de una negativă. Lipsa sau ascunderea fiinţei sunt 
resimţite tot printr-o stare afectivă care se materializează în 
artă. Chiar şi disperarea ivită din conştientizarea tendinței 
generale a unei întregi societăţi de a nu se mai preocupa deloc 
de fiinţă, generează o reacţie artistică. Şi în acest ultim caz tot 
despre fiinţă este vorba: despre sentimentul pe care artistul îl 
simte în faţa unei societăţi care nu numai că nu se mai 

preocupă de fiinţă, dar ignoră până şi faptul acestei lipse de 
preocupări. 

